
PREDGOVOR II. IZDANJU. 

Dolazili su mi sveudilj glasovi, da je moje izdanje »Pjesama 
Ivana Mažuranića«, Zagreb 1895. davno posve izcrpljeno. Tri¬ 
deseta je odonda godina na izmaku, a ja sam u osamdesetoj go¬ 
dini. Reklo mi se, da je najpreča potreba, da se napravi po 
mogućstvu što jeftinija knjiga. Pored današnjih valutarnih pri¬ 
lika doista baš intelektualni naš sviet, i onako imovinski naj¬ 
slabiji u našoj državi, a pri tom još malo važan već sbog maloga 
Tjroja svojih članova, ne bi mogao ni doći do te knjige, ako se 
ne udari njojzi razmierno nizka ciena.. To je poglaviti razlog, 
što sam načelno odredio, da se izbaci u novom izdanju sve, što 
nije važno za ocjenu pjesnikova rada. Tako je izostavljen 
»Proslov« str. 43.—46,, »U slavu cesara i kralja Ferdinanda« 
str. 50—52,, »Cesarska prositba« str. 78„ izpuštena je latinska 
pjesma u slavu Antuna Kukuljevića str. 209.—232,, kao i od¬ 
lomci nekih prievoda iz talijanskih opera str. 242_245., a 

nisam dao ni otisnuti mjerila klasičnih nekih stihovnih metara. 

Spomenuo sam u prvom izdanju, da »Danica« g. 1839. govori 
još i o Mažuranićevu prievodu dueta iz opere »Elise e Claudio« 
od Mercadanta. A primietio sam nakon toga, na kraju knjige, 
da su, kako se bojim, izgubljene »izjasnjujuće rieči«, što ih je 
X Mažuranić napisao za novosadsku kazalištnu družinu, k na¬ 
rodnom tablou »Povratak Kara-Gjorgjina sina u svoju domo¬ 
vinu« (»Danica« 1840., br, 37. i 41,), 

Iztaći ću još, kako sam posve uvjeren, da je tvrdo uteme¬ 
ljeno mnienje g. profesora Đure Grubora, da je Ivan Mažuranić 
u istinu napisao, t. j. sa lat, preveo i preradio dvie basne, pri- 
obćene u »Danici« g. 1836. br, 18, i br. 20., pod imenom »Ferić, 
Ilir iz Dubrovnika«. Ti su prievodi, odnosno te su preradbe 

otisnute uz nuždna razjašnjenja o Dubrovčaninu Đuri Feriću u 
»Nastavnom Vjesniku« knj. XVII, svez. 10. 1909, str. 725.-727., 
pak 729—731. (»Sloga i nesloga«, — »Naves duae« — pak 
»Lesica i gavran« — »Corvus et vulpes«.). Valjda je uredništvo 
»Danice« mladoga pjesnika ponukalo neka pomogne u toj 
»pobožnoj varki«, kojom se je nastojalo, da se svietu prikaže, 
kako suradjuje u »Danici« i »Ilir« iz Dubrovnika (pod slavnim 
prezimenom monsignore Giorgio Ferrich; učen bijaše to sve¬ 
ćenik, koji je već g. 1820, ležao u grobu). Nikako mi se nije 
dalo, da uvrstim te, recimo, pseudonimne radnje, međju 
pjesničke proizvode Ivana Mažuranića. 

Primi, mili čitaoče, bratski moj pozdrav. 

U Zagrebu, pred Božić 1924. 

VLADIMIR MAŽURANIĆ. 


O ŽIVOTU I PJESNIČKOM RADU 
IVANA MAŽURANIĆA. 

Ivanu Mažuraniću opisao je život naš historik g. Tađe Smi- 
čiklas u spomen-knjizi »Matice Hrvatske« godine 1892, 

Učinio je to s tolikom ljubavi prema pjesniku, da ona ne 
zaostaje ni malo za poznatom vještinom pera, koje se je dalo 
na taj posao. O životopisu u podpunom smislu rieči s toga ni ne 
može ovdje biti govora. 

Kad bi se po gotovo dao ja zavesti na težak taj zadatak, 
značilo bi to baš toliko, kano da se nakon pravoroka nepri¬ 
strana sudca donaša ista stvar pred sudca pristrana, ili da tko 
nevještom, drhćućom rukom uzme precrtavati vještački izve¬ 
denu sliku. Pjesnik Mažuranić ima svoj životopis, a za sada 
samo o pjesniku može biti razgovora. 

Bit će dakle dosta, ako najglavnije podatke ovdje iztak- 
nem, da jih dobrohotni čitatelj ne mora drugdje tražiti. 

Porieklom, kako se čini, iz Spljeta, nastanjena je obitelj 
Mažuranića u Primorju počam od polovice XVI. vieka. Ivan 
Mažuranić bijaše hrvatski konjik na Krajini, u Senju, za dobe 
Senjanina Ivana. Nit se zatim nastavlja u Novom Vinodolskom 
i teče ondje neprekidno do današnjega dana, 

Izmjenice nazivani Mažuranići i Jankovići, ratari na 
običnom seljačkom posjedu, bili su pojedini članovi obitelji ne¬ 
koliko puta sudci, ili, kako se tada govoraše, knezi obćine Novi, 
pod vladanjem Frankopana, a zatim, nakon katastroie ovih Yel- 
moža, pod komorom. 

U prošlom vieku jedan je jedini Mažuranić svršio više 
nauke; pop Antun bavio se je pače nuzgredno i rezbarijom i 

kiparijom, ter je našao mjesta i u Kukuljevićevu rječniku naših 
umjetnika, 

U ovom stoljeću Ivan Mažuranić Petrov, seljanin imućniji, 
sudac braće svoje Navijana, dade sinove svoje Antuna i Ivana u 
više nauke, Antun postade profesorom i ravnateljem gimnazije. 
Koga zanima, što je Antun bio hrvatskomu narodu, neka zaviri 
u njegov životopis, sadržan u pomenutoj već »spomen-ltnjizi«, 
Mladjemu bratu Ivanu bio je on vjeran provodič. Njegovoj bra- 
tinskoj ljubavi imao je zahvaliti Ivan, što je i on dospio u više 
škole, Najlmadji brat Malija, pravi samouk, putovao je dugo po 
iztočnih stranah, stekao si mnogo vještine u graditeljskoj 
struci, a što je još više, njegov »Pogled u Bosnu« ubrajaju ob- 
ćenito u red najboljih proizvoda čiste hrvatske proze. Najstariji 
brat Josip ostade, kao čestit posjednik djedine, kod kuće. Sva 
su ta braća već preminula,. 

Ivan Mažuranić Ivanov rodi se dne II. kolovoza 1814, 

Pučku školu u Novom svrši 1827,, podje zatim na gimna¬ 
ziju riečku, dokonča ondje nauke sjajnim uspjehom, podje u 
Zagreb, gdje je jedim godinu slušao filozofiju, a drugu godinu 
odputova u Subotište (Szombothely) u Ugarskoj, Boravio je 

ondje školske godine 1834_1835, Odande javi se dvadesetgo- 

dišnji mladić pokretačem narodnoga preporoda, izdavateljem i 
suradnikom »Danice«, međ u kojima je bio i brat mu Antun, 
pjesničkim pozdravom »Primorac Danici«. Iz istoga doba pote • 
kle su sve pjesme, otisnute ovdje na str. 1—18, Mjeseca listo¬ 
pada 1835, započe na pravoslovnoj akademiji u Zagrebu učiti 
prava. On je od tada revan i redovit suradnik kod »Danice«. 

Svršiv prava, proboravi kao jurai u pravničkom poslu neko 
vrieme. Za školske godine 1839,—1840, vidimo ga kao na- 
mjestnoga učitelja na zagrebačkoj gimnaziji. Uza to se on pri¬ 
pravlja za advokatski izplt, a obradjuje prvi njemačko-hrvatski 
rječnik u drnžtvu s dr, Jakovom Užarevićem. 

U listopadu 1840, položi advokatski izpii, ter se odseli u 
Karlovac, gdje uz prijateljstvo odličnika Ambroza i Nikole Vra- 


nicana naskoro postade gradskim kuratorom sirotinjskim. 
Godine 1841. oženi se s Aleksandrom, sestrom pjesnika dra. 
Dimitrije Demetra. U Karlovcu dovrši i izdade 1842. godine 
pomenuti rječnik, ondje na poziv »Matice hrvatske« popuni 
Gundulićeva »Osmana« godine 1842., ondje godine 1845, napo¬ 
kon spjeva »Smrt Čengića«. Godine 1848. odgovori brošurom 
»Hrvati Magjarom« na proglase, poslane iz Ugarske mjeseca 
ožujka i travnja. Bio je to pokušaj, da se izbjegne sukobu raz- 
mahar.ih strasti. 

Nu tko je jak odvratiti katastrofu u sličnih prilikah makar 
i najbolje promišljenim savjetom? Rat buknu, a Mažuranić je 
od početka pokreta i u vieću banovu i na saboru, i član i pe- 
rovodja. On je i povjerenik banov u Primorju. 

Kako se je borba svršila, koje li su joj posljedice, znano je 
svakomu. Kad je nastupilo doba preustrojstva monarkije, po¬ 
svećuje Mažuranić sile svoje sudstvu. Godina 1860. zateče ga 
u višoj državnoj službi, ali skučena zlovoljom nad nesrećnimi 
pokušaji vlastodržaca, kako da se zataru histerične narodne 
osebine u monarkiji. 

Član banske konferencije, duša njezina, nastojao je on tada 
udariti stalan temelj državopravnomu položaju Hrvatske u 
okviru monarkije, onako po prilici, kako si ga je uvijek pomi¬ 
šljao. Predsjednik hrvatskoga dvorskoga dikasterija koncem 

1860., dvorski kancelar 1861. do 1865,, ban hrvatski od 1873, do 

1880., stupi konačno u mir, te završi svoj život u Zagrebu nakon 
težke bolesti 4. kolovoza 1890. 

Ukopan je u »ilirskoj arkadi« na Mirogoju: 

»Cilj mržnji neugasivoj, 

Ljubavi žarkoj cilj!« 

* + * 

Hrvatske zemlje obiluju liepimi predjeli. Jedva da ima 
ipsk igdje toliko dražesti naravi u jednu kitu sabranih, koliko 

u Vinodolu. Zaledje mu je vrletna planina, koja se strmo ruši 
u ubavu dolinu, prekrivenu najbujnijom južno-evropejskom ve¬ 
getacijom, nakićenu i lovorom i maslinom, i smokvami i vino¬ 
vom lozom. Zelen humak zatvara ušće te doline od mora. Na 
tom humku leži star kašteo Novigrad. Oko njega biele kućice, 
koje su po malo izmiljele iz čvrsta naručja gradskoga platna 
ter se popele s jedne strane uz obronak, a s druge prikučile 
moru, koje se u čarobnih bojah lelija izpod kaštela. Preko 
mora bieli se Vrbnik sa stiene krčke obale, a svrneš li okom 
niz žal Primorja, opazit ćeš Senj, gdje se, rek bi, kupa u valovih, 
dok nad gradinom Nehaja golemi Velebit upire siedu glavu a 
svod nebesa. 

Novi ima luku od starine, tržište Frankopansko, u kaštelu 
često puta bijaše sielo gospodara vinodolskih. U njegovu krilu 
stvorili su starci vinodolski jedan od najstarijih pisanih pravnih 
spomenika svega Slovjenstva, a kroz tolike vjekove sačuvali su 
Novljani tu vinodolsku svetinju sve do dana današnjega. U nji¬ 
hove mire pribježe nakon raspa Modruša biskup krbavski, ter 
od tad mnogi biskupi sve do najnovijega doba ondje stolovahu. 
Tako bijaše baš u doba, kad se je Ivan Mažuranić rodio, 
biskupom krbavskim u rodnom si mjestu odlični Novijanin 
Ježić, pobožnomu puku svagda i vjeran pastir i vodja, i onda 
pače, kad je za kralja i domovinu valjalo krv prolievati. Koliko 
pobude za mladež novljansku u ovom primjeru! 

Od njegda življahu Vinodolci pod mudrimi, često i blagimi 
gospodari, koji im nisu kraj sve nepogode vremena nikad 
posve zatrli prvobitne uredbe stare hrvatske plemenske obćiae. 
Kada je sloboda i jednakost svih Hrvata provalom ieudalnih 
pravnih uredaba već posve zamrla bila, ipak njima nitko 
neskuči šije pod teški kmetski jaram, kakav je pritiskao ubogi 
seljački sviet po inih predjelih. Vinodolci znali su si sačuvati 
vazda neku vrst samouprave i vlastitoga sudovanja po zakonu 
vinodolskom, »kako je pravdi hrvatskoj ugodno«. Oni te pravice 
skupo kupuju. Ta dužni su pod Frankopanovom zastavom vo¬ 


jevali; nekoji kamo godj na vojsku krene, svikolici, kad nepri¬ 
jatelj dodje u Vinodol. Dva puta naskoči Novi, sbog »gusar¬ 
stva«, Mletčić noćju, sažga vas »grad« i porobi crkve i oltare. 
A Turkom su vazda na udarcu. Istom kad je nakon heroične 
borbe za dvijuh vjekova potisnuta medja turska, kada već 
ni Senj, ni Novi, ni Bribir, ni Ledenice ne bijahu na udarcu 
svakomu sandžak-begu udbinjskomu, kojemu bi se prohtjelo sa 
svojimi ličkim! delijami »trčati« niz Primorje, došlo je vrieme, 
da se Vinodolci mirno posvete poljodjelstvu. 

Tada su razmjerno dobro živih naši Novljani, — nije jih u 
doba, kad se je Ivan Mažuranić rodio, bila ni polovica sada¬ 
šnjega broja stanovništva, jedva 1800 duša. Malo komu trebalo 
je poći širom svieta po zaslužbi. Gora u njihovu zaledju nije 
bila izsječena. Nitko nije stezao užitaka iz prihoda ogromnih 
šuma. Hranilo se mnogo stoke. Ljeti bi se išlo u »stan« u 
planinu, gdje je blago našlo pićne hrane u obilju. Vinogradi su 
radjali onih godina vrlo izdašno. Žitka je trebalo nabaviti, ali 
to nije bilo mučno uz dobru berbu. Mašta bi se ostavilo za 
kuću, a što preteče napunilo u mješine, ter eto gdje kreće 
turma preko gore, nogostupom, po gustih i vrletnih prašumah 
izpod Kleka do Ogulina i Karlovca. Tu se je putem mienjalo 
i pazarilo žito za vino i smokve, ter tad vraćalo kući s konji 
i mulami, natovarenimi vrećami raznoga žitka. 

Ivan Mažuranić rodio se je, kad se je stropoštalo Napoleo- 
novo carstvo. Otat mu Ivan Petrov bijaše se i sam latio oružja, 
kad Vinodolci po pobudi biskupa Ježića digoše zastavu svojega 
kralja, udarajuć na irancesku vojsku. 

Koje čudo, da su ti kršni seljani nakon rata godine 1813. 
oholo dizah glavu. Novljani su pače kašnje ih upravili, ih kanili 
upraviti molbu na kralja, da jim vrati stare slobode, prava slo¬ 
bodnoga grada. Leži predamnom spomenica u kojoj kralju do¬ 
kazuju, uz prilog diplome Matije kralja, da su oni radi voj¬ 
ničkih zasluga u ratovih proti »Saracenom« i Mletčanom slo¬ 
bodni kraljevski grad, a sad, da jim se zatire sloboda. »Mi 

smo«, kažu, »svi pod oružjem pošli proti Francezu, ter se sabrali 
na polju tribaijskom, našim smo primjerom baš ini osokolili 
Vinodol; podpunu smo satniju pod vlastitim! častnici izveli proti 
neprijatelju. Mi smo bili, rek bi, granatiri vinodolske ustaške 
vojske, koja je osvojila za kralja kvarnerske otoke i tvrdju 
na Lošinju, otela 18 topova, zarobila 260 momaka irancezke 
posade.« 

A u toj vojsci nosio je, kako pripoviedaju, zastavu vino¬ 
dolsku Ivan Petrov, Posije ovakovih težkih žrtava eto blago¬ 
slova podpuna poredka. Mirno počinu »britko gvoždje 
nemiloga Davra u hramu«, a eto gdje se u kućici zastavnika 
vinodolskoga nadje čedo, kojemu su muze bile sudjenice. 


Od njegda umjeli su svi odličniji Novljani čitati i pisati; 
do sedamnaestoga je vieka glagolica pismo njihovo, od seda¬ 
mnaestoga ovamo preteže latinica, ali nikad se nije poznavanje 
glgolice ni u seljaka posve zatrlo. Tako je i u kući Ivana 
Petrova poznato bilo pismo i jedno i drugo. Ta kuća ima i 
svoj mali arkiv, kao i svi ini stari domovi novljanski! Tu su 
kupo-prodajni ugovori, tu založne pogodbe, tu parnice, tu 
listovi Frankopana, kojimi osiobođjaju pojedine članove obitelji 
i rodjake od raznih daća, tu parbeni spisi, tu »taštamenti«, — 
jednom rieči od godine 1550. ovamo nije nijedan znatniji 
momenal u obiteljskom životu, koji nebi ostavio kakova takova 
pismena traga. Kakov bi to bio Vinodolac, koji ne bi nastojao, 
da udje u tajne, koje se sakrivaju za zagonetnim! »črtami« 
starih »knjiga«? 

Osim tih pisama i računa gospodarskih slaba je ipak 
knjižnica Ivana Petrova, Tu je kalendar i hrvatska pjesmarica, 
knjiga nad knjigami, »Razgovor ugodni« našega Kačića, 

Kako se vidi, malo; ali kolik odatle užitak, kakovo uporište 
za ubogu hrvatsku dušu, da ju lukavi tudjin ne prelasti! A 


tudiin obilazio je doista one krajeve »poput ručećega lava, 
gledajuć koga da proguta« 

Vinodol je naime tada pod njemačkom vladom, kao i sva 
ostala Napoleonova Ilirija. Škola je njemačka. Naš je Primo¬ 
rac od njegda pohlepan za naukom, kako da diete ne daš u 
školu? A cilj je obuci, da ti se odreče poriekla! Kako je s te 
strane tužno doba ono! 

Malomu Ivanu nije bilo težko učiti se. Imao je dara za 
tuđje jezike. Njemački naučilo je diete za čudo brzo, tako, 
da je naskoro tim jezikom i pisao, naravno vrlo nesgrapnim 
slogom. 

Ovi su mu lahki nauci sve do trinaeste godine jedina muka 
i briga. Nejaka mu je miadost dakle protekla bez kinjbe, 
upravo blaženo, kako u ostalom i sad prolazi u velike svoj 
djeci novljanskcj. Tko je godj kada vidio te vinodolske dje¬ 
čarce, kako je ta družba živahna, razgovorna i pustopašna, 
kako ii razmažena i uza svu čestitost i dobrotu srca spremna 
r.a svaku obiest, taj se je sigurno s čudom zapitao, kako li se 
preobrazi nestašna ta čeljad, kad doraste, ter joj se valja pri¬ 
hvatiti težka posla? 

Nejač svoju doista svagdje i najsiromašniji hrvatski poljodje- 
lac čuva roditeljskom ljubavi, u inih zemljak manje običajnom, 
da mu se ne prekine na poslu. U Novom je ta ljubav prema 
djeci i prevelika. 

Ivana našega mazili su i otac i mati i starija braća. Krepak 
momčić, od kojega je kašnje postao, visok, plećat mladić, silna 
tjelesna ustroja i neobične snage mišica, zdrav kao kremen, 
naužio se je Ivan svojega djetinjstva tako, da je do kasne sta¬ 
rosti razblažena srca spominjao zlatni taj svoj viek. Nije on bio 
divlji dječarac. Pripoviedalo se dapače, da je bilo časova, kad 
bi se zamislio, kad bi siušajuć pjesme, čitajuć »Razgovor« 
Kačićev zaboravio i na igru i na nestašne drugove svoje. Ah 
on nije ipak sanjar. Veseo je to djetić, koji bistrim očima za¬ 
gleda u ljepote okolice, koj uživa u naravi, u čaru svakoga 

cvietka, u divoti visoke šume, u pjevanju slavuja, u pljusku 
valova, bliesku munja i tutnjavi gromova. Kako je on već tada 
umio osjećati, o tom nam je on sam najbolji svjedok u svojem 
»Pozdravu Vinodolu«. 

Nejaki taj poljodjelac, bez svake naobrazbe literarne, 
mladji dakle, nego li su sadašnja gradska djeca iste dobe, pro- 
mtra okolinu oštrim pogledom, upija sve dojmove svježim 
duhom svojim. On vidi i »ružice rumene i zelene goričice«, 
on vidi, gdje se »duhćući hlade jaseni i mladi brestići«, on u 
doba košnje po polju ne vidi travu, već »vale, kano da bi 
more bilo sinje«, a duša mu zatrepeće od radosti, ter on uzkli 
kne na taj pogled — što mu je stalo do svega sjaja i bogatstva 
svieta? — »tu je veselje, kak' da si kralj mali«. Iz onoga 
zelenila, sunčanim! zrakami natopljena, vodi nas mali pjesnik u 
»škuru Mikulinsku goru«, a taj mu je oprečni pojav i opet po¬ 
vodom veselju, »koje on izreć nemože«. 

Kako da ne bude nesretan u ^udjoj strani? On i tuguje; 
mlad sokol koga krletka prieči u poletu. Pak je ipak taj dje¬ 
čak sam zaklinjao brata i dobru, umnu mater, da sklonu otca, 
neka i njega da na Rieku u gimnaziju. On se je dakle sam iza¬ 
gnao iz svojega djetinjskoga raja, a da nije ni pokušao povratit 
se u cvjetne poljane nejake mladosti. On se odkida težko od 
domaće grude, »al jest nešto, što ga napried kreće«! 

Ovu nam je zagonetku pjesnik kašnje odgonetnuo pje¬ 
smom »Javor«. Taj se je dječačić sam oteo zamami svoje¬ 
ga raja, jer je težio za upoznajem svieta, koja se stiče, 
kako je on dobro osjećao, priegorom i mukom, Nejačak taj 
sluti, da mu žarko sunce vedra neba novljanskoga bliešti samo 
smrtne oči, ali da mu boravak u postojbini navlači na duševni 
vid sve to veću tminu. A duh mu gamzi za svjetlom, hoće da 
poleti svojom snagom i kreposti svojom put nebesa. 

Dječka toga, premda pjeva, da je veseo »kao kralj mali«, 
ipak nešto muči u čami jednostavna seljačkoga posla u ubavoj 
dolini. On čezne za svietom, za životom, za visinom. On 

pati, kao ubogi javor u magli i debelu hladu, jer hoće, da ogleda 
»nebo sa zviezdami, mjesec sjajni i sunce žarko«, i »pod njima, 
što u svietu biva«. Ljuta ga mori žedja. Za taštom slavom, za 
lzpraznim li užitkom? On to nieče. Možemo mu vjerovati, 
kad nam u »Javoru« tiho odgovara, da ga je iz kolibe u sviet 
gonila žedja za čišćim napitkom, za znanjem, kojim se stiče 
prava veličina, pravo na »golem grob«. 

S ovakovimi nejasnim! željami, rek bi slutnjami, polazi 
mali Vinodolac pod okriljem vjerna brata Antuna na riečku 
gimnaziju. 

Iz njemačke škole dolazi Ivan na latinsko-talijansku. Gi¬ 
mnazija mu je odkrila klasicizam, mislio bi čovjek odkrila mu 
posve nov sviet, ali on mu nije tudj, jer ga je slutio. Njegova 
je duša spremna. Trebala joj je samo iskra s Olimpa, da bukne 
plamom pjesničtva. 


Vjerojatno je, da bi Ivan bio i bez uticaja klasika rimskih 
i talijanskih zapjevao, da bi mu se »poskočnice« bile čule u kolu 
novljanskom, uz koje je on djetetom prisluškivao, kako se ori iz 
usta odrasle mladeži junačka pjesma o Ivanu Senjaninu, o 
Juriši, senjskom harambaši, o Sibinjaninu Janku i Sekuli nećaku, 
najpače o junaku, o kojem pjevaju svi slovjenski puci od 
Triglava do Crnoga mora, o Marku Kraljeviću. Ovi prvi 
dojmovi narodne vile nisu mu nikad iz grudi izhlapili. Nije 
slučaj, da je tada, kad je zapjevao pjesmu o Čengiću, kod prvih 
već stihova segnuo za metrom pjesme, koju puk novljanski 
najvoli u kolu pjevati: 

»Sinoć se je Kraljeviću 
Pod večerom nasmijao 
Pitala ga j' stara majka: 

Ča se smiješ sinko Marko? 

Smiješ li se, dite moje 

II’ ubogoj večerici, 

II, starici, majki tvojoj 
II’ Jeleni, ljubi tvojoj 
Ili šarcu, konju tvomu? 

Ritam mu je taj u duši ozvanjao još iz djetinjstva. 

Knjiga latinska i talijanska, tudji ljudi s jedne strane, a s 
druge neprestan dodir sa svelim tlom ljubljene postojbine, u 
kojoj je za vrijeme praznika boravio, dva su vrela, koja su 
po jednako pritjecala u njegove grudi, cplodjujuć klicu pje- 
sničtva, koju je u njega sama narav bila položila. Pun svojega 
Horacija i Virgilija, a zasićen i napitkom iz bistroga kladenca 
narodnoga pjesništva, šetao je on po svojem kršu, od mora do 
vrha planina. 

Tad je on sam vidio i sve to jasnije osjećao, kako se u 
pjesničkoj duši može zrcaliti, kako Ii izreći ljepota »hladjanoga 
skuta naših gora, gdje se sluša od potoka mili romon«. Tad je 
njemu samomu »narav divna« bila »divna crkva«, u kojoj mu 
je »sunce mjesto svieće« sjalo. On je vidio onu lipu, pod kojom 
se »starci sakupljahu, ter momkom mudre savjete davahu«. On 
je tada u mašti svojoj, upućen u historiju, proživio sve te 
vjekove svoje domovine, koje pjeva u »Vjekovih Ilirije«. 

Ali on je »pritegnuv lak cpanak na noge« i sam zalazio 
pred zoru u goru, stan medjeda i vuka i još gorih hajduka, 
krvnika »sitnih krda i volova stada vitorogih«. I pod njegovim 
se je laganim stupajem »podavala vrlet tvrda«, a »vrletna se 
nizlla brda«, 

I on je slušao »tutanj neba 1 ravnine« i »razloj groma po 
dolini«, i on je vidio i čuo, gdje se »skoro usječeno granje 
cmari i pjesamcu dragu piačuć pjeva, pjevajući plače«. Koliko 
je puta vidio on na svojih šetnjah, susretnuv u tami hitra Pri¬ 
morca, gdje se pomalja vrh stiene, da u mraku oku uteče, 
gdje »studen kamen prima život, drhće, gamzi, diže glavu, iz 
tvrdoga stanca snažnu pest pomalja, nogu krepku i proz 

mrazne živce vruća rek bi krvce vri mu rieka«, i vidio zatim 
»pušku dugu, put nebesa gdje se koči«! 

Njemu su tada i sunce i mjesec, i bez broja zviezde, i 
sjajni vlašići i blizanci, zvjezde jasne, i sva ta zvjezdovja 
postala vjerni drugovi, koji ga nisu ostavili sve do pred samrtnu 
njegovu uru, Upiruć se o lomne noge, prikučio se on kobne 
one noći pred zoru k prozoru, ter tajinstvenim pogledom tražio 
utjehe u sjajnih slovlh, kojimi je prsi Višnjega posuo knjige od 
vieka! 

+ + + 

K tim toli odlučnim i trajnim dojmovom iz mladosti pri¬ 
družila se je ljubav k narodu, iz kojega je potekao, ljubav pri- 
rodjena svakomu Hrvatu, a pcbudjena uputom starijega brata 
Antuna, drugovanjem sa zanosnimi pobornici »Ilirstva«, ter 
uticajem stare hrvatske književnosti, koju su »Ilirci« neizreci¬ 
vim trudom iz ruševina izkapali, proučavali, ter iz nje crpili 
pouzdanje u vlastite svoje sile i nadu u bolju budućnost. Ma^.u- 
ranić postaje uvjerenim »Ilirom«; on zajedno s drugovi svojimi 
nastoji, kako da se prisakupe sva plemena naroda, koj je za 
njega po krvi jedan ter isti. Misli ovoj posvećuje on od tada 
malne izključivo svu snagu svoju. Nitko toliko ne pati koliko 
on, kad se za malo godina uvjeri, da je to donekle mladenačka 
obmana. Ali on i nadalje, nepazeć na plemenske razlike, 
svagda visoko diže zastavu sloge na slovjenskom jugu. On, 
koj je sam žalostno izkusio već u ono prvo doba, kako se 
bratinski pršegor slabo nagradjuje, ostaje vjeran prvoj ljubavi, 
svojoj. 

Ona mu izpunjuje svu pjesničku dušu. Izuzamši nekolicinu 
pjesama, sve što je izpjevao ima poslužiti jednoj jedinoj svrsi, 
idealnoj slogi naroda slovjenskih na jugu. 

Njemu se prikazuje naš narod kao putnik u mrkloj sjeni 
dubrave, gdje vuci viju, ruču lavi i zvižde zmaji. Noć ga krije. 
Od slavnih djedova potječe, a on sam je skučen, robuje. Tad se 

zora javlja, narod se budi, ustaje, a pjesnik ga nuka, da skinuv 
okove pohiti iz mraka, da napreduje, da koraca stalno svedj 
dalje k podnevu. 

Ali narod treba zaštite; treba podpore, jer je iznemogao. 
Pjesniku se čini, kano da vidi sokola, komu »dobrodjejn a ruka 
tvrda vrata krletki otvori«, ter koji tad lieće po »kotaru sunca«. 
Njemu je narod stablo, koje se diže »nebu pod oblake«, ali ga 
goji »otčinska ruka«. Pjesnik se dakle uzdaje, da će naš 
narod visoke ciljeve svoje dokučiti pod štitom monarhije, 
pod okriljem kuće kraljevske, koju hrvatski djedovi sami po- 
zvaše, da jim kraljuje. On je do dna duše uvjeren, da je to je¬ 
dini put k slozi. Njega nemogu skrenuti nepogode dnevne 
politike s toga pravca. Sigurno ga koješta smućuje, ali on se 
svaki čas, dok pjesnikuje, vraća k svojemu, rek bi, ghibellin- 
skomu shvaćanju. Čim mu duša dublje roni u krvavu prošlost 
naroda, čim gorče osjeća bol nad bratinskom mrzosti, koja je 
opustošila najljepše zemlje Evrope, u divjačtvo potisnula ple¬ 
mena, dostojna bolje kobi, tim mu jasnije kroz mozag sjekne 
mi~ao, da bez pomoćne ruke iz toga kala ne ima izlaza. 

Njegov je duh zdrav, duša mu ne boluje, nje ne razpinju 
muke strasti. On sam ne traži za se plodove »budućega vre¬ 
mena«, i ako mu »bjegovita sreća lukavo odveze«, što je done- 
sla bila, »veselo odbacuje«. Pa ipak on boluje od težke rane, 
on pada sbog sudbine naroda u bol toli čemernu, da je iz 
nje mogla nići prilika o grobovih otaca naših, oko kojih se vrzu 
prikaze noćne, tlapnje bolestne mašte — prilika obasjana svje¬ 
tlom mističnim, koja pjesniku izbada vrele suze iz očijuh. Kad 
o toj nevolji razmišlja, tad boluje tako težk"*, da mu se smućuje 
i bistro shvaćanje, ter se i nehotice ogriešuje o genij Gunduli- 
ćev, mećuć u usta njemu, koji je grčkoj zemlji uzkliknuo, da joj 
je razsulo zaslužena plata »nevjerstvu«, anakronističnu apo¬ 
strofu: »Ah, da ’e proklet, tko cieć vire na svojega reži brata«. 

Karakteristično je, da je Mažuranić baš na tom mjestu pro¬ 
govorio svojim vlastitim glasom, a ne glasom Gundulićevim. 


Rekao bih, — ako je smjeti malena omjeriti o velika, — da se 
on laća te sgode, da uzmogne slovinsku zemlju svoju prekoriti 
iskreno, prema shvaćanju svojem, onako, kako je Dante 
svoju ljubljenu Italiju prekorio, kako mu je godj čemerno srce 
donosilo, u neumrlih stihovih: 

Ahi! serva Italia, dl dolore ostello, 

Nave senza nocchiero in gran tempesta ... 

Pak koja ipak razlika! Dok božanstveni Ghibellin u gnjevu 
svojem proklinje cesara, što nije zajahao divju bedeviju Italiju, 
dok on samo od sile očekuje spas, uskrsnuće iz groba, u koji 
ljubljenu pjesnikovu domovinu položiše nesložni sinovi, zanosi 
hrvatskoga pjensika jednako gorki osjećaj nevolje naše samo na 
proročanski riek, da će nam jadi uminuti s bratinskom mrzosti, 
s vjerskom nesnošljivosti! Ničiju on silnu ruku ovom sgodom ne 
zove u pomoć; on hoće, da se narod sam iz sebe preporodi, do¬ 
zove k pameti. Srce mu nije gnjevno; ono je razboljeno! 

* + <• 

S nekom bojazni nastavljam. Ne smijem ipak propustiti, da 
ovdje ne iztaknem neke nazore njegove o jeziku hrvatskom i o 
umjetnoj pjesmi, nazore, koje mi je pokojnik često puta raz¬ 
vijao. Možda je imao krivo. Svakako je zanimivo znati, što 
je on sudio o tome. Dapače, nagoni me nužda, da ne krijem 
ničesa. Tko bo tih nazora nezna, taj neće uhvatiti nikada prave 
slike o pjesniku Čengića. 

Mažuranićevo je bilo mnienje, da je književni jezik hrvatski 
jezik star, nepodpun za neke struke, ali gotovo savršen za 
pjesničke ciljeve i najuzvišemje. Njemu je ilirski pokret imao 
u tom pravcu biti jedino preporod stare knjige hrvatske. 

Dubrovačkim je pjesnikom uspjelo svezati u neizrecivo dra- 
žestnu kitu cvieće krepkoga starinskoga hrvatskoga govora i 
nove hrvatske štokavštine. Ima gdje šta i u samom Gunduliću, 
što nije izpravno. Mažuranić je nastojao, da tomu izbjegne. 

Njemu je svakako uz staru knjigu i pravilni pučki jezik 
dobro poslužio, ali on je scienio, da valja uz blago čistoga 
pučkoga govora pribirati i biserje iz stare hrvatske knjige. On 
je napose tvrdo vjerovao, da je prva zadaća književnosti paziti 
da ne pogine prije dobe nijedan dragocjeni oblik, dok god nije 
savkoliki narod na nj posvema zaboravio. Mislio je s toga, 
da se ni u samom pjesničtvu ne smije ogriešiti o to pravilo. 
Njemu se je činilo, da hrvatski jezik gubi svoju krepčinu, ako 
se odreče valjane, žive starine za volju makar kako liepu 
narječju, a mislio je, da je i u području hrvatske, najčišće što- 
kavštine sva sila tragova starim pravilnim slovničkim oblikom. 

Njega je naučala povjest razvoja inih jezika, da malne 
svagdje ima neki silni nagon, da se gube ili barem jednostruče 
oblici. Taj proces opažao je on i u nas. On je pače scienio, da 
ga pritjecanje tudjih neslovjenskih elemenata od vjekova ovamo 
pospješuje, ali tvrdio je, da je težak grieh htjeti ga pače i 
u s k o r i t i pomoću knjige. 

On nije vjerovao, da ima koje pučko narječje u našem 
jeziku, koje bi bilo dostojno, da samo po sebi zasjedne 
mejsto, koje ide književni jezik. 

Mažuranića je mnogo zanimala borba u talijanskoj knjizi o 
vriednosti toskanskoga govora. Upravo iz razprava najumnijih 
branitelja samosilničtva toskanskoga dialekta, crpio je 
on svoje razloge proti nazoru, da i u nas narječju hercego¬ 
vačkomu, kako njime puk sbori i pjesme pjeva, valja povjeriti 
istu vlast u književnosti. 

Možda smiju neki noviji talijanski književnici tako visoko 
uzdići ilorentinski govor. Ali koje im je za to uporište? Oni to 
jasno kažu. Množtvo najdivnijih pisaca od vjekova ovamo po¬ 
teklo je baš iz srca toskanskoga puka. Ti su pisci sve blago 
ostalih narječja talijanskih božanstvenim ukusom smjelo preli- 
jali u književni svoj jezik, a ovaj ugladjeni, obogaćeni jezik 
postao je sada svojinom svega ilorentinskoga puka. Nije to 
dakle ni puki književni jezik, ali nije ni obično pučko narječje. 

To je jedno i drugo: to je cviet talijanskoga jezika, koji se je 
razpupao u najživljih bojah. Takav se jezik može bujnim živo¬ 
tom razvijati samo u visoko naobraženom krugu gradjanstva 
ilorentinskoga, koje mu pazi atičkom strogošću na čistoću, koje 
mu njeguje stare oblike, odbijajuć osjetljivim ukusom tudjinskc 

primjese. . 

Mažuranić izmedju takova narječja i hercegovacKoga 

pučkoga govora nije mogao naći paralelizma. 

On je mislio, da za nas Hrvate valja još donekle preporuka 
Danteova, neka se ne zanemaruje pribiranje dragocjenosti je¬ 
zičnih iz svih narječja. Po mnienju Mažuranićevu ne bi se 
smjela nikad sasvim zatrti uspomena, da nam je knjiga nikla 
na tlu staroga narječja, koje je steklo pravo, da po gdjekojom 
riečju, gdjekojim oblikom, u pjesničtvu pak osobito gdjekojun 
naglaskom razbije monotoniju narječja, makar i najblago- 
glasnijega. 

+ + * 

Mažuranić čitao je i podpuno poznavao povrh svin slovjen- 
skih jezika još i latinski, talijanski, francezki, engleski, njemački 
i madjarski. Njemu su bili pristupni svi veliki pjesnici tih 

naroda. On jih je i proučavao, , 

Ali on je tako opojen klasicizmom, njega prvi učenici kla- 
sika latinskih, pjesnici talijanski tako občiniše, da se izpred 
njih sve ostalo u njegovim očima ništi. 

Zato ne ima traga u njegovih pjesma znatnijemu uplivu inih. 
književnosti. Zato mu je talijanska emfaza potreba. Zato on 
traži simetriju i euritmiju, uživa u antitezah, u paralelnom 
prikazivanju, ali nada sve zato on hoće, da govori pjesnič¬ 
kim jezikom. On scieni, da mi Hrvati, star narod u knjiže¬ 
vnosti, taj jezik imamo, da mu je on ušao u trag, da ga on zna. 

Taj mu jezik služi i u »Čengiću«, gdje se je što više pri¬ 
micao narodnim pjesmam. Zato se on opire prijateljem, koji mu 
nude pučki govor. On podaje, kako predmet zahtieva, pjesmi jak 

pučki kolorit, ali on ipak hoće, da govori pjesničkim je¬ 
zikom, On žali narode, kojim pjesnički jezik manjka. Kako je 
sretna Italija! Za to joj on zavidi. Za njega ni ne ima pjesničtva 
vrhu talijanskoga. Koja harmonija za njegovo uho! A on te 
harmonije toliko nigdje ne nalazi, ni u istom ljubljenom jeziku 
hrvatskom. Taj mu je jezik i krepak i gibak, i zvonak i pleme¬ 
nit, al on ima svojih mana, on može u nevještih rukuh postati 
monotonim; naročito samo velikom mukom može se izbjeći u 
pjesničtvu dosadnomu romonu dvoslovčanih rieči, koje često 
jednoličnošću ritmike slušatelja uspavaju, mjesto da ga uznesu. 
Tu ne ima druge, nego li prislonit versifikaciju uz talijanska 
pravila, a kad pjevaš predmeta radi u pučkih osmercih i dese- 
tercih, tad pazi, da ti pjesma ne bude dugačka, i mienjaj, ::a 
boga, metar! Zato je već šesti stih »Čengića« valjalo produljiti 
za dvije slovke, zato počinje stih sedmi s jambom! On je u 
obće o versilikaciji imao posebne nazore. Njemu se je vazda 
činilo, da je količina slovaka u hrvatskom jeziku tako odlučna, 
da bi se moralo doći do sretna uspjeha sliedeć metriku latinsku. 
U kasnije doba volio je ipak prianjati uz jedine uzore tali¬ 
janske, a ti su mu bili tako sveti, da jih se do starosti nije. 
odrekao. On je harmoniju nalazio u sinicezah, on jih je s toga 
upravo tražio skladajuć stihove. On se je bojao, da je gotova 
poguba po hrvatsko pjesništvo, što se je ono oslonilo o versiii- 
kaciju njemačku. Nije on bio polemične naravi. Drugomu na- 
mitati svojega mnienja nije mu bio običaj. On je mučao, ali ja 
sam ovdje dužan reći istini za volju, neizričuć ni vlastitoga 
mnienja ni suda kakova: Ivan Mažuranić scienio je, da se je u 
jezičnom pitanju i u pjesničtvu krenulo putem, koj ne vodi do 
visine, za kojom je on zaman čeznuo. On je sam znao, da ne 
ima snage vrnuti knjigu s te staze. On nije ni medju svojimi 
drugovi, koje je visoko cienio, opazio nikoga, koj bi bio jak, da 
sveže ponovno novu epoku našega pjesničtva sa starom hrvat¬ 
skom knjigom. Jedamput samo kano da mu je sinula zraka nade. 
Bilo je to, kad je »Dubravka« u Zagrebu prikazivana. Slušajuć 

zvonke aleksandrince Dubrovčanina, pričinilo mu se je, da to 
mora svačije uho osvojiti. Reče mi: »Sad će jim ipak puknut 
medju očima; ta što smo tomu slična mi napisali?« Mislio je 
popunitelj »Osmana«, da je jasno dokazano deklamacijom tih 
nekoliko stotina stihova, da su pravi bozi oni, kojim je on 
žrtvovao. Posljednja iluzija! 

Njegovo je uho bilo valjda drugačije, nego 11 sluh drugih 
Hrvata. Pjesništvo naše pošlo je dalje svojim utrenikom. Tada 
sam slušao često gorke rieči; »Otimlju se za ubogoga Gundulića, 
dižu mu spomenike, a tko ga sliedi?« 

+ + + 

Mažuranić je dakle heretik napram ortodoksnoj nauci o 
ciljevih, za kojimi je ići u razvoju jezika i pjesničtva hrvat¬ 
skoga. On je htio, da se uzpne svojom stazom na Parnas. Čuo 
je pohvalu, često puta prebučnu za njegovo osjetljivo uho, 
vidio je svu silu izdanja i prevoda »čengića«. Njega taj uspjeh 
nije mogao razveseliti. On je scienio, da mu je rad jalov. 
Nabacio se je jednoć: »Što to sve pomaže, kad dielim sudbinu 
Gundulićevu, da neumijemo valjana stiha napisati!« 

Nije li s te zlovolje umuknuo? Njemu se je kad i kad tako 
prividjalo. Ali tko će znati? Tko će znati, zašto nije Manzoni 
više toga izpjevao? Lahko je moguće, da ima i dubljih razloga 
Mašuranićevu muku. Mi smo ga pratili iz okoline njegove prve 
mladosti, odlučne za razvoj njegova pjesničkoga dara, pak do 
vrhunca njegova pjesnikovanja, a ne će li oštar motrilac opaziti, 
da je pokojnik živahno osjećao ljepotu prirode, a uza to da je 
njegovu dušu izpunjala jedna jedina golema strast, a ta je 
čeznuće, da se privede do idealnoga jedinstva narod, raz- 
cjepkan imenom, vjerom i kulturom? Strasti toj dao je on u 
pjesmah izražaja. Drugih strasti kano da u njega nije ni bilo, 
a samo kada duhne bura, bježimo u luku pjesničtva. Pravo 
veli u ostalom g. Smičiklas: Mažuranić nije nikada bio pravi 
literat. U njega ne ima želje, da misli svoje saobći svima, on 

ne nalazi užitka u revnovanju, u trki za slavom. U krugu naj¬ 
užem on je razgovoran, ter tada se vidi, kako mu je um nepre¬ 
stano u poslu, kako ne ima nijedne sfere znanja, u koju nebi 
gledao zaroniti. Ali iz toga svieta svojih misli on nerado stupa 
pred sviet, koj se nazivlje obćinstvo. Svaki put treba zato 
neke silne unutarnje pobude, a uza to još vanjske ponuke. 

Poslie onolika uzleta doživio je on najgroznije razočaranje, 
odakle za njega pobuda za daljnje pjesnikovanje? 

Nije li on medjutim rekao, što je imao reći? 


Neka mi duh pokojnikov blago oprosti, što sam sve te 
pjesme na javu i iznesao. On bi sam mnogo toga ili bacio u 
oganj, ili bi pojedine pjesme izgladio. Tako bi on sigurno bio 
gledao izbrisati sve ono, što može uvricdi'i plemenski ili vjerski 
bud čiji osjećaj. Ja toga ni ne mogoh, ni ne smjedoh učiniti. 
Mažuranić spada u historiju. Značilo bi krnjiti sliku njegovu, 
kad bi se išta prikrivalo. On je u ostalom u žestini borbe 
možda izlijao gnjev svoj u oštrih riečih: poslie borbe nije on 
mrzio nikoga. Naročito naši Muhamedovci neka znadu, da jih 
Je on cienio, upravo ljubio, kao pravu braću svoju. 

Obzirom na zanimiv razvoj jezika pjesnikova sliedio sam 
kronoložki red, a pribilježio sam uz svaku pjesmu riečju 
»Danica«, »tiskano« ili »iz rukopisa«, je li preuzeta iz »Danice«, 
je li indje jur otisnuta, ili nije li do sad nigdje otisnuta bila. 

Gdje se je našla raznica u rukopisu prama tekstu »Danice«, 
volio sam se osloniti o rukopis, jer su u redakciji »Danice« 
neke malenkosti mienjane, Izpravio sam i neke očite pogreške 
tiska i pera, a u najprvih pjesmah i neke manjke slovničke, 
potonje onako, kako sam to našao u pokojnikovu primjerku 
prvih godišnjaka »Danice«. Kako bi on bio izpravljao svoja 
djela, da jih feude sam priredio za tisak, vidi se ponajbolje iz 
pjesme »Hrvat«. 


U bilježkah htio sam spomenuti samo najnuždnije. Ima 
toga sva sila, što bi bilo zanimivo iztaći. Medjutim i onako 
nisam zvan, da pišem ocjenu pjesama pokojnikovih. Tko bude 
htio dublje u njih zaroniti, morat će svakako segnuti još i za 
razpravami gg. dr. Markovića, Pasarića i Fr. Cherubina Šegvića. 
Vrlo krasan i velikim trudom pocrpljen materijal, što ga je 
sabrao g. Pasarić, popunio je g. Šegvić, prispodabljajuć neka 
mjesta s talijanskim! klasici. 

Htio sam se radi pieteta po mogućnosti držati i u ortografiji 
nekih pokojnikovih načela. Kako ipak ni on sam nije svagda 
jednako pisao, potekao je odatle neki nesklad, koj će ml 
dobrohotnost čitatelja, nadam se, oprostiti. 

Završit mi je s riečmi najtoplije zahvalnosti. Dugujem ju u 
prvom redu prijatelju g. dru. Markoviću, koji me je i svjetovao 
i pomagao, zatim slavnomu umjetniku g. Vlahu Bukovcu, koji je 
s nekoliko crtica izpravio i dotjerao sliku pokojnikovu, gg. dr, 
Majxneru i dr. Šrepelu, koji se podvrgoše trudu, ter proučiše 
latinsku pjesmu, svjetujuć mi, da je svakako u ovoj sbirci 
otisnem,*) a i svim ostalim prijateljima, znancem i rodoljubom, 
koji su me savjetom, ustupom sbirka i sabiranjem predbrojnika, 
jednom rieči bud čime pomogli 

Naročita pak hvala ide tiskaru »Narodnih Novina«, koja je 
sve moguće učinila, da djelo bude što ljepše izdano 

U Zagrebu, 4. kolovoza 1895. 

V. M. 


*) u ovome izdanju izostavljena. 

PJESME RAZLIČNE. 

....... 


PRIMORAC DANICI 


1835, 

O, koja davnim vedroga djedovom 
Kazali lica, niti maglovitih 
Noći vremena razatepsti, 

Zviezdo, milom ne mogaše lučju! 

Njegda nemili vodiše ratovi 
Otce kroz mrkle tisuću grozljivih 
Smrti putova, ter u bojnom 
Prsa tada gibahu se gvoždju, 

Iko bi tadašnjeg hojca opisao, 
Kad svoga gorkim bije protivnika 
Delija gnjevom; kad potokom 
Žile rone srde, kud ga nose? 

Tko bi junačke vriedno izpjevao 
Prvih vjekova poslove? Tko li bi 
Krieposti znao, koje tamnom 
Vrieme nama zatajilo maglom? 

Ah, vrieme ljuto svaka jadovitim 
Porazi zubom: gvozdenom obori 
Kiužene stienom kule, mudra 
Iz kamena razatepe slova! 

Prestaše strašni grmiti topovi, 

Jur ljudomorni bojevi prestaše: 
Četverostrukim’ krvoločne 
Veru gami zavezasmo rate. 

Jur britko u kramu gvoždje nemiloga 
Pustismo Davra: mnžka pod oklopom 
Ne dišu prsa, nit pod silnim 
Jur se vranac znoji već junakom. 

Sad, dievo, vječnim ’z mudroga obsjeni 
Svietle potomke istoka plamenom; 

Sad mužka svetim pali žarom 
Srdca, novu neka slavu traže! 

Grozno sa mudrim kopje naputi jih 
Mienjati perom; biesna zasiedati 
Paripa mjesto, daj na tihom, 

Zviezdo, njima vojevat Pegazu! 

Uči, krvave, koje ukosiše 
Djedovi mačem, vience, dostojni tih 
Otaca sini, iiiričke 
Vile milim da zamiene darom. 

(Danica) 

DR. GAJU. 

1835. 

Stožeri svieta silom, nizki ozvanjaše bukom 
Dolci, ter ognjeni zrakove gromi ruše: 

Ljuti zemlju vihrom a mutiše more neverom 
Vjetrovi, ter drobne do neba prahe nose. 

Strašnim po bregovih tad ručaše lugovi zvukom, 

Ter ledene Velebić vrhove u sniegu sakri, 


Kad sileni iz mrzlih izsrnu ljuto kotara 
Sjever, hrvatski k Zemlji da prigne govor, 

Kad svoje noć tamna nadvisila mrakove, svietlu 
Vašu da sakrije, Sjavjani, zviezdu maglom, 

A1 tada Gaj bogovom svoju zavrće pobožnost, 
Višnjim tad bogovom Gaj za tišinu moli; 

Gaj, koga pri sretnom pogledala porodu mitom 
Melpomena lučju, molbami bije nebo: 

»Eole, viče, nu zrij, kak' ljuti Hadriju muti 
Sjever, kak' slavsku vale na zemlju riva? 

Kak’ crna mrkim ogrnula Savu odielom 
Noć, tere hrvatskom granu ti suncu neda? 

Što bogabojni tebi je, Eole, skrivio narod 
I kada, jer v' strašnom vazda ga vihru rušiš? 

Oh, ako još u tvojem što mogu, otče, molitve 
Srdca, veži Sjever, ter ove mrake tjeraj!« 

Nit dugo! već jasnom po Zagrebu kreše danicom, 
Ter sjajni Ilirom vazda naviešta sviet. 

O, kim da te zovem imenom, kim, Gaje? Prometevs 
Mi se vidiš isti, s zviezdami kad se boriš. 

O, da zaisto! jer on božanskom duhove vatrom 
Ilu poda, a ti ledove srdca tališ. 

On jednu višnjem sustegnu iskru Olimpu, 

Ti cielim' sanene zviezdami luči griješ. 

A1 njega kavkazkom’ izloži tebi povoljni 
Jupiter orliću trim prikovana nadom. 

O, tri put bolje zadobio ti od neba žriebe! 

O, nikadar našim zabljivi, Gaje, njedrom! 

Kasno bude tebi gradit oltare potomstvo 
U srdcu i na njih ti hvalu užigat hoće. 

O, kim da te zovem imenom, Gaje? Prometevs 
Mi se vidiš isti s zviezdami kad se boriš! 

(Tiskano) 

MATI I SIN, 

[Iz latinskoga.) 

1835. 


Desnim Milko okom, lievim Leonila nevidi 
A1 tamri njihova baja ljepotu bogov’. 

Krasni sine, tvoje daj materi oko posudi, 

Tad sliep budeš Amor, tad će bit ona Venus! 

(Danica) 

LAŽCU NEVJERUJ. 

1835. 

Kad njeki dan kod vrča tebe zazovnuo Mitar 
Lopovom, ti lažcem patvori, Arbo, njega. 

Pak kada poštenim čovjekom zazovnu te jučer, 
Vjerova: al vjerovat nikada lažcu nemoj! 

(Danica) 


PREDJEM SLAVJANSKIM. 
1835. 

Jasni blaženih višnjega žitelji 
Neba kotara, sileni davnijeh 
Duhovi predja, bezkonačna 
Sada koje zavezuje vječnost! 


Koliko tamni od neba ponori 
Sjajnoga jesu sniženi, toliko 
Po vrhu žarka sunca gizdo 
Neprestano vaša slava jezdi. 

Siedih premudri vašu naricaju 
Kriepost vjekova listi, po ledenih 
Slavni mramorih kroz stoljeća 
Vaši k nama dopiraju čini. 

Vi nekadašnja carevi vremena, 
Pobjediteljni bjehote carevi, 

Ter strahovitom vaše jadnu 
Gvoždje Rimu zadavaše ranu. 

Vi jug i hladna krajine zapada, 

Vi svietli istok slavno pobjediste: 
Peterostrukim siloviti 
K stupu nadom prikovaste Sjever. 

Dokle u slavnih davnjega rumeni 
Soka potoci curiti uzbudu 
Žilah, premožno vriedni dotle 
Sini vaše ime nezametnu. 

Zaman se blieda trudi nenavidnost 
Bistru odielom zviezdu potamniti 
Vaših imena, jadnim zaman 
Diku vašu podoruje zubom. 


Vi, o predjašnjeg vremena Slavjani, 
Koji junačkim' sada potipljete 
Zviezde petami, dajte milom 
Našu lučju pozorite nizkost! 


Zaman se ljuti zmajevi podižu, 
Ter ognjevitih šire si bezdane 
Grla, grozeći se potomstvo 
Vaše svojim zamieniti skotom. 

Zaman se mutna aždaje jezera 

Giblju i kruti Stoglavi mračnijeh 

Ljute jazova, cieli zaman 

Proti vama pakao se pjeni. 

Mornar tvrdo kopno ruži, 

Dok ga vjetar tihi riva; 

A1 sklizkoću mora tuži, 

Kad na daski razbit pliva. 

Hej, što će nizka ponora ravnatelj 

Pram nebu višnjem? što će nenavidnost 

Pram slavi vašoj? što li zmafi 

Proti diki vašega potomstva? 

Dok pod vedrim nebom skače, 
Što ’e sloboda, ptić neznade, 
Ali biedu svoju plače, 

U sužanjstvo kad upade. 

Neima vrhu mirnoga blagosti 

Duha, kojega tisuća ognjenih 

Strti pozoja, niti gorke 

Igd a mogu razoriti Srde! 

Junak dično rate slavi, 
Demeskinju svoju hvali, 

Dok ga bitka nezabavi 

I u pot krvav neukali. 

Žive u mužkih vaša još unuka, 

Još slava prsili žive, nit ikada 

Iz sviesti sgine, od ovakvih 

Jere rodom proizhode djedov'. 

Ne zna bogat, što je blago, 

Dok nevolje neizkusi; 

Nit je komu dobro drago, 
Dokle gorka nepokusi. 

Ako pogana bude nenavidnost 

Vječne nebesa kruge porušiti, 

U groznoj samoći silno vaše 

Ime zvučit tere slava bude! 

(Danica) 

Kad nam žarko sunce sine, 
Svieta sjajnost mi kudimo; 

A1 tma zemlju kad odine, 
Vriednost njenu tad vidimo. 

PROTIVNOST. 

1835. 

Tout vit par contraste et par opposition. 

Rousseau. 

Po protimbi živu svaka, 

A primjeri jošte više; 

Iz onoga, što te čeka, 

Poznaš, koja stvar ti biše, 

Kada putnik dal’ke strane, 
Tudje pute kad prohodi, 
Domovinu zvati stane, 

I u srdcu s sobom vodi. 

Dokle cvietak polje kiti, 
Smrtnim malo duh nasladja; 
Ali rese kad odhiti, 

Na pamet jim tad dohadja. 


6 


7 



Pod maternjim dokle biva 
Okom čedo, nju nepozna, 

A1 k maćehi kad dospiva, 

Tad maternju milost dozna. 

Slavijani, koji gade 
Svog jezika domovinu, 

Sad, kad jezik iz ust vade, 

Neće 1' poznat njegvu činu? 

(Danica) 

VENERI. 

(po talijanskom izvorniku) 

1835. 

O krasna kćeri višnjega 
Božanstva, čast na vodi, 

Po koj su došle Gracije 
I smieh se svietu rodi! 

O, tvrdog, nježna boginjo, 

Kovača skrbi draga, 

O, njegda sina Cinire 
Sladosti vele blaga! 

S tobome djetić, plamene 
Ljuvene koj ulaže, 

Pokornost tere zapovjed 
U vieke sladko slaže. 

Na strunah tebe vilenih 
Jest Salo milo zvala, 

Kad ljubav liepim očima 
Spavati nije dala. 


A ti prošena, Venero, 

Usliša njejne zove, 

Ti ostavi ambrosiju 
I zlatne neba krove. 

Idalska kola lanena, 

Koja bijeli sada 
Golubi voze, vukoše 
Dva crna vrebca tada, 

Ter kad žalostnom, boginjo. 

Prikloni uho pievu, 

Tužeću tvoji rumeni 
Tješahu prsti dievu. 

I meni udilj nenavadan 
U grudi oganj sieva, 

I meni izkusna tambura 
Premožnu ljubav pjeva. 

Pod štitom svojim Pallada 
Nek bude silna i slavna: 

S tobom ona pred Paridoni 
Izgubi parbu odavna. 

Čemu bit može Egida, 

Djetić tvoj kad se gane? 

Kad njegve striele udare, 

I štit i kopje pane. 

Tve silno ime svikada. 

Nek sladi zemne rode; 

Njemu se neka klanjaju 
Nebesa, zemlje, vode! 

(Iz rukopisa.) 

VEČER. 


MOJEMU PRSTENU. 


1835. 

Kad sunca zaspava na zahodu trak 
I luči njegove rumen stiže mrak, 

Ter brda doline sa sjenami steru: 

Tad svirku zadieva čobanče za pas, 

A ovce ga sliede čujuće mu glas, 

I veselo bečuć u tore se beru. 

Kad rosa večernju izlieva pomast 
I njezinu cvietci pokušaju slast, 

Glas zvona pobožni razlievaju stine: 

Sa jelenom košuta spješi na stan, 
frčeći u dubravu laži niz stran, 

Ter zrije žurivo, da ljub nepogine. 

Kad tamnim odjenuje planine noć 
Zastorom, i kaže preveliku moć, 

Ter vrhu dolin’ svoje mrake poteže: 
Tad ptica popieva, gledeć gdje je drug, 
Već zadnju popievku ter leti u lug 
I mehko sa ljubom u gnjezdo si leže. 


1835. 

Koga mi tvrde njekada vjere 
Liepa za zalog Vukosava dade, 
Sada u dviuh prieko jesi trgnjen, 
Prstene, kusih. 

Dakle je možno, da je njena ljubav 
Krhka, kak, lažni kolobare, ti sij 
Dakle i žarko ikada bi moglo 
Smrznuti sunce? 

Jer što da mnijem? Milenih te nije 
Suza očiuh, nije li rumena, 

Cvietak obraza mogao u čilom 
Sdržati stanju? 

Neka svemoga sačuvat Citerska, 
Neka strjelati Ljubić i ostali 
Dostoje branit ovo od zla sliedstva 
Bozi znamenje! 


Stvor svaki se druži, kad prohodi dan, 

Ljubezno grli se ter ide na stan, 

X u ljubavi dneva do drugoga sniva: 

A1 samo mojoj neda balsama hlad 
Bolesti, ni sunca jutrošnjega slad: 

A1 samo meni mila zviezda ne siva! 

(Danica) 


Oh, kako toplo tad u djevičanskih 
Srdce njoj prsih, kako meni glasno, 
Kad mi te krasna dade, u lievoj 
Kucaše grudi! 


Oh, kako bistre sievahu jasnim 
Luči biserom, cvietajuća kako 
Lica plamćahu plamenom, rumene 
Drhtahu ustne! 

Čuše bezsmrtni, ter u svoje Višnji 
Krilo Ijubeznu zanesoše kletvu, 

Kad mi »po strašne Ljubica strjelice« 
Ljubav izusti. 


Drži zakletvu, liepa ljubećih 
Boginjo dieva, ako vjeru slomi, 
Tere dostojnom silenu pedepsom 
Plati pogriešku! 


(Danica) 


MELPOMENI. 

Po Horaciju. Knjiga IV. Oda 3. 

1835. 

Čiji, Melpomeno, jesi 

Porod njegda okom vidjela milenim, 

Igar' neće onog poso 

Istmijskih učenim zvati boriteljem, 
Ahajskim niti će njega 

Spješni vozom vranac ko predobitnika 
Vući, niti će vojnica, 

Zato jer ohole grožnje potukoše 
Kraljev’, vojvodu, Febovom 

Ovjenčana kitom, dat Kapitoliju; 

Već, ke plodni namakaju 

Tibur, vode ter i guste lugov hvoje 
Zolskom će njega slavit 
Pjesmom. 

Rima, gradov’ najplemenitijeg 
Sini u ljubkih dostoje 

Pjevalac' brojit me redove, ter veće 

Tišim kolje me nenavidnost 
Zubom. 

O, zlaćenih, Pierido, gusal’ 

Mili glas koja prebireš, 

Ti, niemim koja si možna podieliti 
Ribam, ako li ćeš kada, 

Biela medene pjesmice labuda, ■* 

Sve su to tvoji darovi: 

Da me prsti vele mimoprolaznika 
Gudcem Romula strunice, 

Da uzdišem, da s’ milim, ako milim, tvoje j'! 

(Iz rukopisa) 

SLAVOMIR STOJANU. 

(Pjesnička poslanica) 

1835. 

Stojanu liepo zdravje Slavomir, 

Sliedeći ter po spješnih odgovor 
Pošilje jambih, koga — akoprem 
U jednoj nozi jesu šepavi — 

Koliko brže mu donesti će. 

Nedavne premda naše pjesmice, 

Koje su slavu starih djedova, 

Koje prejasnu zviezdu ovjenčale, 

Na svaki način ti s’ dopadaju: 

Budući pako, tko će sviriti, 

Promienit glase kadkad trebuje, 

Predragi brajne, zato sad će naš 
Novoučeni krasnu varviton 
(Jer tako- Febo, tako ište rad 
Od onih, koji s lirom obhode), 

Pojiti dievu, kojoj Ciprovi 
Vrhunci, sveta koj’ Idaiija 
Na sto božanskih žrtvu prinose 
Oltara; sad će, rekoh, silena 
Božića, komu, u lievi ranjene 
Bok, dieve, rtom strieli njegove, 

U vlašćih mirhu, u vlašćih žrtvuju 
Srdašcih tamjan, naša strunica 
Slaviti. 

0 gle, kako prsa jim, 

Kak' jasne u možnoj oči plivaju 1 

Radosti, kako cvatu crvene 
Na licih ruže: gle, kak medene 
Pripravne jesu ustne k cielovu, 

Kak okol zlatnih kosa veseii 
U nježnih igrah pusu vjetraci; 

Gle, kako crne luči — strjelatog’ 

Prestolje božka, — u Ijubvi opite, 

Sim' tam' ljubezne vrle poglede! 

Ter kaži, ljubki jel' Anakreon, 

II miloglasna Salo dali jest, 

Jel, slavni Naso, jel, Horatius, 

Pojući ljubav, tere mladjane 
Ljubeći dieve, pravo imao? 

I ovi, brate, bješe veliki 
Vil* svećenici. Zašto ja nebih, 

Kojega mudri Febo jedva jest 
Parnasa svete u hrame primio, 

I Hipokrene mi dozvolio ► 

Podahnut vodu, glavi krunice 
Po nježnih dievah dati pustio? — 

Znamenje častno? — Zašto ja nebih 
Ljubica milog im naklonio, 


Ter zlatni njegov tulac pjevao? — 

Da njegda momu, njegda pepelu 
Na hvalu iz jasnog oka suzicu 
Izpuste krasne; ii — što još bolje — 

Na tamnoj stave rupi ružicu 
I kamen k tomu, na kojemu jesi: 

»U ovom leži grobu Slavomir«. 

(Danica) 

FILOSOFIJA I PJESNIŠTVO. 

1835. 

Mileski'e gradjanom pokazao njekađa Tales, 

Biti da može bogat, ali da neće, mudrac: 
Milton, Tasso, Camoens, bistri pokazaše pojci, 
Biti da hoće bogat, al da ne može pjevač! 

(Iz rukopisa) 

ODKUDA IME SLAVJAN. 

1835. 

Slava li ii mudro nareklo je njekada slovo 
Slavjana? pod sudcem još sada parba stoji. 
Slavan, ak dična nadjenu mu slava pridavak 
Biti će, a slovan, ako ga slovo zove. 

Dajte iz obih ovaj izvaditi, Slavjani, značaj: 
Historici ’z slave, 'z mudroga slova drugi. 

(Danica) 

MILUTINU. 

1835. 

Blažen, kog je nebes' sudbina sklizkijem 
Milutine, časom živjet uputila; 

Blažen, zorno komu dadoše bogovi 
Žitka slape, ter i mutnoga Hadriu 
Strastih, milotihim minuti vjetracem. 
Njega tamni krovi mrke budućnosti, 
Njega nemile zasjede Srećine, 

Mračnim' zavedene maglami, neplaše. 

Njemu silni Perun, štogodjer sutradan 
Smiera s vremenimi tvoriti krugovi, 
Biesne jadovite štogodjer aždaje 
Rova ter mahnita sinovi Sjevera 
Dnevom činiti će — srca nesmućuje. 

Sadašnje trebuie, niti budućega 
Traži rad plodove vremena; što mu sad 
Dade bjegovita sreća, to željno on 
Prime: ako li pak lukavo odvozi, 

Koja donese jur, veselo odhiti 
I krieposti svoje sjenom odjene se. 

Krhkim sieče nerad drvetom Indije. 
Srdite valove, niti, kad tamna noć 
Sjajne vlašiće ii jasnu prihodnicu 
Strašnim smrtnom oku zakrije zastorom, 
Drhćući straši se; niti, kad silenim 
Zvižde jidra jugom, da mu inostrane 
More nepoždere trge, uplaši se: 

Ak' se iz visokog stožera izkučen 
Sviet u prah razori, stalna potrieti će. 


Današnjem se klanjaj, pusti sutrašnjega, 
Milutine, dneva! pusti prevarljivoj 
Tamjan žrtvovati nadi: jer smrtnima 

V nestalnoj kazuje dobra budućnosti. 

Gle, kak pramaljetna žuri se ptičica, 

V hladnoj sjeni pojuć, malene žalosti 
Iz prs' izključiti? gle, kako kratkoga 
Žlća tek veselo provodi pjevajuć?! 

Potamnjena lica zviezdje popravljaju: 

A1 mračnog nevraća ponora ravnatelj, 
Koga neveselo mjeseca provodiš; 

Natrag već nevraća, i ako svaki dan 
Juncev’ stotinu mu sniženo žrtvuješ. 

ILIR. 

1835. 

O, gle onoga ptića ljubeznoga, 

Gdje milovničkom nježne ljubavi 
Zapaljen iskrom ljubu svu slavi, 

Gdje zvoni dol od pieva vilenoga; 

Kom v srcu ljubav, radost u oku sjedi 
I kog pretiče blagi raj i sliedi! 

O, kol’ka slasti rieka tud protiče, 

Kak, trepte prsa, kak' se radjaju 
Ljubezni žari, kud dopiraju, 

Vilovni glasi, kuda oko miče! 

Nijel ti mil? — o dajde kaži, tko je? 
»Ilir ljubavju kriepi srce svoje«. 


(Danica) 

AI gle onamo zmaja ognjenoga, 

Gdje raziteijnom bitci u žestokoj 
Razjaren vatrom tare sviet, pokoj, 

Gdje huče dol od zvuka silenoga; 

Kom grom u ruci, munja u oku sjedi, 

I kog pretiče grozna smrt i sliedi! 

Vaj, kol'ka krvi rieka tud protiče, 

Kak’ blieska gvoždje, kak' se valjaju 
Tjelesa bojna, kud ga tjeraju 
Davorski gnjevi, kuda sablju miče! 

Nije 1’ ti strašan? — dajde, kaži tko je? 

»Ilir junački brani pravo svoje!« 

(Danica) 


Ustane sužanj od dugovječnijeh 
Trudna nevolja krila prokušati, 

Ter uz lagahne vjetre vještim 
Sunca kotar prolićuje mahom: 

Tako, zviezdo mila, kad Ilirom tebe 
Zmožni na vedrost ’zvabiše bogovi 
’Z tamnosti grozne i potajne 
Nazlobnosti lukavih vragova, 

Ti stade, davnim jur upitomljene 
Robstvom, krilate konje ogledati 
I sievajući voz, gorućim 
Zlato kojeg nakićuje suncem. 


DANICI ILIRSKOJ. 

1836. 

Ko sokol sivi, koga sužanjstvujuć 
Krutim spletenog gvoždja rukotvorom 
Kroz vieke ciele od prirodne 
Letnje nemil sustezuje zatvor, 

Kad u uzi skučen krila navadjenom 
Revnošću u tanke zrake razastire, 

Al, ch, željezna gradja jača 
Od plamena slobode ga veže! 

Pak dobrodjejna ruka mu dospije, 
Krletki tvrda vrata otvarajuć, 

II vrieme davnog vieka tajnom 
Uzu svojom opodere moćju: 


Pak mjesto starog uresa, koga jest 
Ukus tudjinski rodio, žarkijem 
Svjetlosti trakom djevičansku 
Glavu kiteć tere grudi sniežne. 

Biesnim dodavši biče krilonegom 
Po nebu hitiš jezdit Ilirije, 

Mrzeć što prosta hoće ludost, 

II nenavist što poreče žuta. 

Što suncu pači, ak’ zimičav nebi 
Htio mu žara primiti? — grije ga; 
II što da tuži, kad srebrena 
Trak mu nikad neoduzme Luna? 

Višnjih je duša mrziti pređsude, 
Mrzit potmastog puka ogovore 
I k cilju stalnom smierajuće 
Pute tihom sljedovati sviešću. 



O jezdi dakle, zviezdo, junačkijem 
Trkom po sjajnih, kud si nakanila, 

Putih, predragi spješno žarkim 
Dom Ilira naš kiteći suncem. 

(Danica) 

NENADOVIĆ RADO. 

1836 . 

Strašna ti je gora Kunovica, 

Kud se stere ni kraja se neznaj 
A1 je liepa Draginja djevojka, 

Koju lani obljubio bješe 
Mlad delija Nenadović Rade. 

Prosi Rade Draginju djevojku, 

Rade prosi, al je neda majka, 

Dok dvanaest konja ne osedla 
Zlatnim sedlom i srebrenom uzdom 
Uzendjijam' od Stambula grada 
I podkovam od suhoga zlata; 

Na svakome konju po junaka, 

Pod sabljami od grada Misira, 

Pod barjaci od svile zelene, 

Pod dolamam’ s sitnijem biserom, 

Sievajućim kano sunce žarko, — 

Koji će mu do pomoći biti, 

Kad odvede Draginju djevojku. 

Kad je Rade rieči razumio, 

On osedla dvanaest dobrih konja 
Zlatnim sedlom i srebrenom uzdom, 

Uzendjijam’ od Stambula grada 
I podkovam od suhoga zlata; 


Na svakome konju po junaka, 

Pod sabljami od grada Misire, 

Pod barjaci od svile zelene, 

Pod dolamam’ s sitnijem biserom, 
Sievajućim kano sunce žarko, — 
Koji će mu do pomoći biti, 

Kad odvede Draginju djevojku. 

Tere ide gorom Kunovicom, 

Ide junak k dvoru djevojčinom 
Na alatu dobru konju svome. 

Jaše gorom dvie nedjelje dana, 
Kada li je treća nastanula 
I gorice polak projahao, 

Al eto ti čuda golemoga! 

Sinu žarka munja od istoka 
Ter udari u tananu jelu, 

Kuda Rade s družbom prohadjaše; 
Stade jele treska strahovita, 

Stade groma razloj po doimah, 

Po dolinah mrke Kunovice. 

Ali Rade nazad neuzmiče, 

Već sa svojom družbom razgovara; 
»Zlo nam vrieme, mila braćo moja, 
Kad nam pada vatra sa nebesa 

I udara u tananu jelu: 

II je moja na udaji moma, 

II je moja na umoru moma, 

II će nama loša sreća biti«. 

Al družina Radi odgovara: 

»Ne budali, Nenadović Rade! 

Nit je tvoja na udaji moma, 

Nit je tvoja na umoru moma, 

Već veselo svate dočekuje«. 


Istom družba u rieči bješe, 

A1 to ide oblak od zapada, 

Oblak ide a danak otide; 

Pod njim krile dva vrana gavrana 
I krileći na bor posjedaju, 

Ter se krive kao mrki vuci 
Po planinab. gore Kunovice. 

A1 se Radi ino nemogaše 
Već se hvata sedlu u sanduke 
I povadi tanka djeverdana, 

Stisne pušku na lice junačko 
Tere rani dva vrana gavrana; 
Prije oni k crnoj zemlji padu, 
Nego jih je Rade namotrio. 


A1 eto ti čuda velikoga! 

Kako vrani padoše gavrani, 

Pade jednom prsten iz nokata. 
Drugom pade od tuge znamenje, 
Crnog ruha komad izpođ krila. 
Kad to vidje Nenadović Rade, 
Diže prsten iz trave zelene, 

Pak ga meće na bijelu ruku; 

Diže ruho od zemljice crne, 

Pak ga k vučjoj kapi prikopčuje, 
Ter govori viernoj družbi svojoj: 
»Zli nam glasi, mila braćo moja, 
Eto nama dva vrana gavrana, 

Eto prsten, eto ruho crno, 

II je moja na udaji moma, 

II je moja na umoru moma, 

II će nama loša sreća biti«. 

AI govore dva vrana gavrana: 


»Zla ti sreća Nenadović Rade. 1 ■ 
Kada naše ti pogubi glave: 

Nije tvoja na udaji moma, 

Već evo ti prsten od djevojke. 

Da joj vierno ti srce poznadeš, 
Kojim te je milo milovala, 

I evo ti tuge ruho crno, 

Da poznadeš, Nenadović Rade, 

Da je tvoja na umoru moma«. 

To rekoše dva vrana gavrana 
To rekoše, duše istekoše. 

Kad to čuje Nenadović Rade, 

Cvili jadan kao zmija ljuta 
I družini svojoj progovara: 

Ej, družino, mila braćo moja! 

Brže dobre konje pojašite, 

Da vidimo, što nam sreća kaže!« 
Kad družina rieči razumješe, 

Svoje dobre konje razigraše, 

Ter polete kano lastavice 
Kroz goricu, mrku Kunovicu. 

Kad su došli k dvoru djevojčinom, 
Al su dvori u crno zaviti, 

A na dvoru kuka kukavica, 

A u dvoru Draginja djevojka 
Leži mrtva na nosilu crnom: 

Gore baklje okolo djevojke, 

Plače majka u crno zavita, 

I uz kćerku ruke uzapinje. 


Kadno dodje Nenadović Rade, 
Gdjeno leži Draginja djevojka, 


22 


23 




Nit besjedi, nit se razgovara, 

Već on ide k mrtvoj dijevojci, 

Bieiu joj je ruku cjelivao, 

Bielu ruku i ledena usta, 

Tere trže sablju od bedrice, 

Misirkinju zlatom okovanu, 

S njom se bije u prsa junačka 
Tere mrtav pada u njedarca, 

U njedarca Draginje djevojke. 

(Danica) 


DANICA 

ILIROM, DANKU I VLADATELJU. 
1837 , 

Kao kad noćnih sred pokoja 
Tama u skute sviet zavije, 

I mrklinom gustih hvoja 
Gora okrutne zvieri krije. 

Vuci viju, ruču lavi, 

Kroz zastore mrkle sjene 
Zvižde zmaji i u dubravi 
Muklim zvukom glase stiene, 

A brižan se pastir s stadom 
Divje u špilje strmih gora 
Skriva, opojen sladkom nadom, 

Da će rujna svanut zora; 

A1 se prije svjetla ujavi 
Vrh istoka predhodnica 



I na vedroj sjaje glavi 
Liljan rajski i ružica, 

A za njome tekar stupa 
U rumelci zora čista 
I bio danak vodi skupa , 
Ruku u ruci ona ista: 


Tako, ilirski bojni puci, 
Moji nebom ilirskime 
Traci plovu i u ruci 
Samo iduće kažu vrime, 


A1 ženice bistre uprite 
Jurve u vedra vrata istoku, 

I mladjani dan vidite, 

Kako za mnom jezdi u skoku. 

Jezdi u skoku pospješnome 
I rumena stere krila, 

Tere u njedru nosi svome 
Žarke zrake sunca mila. 

Iz njegova skuta pada 
Svjetlost ljupka i tjera tmine: 
Tko u noćnoj sjeni strada, 
Uiajući da negine. 


Maglovitih vrh dolina, 

Vječna tamnost gdje prebiva, 
I visokih prek planina 
Iskre siplje ognja živa. \ 

Jezdi, jezdi, svietli dane, 
Kud te zrake moje zovu, 
Kroz ilirske tvoreć strane, 
Zemlji staroj dušu novu. 

Nit te tamna sjena plaši, 
Povjetarcem kuda ploveš: 
Kud ja idem, što te straši? 

01 što u pomoć druge zoveš? 

Moje, dane, stope sliedi 
I svaki čas svjetlost veću, 

I podnevu u vrh sjedi: 

Ja te dalje vodit neću. 

Tebe divna žudi sloga 
Ilirski'eh od naroda, 

Od Dunaja golemoga 
Do Jadranskih sinjih voda, 


Svi se unapred s tobom diče, 
Svi u tebi živu toli, 

Da im u tebi nov sviet niče 
I stvara se raj oholi. 

Ah, ugodno prem je ovom 
Rodu u zliedi pomoć biti 
I podprieti vlašću novom 
Narod tako prie čestiti. 

Prem ;e sladka rieč, u njedru 
Reći u blagoj uspomeni: 

Ja savezah krv mu vedru 
I razpuhah plam ognjeni. 

Plam, u kom se narod stari 
U nov roda vienac staplja, 
Nit za ruge davnje mari, _ 
Nego u slozi gnjeve utap. 


I odtale put zapada 
Gorotanskih preko gora, 

I što ilirski jezik vlada 
Vrhu žala Crnog mora. 

Srbin, Bugar, Hrvat bojni, 

I banatsko polje ravno, 
Bošnjak, Kranjac i dostojni 
Grad Dubrovnik, mjesto slavno, 

Slavonija, Gore Crne, 

I dalmatski vitezovi, 

Plodna Istra, sve ti srne 
Željno u susret, da te ulovi. 



Da, što rekoh? Pače u slavi 
Novi narod tako rasti, 

Da nebeskoj u munjavi 
Svjetlost javlja i nove vlasti. 


Jakno soko mlad na ležu 
Pod maternjim sjedi krilom, 
Dok ga ljeta k zemlji vežu 
I slabosti taru silom. 

A1 iz gnjezda kad ga zove 
Vrieme i u zrele dospie čaše, 
Put visokog sunca plove 
I zrakom se vedrim pase: 

Tako i naša rastu veće 
Krila u krilu neba, Iliri: 

Izgubit se nitko neće, 

U vedrine tkogod viri. — 

Jer se u moćnog duba sjeni 
Najprie nježno drvo uzgaja, 

I u nebeskoj buci oreni 
Triesk od siabe glave odvaja, 

Ferdinande, austrijskoga 
Slavna roda slavni sinu, 

Čim si sio djedinskoga 
Sam prestolja na visinu, 

Nuder višnje upri oko 
Ilirskijeh put dubrava, 

Kako mladi dub visoko 
Raste i k nebu teži glava! 

Vidi i u srcu sjeti tvome 
Sladku radost riedke sreće, 

Da je rukom otčinskome 
Strom usadjen tolik veće. 

Strom, koji se gordo diže 
Vedrom nebu pod oblake 
I sad, sada zviezde stiže: 
Veličine jur je take. 

Nit se ikomu klanjat znade 
Glava ohola osim tebi, 

Pače ugodni plod svoj dade 
Tebi samom izpod nebi. 


Care vedri, goji, goji 
Voćku tako plemenitu, 

I kraljevski perivoji 
Neće opustit viek na svitu. 

_ 

Dok se ilirskoj u desnici 
Treskovita sablja blieska, 

Neplaši se, i ako u slici 
Pakla ori se striel nebeska! 

> (Danica] 

NAPREDOVANJE. 

1837 , 

Est Deus in nobis, agitante calescimus illo. 

U toplome jugu zemija stoji 
I livade u cvietke razvija, 

Gore, rieke i doline goji 
I sunašcem vedrojasnim šija 

Zemlja stara i narod je stari 
Pod kreljuti štita ilirskoga, 

Nit se drugač ozivati mari, 

Dok mač paše i ufa u boga. 

. 

Pravdi blagoj kopja treba nije: 

> Pomoć s gori, pa lava obori; — 

A1 za svoje svaki krvcu lije, 

Tare bije, sieče, gazi, mori. 

Kad putnikom utrudjenim veće 
Crna gora mehku postelj dava, 

Tko se zorom probuditi neće, 
Med lupeži ostavši da spava? 

Tko u mrkloj noći rad prebiva, 
Ol je lupež, ol rdja na svietu, 
Jer, kad sunce vrh nebesa siva, 
Sebi ol drugom krije se na štetu. 

Ramenom se zorom požuriti 
Velik trud je tromu i lienjaku: 
Tko za dom svoj neznade umriti, 
Da je žrtva risu i kurjaku! 

Nekim sunce vrh podneva sjaje, 
A nekim se jur k večeru klanja, 
A1 čim dalje put zapada staje, 
Sjena veća a svjetlost je manja. 

Nije težko ploviti put rieke, 

Kud vam dere sela i livade: 

A1 tko hoće živjeti u vieke, 
Treba vrtit da potokom znade! 

Služiti se časom, kad se javi, 
Jeste nešta, al tim ni'e dospiti: 
Ko Jozue sunce da ustavi 
Treba onom, ki će čestit biti! 

Tko Jozue nije, u noć pada, 

I pred zvieri kriti se morade, 
Kao kad krotka u gorici stada 
Pomni pastir zatvoriti dade. 

Al kolikrat, dokle zora svane 
Iza magle po susjednom svieti, 


r 

Pred špilju mu ljuti medjed stane, 

Pa mu neda ni glave prometi. 

Biva tako, da kom podne biše. 

Dok još druzi viriše iz noći, 

Sad u sreći već neplove više, 

Neg od ovih traži si pomoći. 

Blažen, ki se u podnevu grije, 

Pa čest svoju ustanovit more! 

’ Al ni onom velika zla nije, 

Koj iz zore podiže se gore. 

Klonite se večera i tame, 

Jerbo u njih brat brata neznade, 

A u obje ove suza jame, 

Tko k podnevu neide, upade! 

Ka je dakle, ka je ona sila, 

Kojom svjetlost protjerava mrake, 

Kojom naša Ilirija mila 
Diže krila uz tanane zrake? 

Bog je ona, Bog potajna sila, 

Kojom sunce žarke javlja trake, 

O kojom naša Ilirija mila 
Diže krila uz tanane zrake. 

(Danica) 

VIEKOVI ILIRIJE. 

1838 . 

U hladjanom skutu naših gora 
Vrhu travnih zelenih prostora, 

Gdje se u prodol malen hum obara, 
Gdje se sliša od potoka mili 
Komon, kud mu bistar talas cvili, 
Krotka stada u vremena stara 
U razkošnoj slobodi skakahu 
I radostne danke provadjahu. 

A miadjani Ilir, uz povaljen 
Panj od hrasta ležeći, razgaljen 
Ćutom mira, veseo prebrajaše 
Na pastirskoj tamburici žice, 

I cjelove mile pastirice 
U goranske pjesni popjevaše: 

Sretne pjesni plama Ijuvenoga, 

Kom bi srđce blizu srdca svoga. 

Blažen viek se življaše po svuda, 

Jer se jošte nebje zloba huda 
Po umrlih sviestih razastrla; 

Jošte nebje bratinska nesloga, 

Ni pogrda dobra obćinskoga 
Bo ilirskih srdaca doprla; 

Mir i sloga svuda carevaše, 

Nit se o mojem i tvojem što znaše. 

Gore obćinske i obćinska polja 
Bi’ahu svakom, kog bijaše volja, 

Da što sebi za život priradi; 

A zakoni svakomu bijahu 


Um i duša, koji kazivahu 
Pravo svakom, što treba da radi, 
Da radostni u sreći provede 
Vlek i slavan vrhu zviezda sjede. 

Višnjeg tvorca hvaljahu u slici 
Stvora: — u noći, zori i danici, 

U vedrini, daždu, gromu i gradu, 
U mjesecu i u zviezda krugu, 
Burnom moru i zelenom lugu, — 
Svud božansku poznavahu vladu. 
Narav divna, divna crkva bi’aše, 

U koj sunce mjesto svieće siaše, 

Sbori od častnih staraca pod milim 
Skupljahu se lipam, tere čilim 
Momkom mudre savjete davahu; 

I dokle se zlatokrile pčele 
Njih vrh glave u košnice sele, 
Plamenitu mladež naučahu, 

Kako krotka stada pasti treba 
I upravljat čistu sviest put neba! 

Nu ti, blažen vieče, dospievaše 
Koncu tvomu, kad se počimaše 
Želja u prsih pojavljivat huda, 

Karl pastiri, pohlepni odviše, 

Jur obćinska polja razdieiiše, 

Ter se poljskog uloviše truda; 

Nu i ovaj viek bi sretan dosti, 

Dosti sretan u poljskoj radosti. 

Tad seljani — jer seljanin tada 
Bješe oni, ki pasuć njekada 

U glas mio na dipli sviraše — 

Tad seljani i seljanke mlade 
Viđjahu se, gdje na pustom rade 
Polju brazde, i prostrane naše 
Njive poljskim orudjem premeću, 

Na pastirsku pozabljujuć sreću. 

Frvikrat se tad u nepoznate 
Još do onda pretvoriše late 
Ravna polja Ilirije mile; 

Prvikrat se tad u zlatno more 
Zrelo klasje prerodi, i gore 
Prvikrat se ozvahu, kad vile 
Još nevještim srpom žito žnjahu, 

Nu tim vješti'im glasom popievahu. 

Tada kosac, mjerenim korakom 
Gazeć polje, kosu pješću jakom 
Prvog krata kroz travu provodi, 

I u gizdoj slobodi mladjane 
Sjekuć late sa lijeve strane 
Od sražene trave vale uzplodi; 

Tad mlatačke ciepe prvog krata 
Okusiše snopovi od zlata. 

Nu, jaoh, oblak od praha se vije 

Sa svih strana;-svud se o stieni bije 

Žvenk oružja i glas nepri’atelja, 

Štropot konja i jauk junaka, 

Plač i suze vezanih seljaka 
I vitežkih vapaj branitelja. 

S bogom i ti, vieče, ki si polje 
Orao . . . eto sad prave nevolje. 


Eto groznih zmajeva iz juga, 

Rimska eto na nas pada kuga, 

Koja cielim tad vladaše svietom; 
Hun i Tatar eto iz sjevera, 

A s istoka Turčin diže pera, 

Da nas rukom satariše kletom; 

I eto ti iz hladna zapada 
Ljutog Franka sablja na nas pada. 

Rat ognjeni domovinu tare, 

Dere, plieni crkve i oltare, 

U sužanjske verige okiva 
Sve što žive, ol se Ilirom zove, 
Staro, mlado, kmete i knezove: 
Domovina sva u krvi pliva, 

Pliva u krvi ljubljenih sinova, 

Jao ... sinova-sad tudjih robova! 

Trči pastir sred zelena luga 
Pustiv gajde, a mila ga druga 
Grleć, ■— suzeć man ustavit žudi; 

Trči pastir i trčeći viče: 

»Sbogom dušo ., sveta ljubav kliče 
Za dom slatki svatko da se trudi!« 

Tim se lovi praće, ka bi prije 
Gorska zabav, sad njom da se bije. 

Trči seljak iza pluga svoga, 

Trči preko polja širokoga, 

Ter se poljsko za orudje hvata; 

Što bi lemeš, kaciga je sada, 

A ostalog od težačkog nada 
Stvara orudje krvavoga rata: 

Handjar, šaru, stiege, buzdovane, 
Sablje, kose, tope i djeverdane. 

Zaniemiše dubrave i luzi; 

I seljanski milopojni kruzi, 
Zaniemiše na žvenk od sabalja, 
Kao kad hladnoj u sjenci slavuj*, 
Nježno pojuć, ljuta uplaši guja, 
Kada kradom u grm se dovalja. 
Izgiboše ovce svilorune 
I mirovne sa tambura strune. 

Boj se bije na ilirskom polju, 

Boj krvavi, i grozno se kolju 
S ljutim zmajem naši vitezovi! 
Sieku, taru, gaze, lome, biju, 

I vitežki naši stiezi viju 
Izpod neba kano sokolovi!,, 

Pazi, kako vrag u krvi pliva, 

A ilirska nad njim sablja siva! 

Eto onih, koji onamo ljute 
Južne zmaje sieku, i kreljute 
Rimskom orlu svojim taru trjeskom, 
Bat je i Penat; — a on koji Franke 
Tjera okrutne i, vedrije danke 
Stvorit žudeć, u gromu nebeskom 
Napried stupa i vražje sablje krši, 
Ljudevit je, kom svud slava prši! 

Eto onoga, koji Turke klete 
Na alaje razganja i svete 
Stiege turskim nad glavami diže: 


Kraljević je Marko, koga ruka 
Strah je i trepet nesmiljenog puka; 
Pa gle onoga, koj onamo stiže 
Nožem cara na Kosovu ravnom, 
Obilić je, zet Lazaru slavnom. 

Nu, jaoh, Lazar i Obilić pada 
Rane od smrtne i s njimi zapada 
Našeg sunca svjetlost uzdisana; — 
Jur malena sva u krvi plove, 

A sigetske još brani zidove 
Četa slavnog Zrinovića bana ,., 

A1 sad, vajmeh, Zrinović posrnu ,.. 
Sad noć plaštem zemlje naše ogrnu!., 

Nu da ’e Bogu i junačkoj ruci 
Vašoj hvala, o ilirski puci 
Noćna sjena opet se uklanja!.. 

Jur iztiču zraci od danice 
I za njome pomoljava lice 
Mjesec sjajni i tmine razganja, 

Tmine vašom krvlju opojene 
I neslogom davnjom zadojene. 

Na ufanju, koje stare vaše 
U pogibno doba oživljaše, 

Sloga sebi sad oltare gradi, 

I na njima, starim na poštenje, 

Blago, sreću, slavu i življenje, 
Spravnim srdcem posvećuju mladi; 

Sad kroz žice lire naše sladki, 

Milo pršeć, propuhuju hladki. 

II. 


Sad gle onoga starinu junaka, 

Kom sunčana viek ne sieva zraka, 

Kako prije pokraj puta staja, 

Sav u suzah prigudjujuć Marka 
I ubogog proseć sebi darka! 

Kak’ sad veseo davori bez vaja, 

Kak' rađostno javor-gusle cvile, 

I oko njih poskakuju vile!... 

(Danica} 

MOJOJ***. 

1838 . 

I. 

Otvara u rujnom divna zora istoku 
Rumelci u čistoj sievajuća vrata, 

A mladjan za njom danak u ognju od zlata 
Jur jedva čeka i stupe vježba u skoku: 

Kad momu od suza lievanom potoku 
Zajazi ognjene vale čudnovata, 

Duboka od sanka ruka, i prem poznata 
Doleti u sviest mi slika u snu duboku. 

Poznata slika! ... ah, slika ’e tvoga bila 
Vedroga lica, dušo od duše moje: 

Nu što ono rekoh? nije doletila; 

Ne ne!... u mom srdcu uzamši crte svoje. 
Oblačnoj hoti da se ujavi sviesti, - 
I blage od nade zrak mi u dušu umjesti. 


O, kako ’e bolno u njedrih tad mi igralo 
Srdce na utvore kipa toli ugodna, 

Kad me tvoje, ko sunce vrh izhodna 
Neba, božansko bješe čelo osjalo. 

S prva se prenuh malo od čuda, i r.ialc 
Motreći viri’ u snievanja prigodna; 

Nu kad se uduboh, vidjeh raju shodna 
1 lica i luči, o viečna moja hvalo: 

Tad lica i luči i čelo i usta od meda 
I sniege od vrata i golubove od grudi 
Radosti u rajskoj opojen razgleda'; 

1 željna ruka i nehoteć se pruži, 

Uznosno objaćem tielo da ti okruži, 

I cjelov otme ... nu, vaj, tiem se uzbudiT 

III. 

Vaj, vrli udesu, koli ’e tvoja osuda 
Težka vrh mene! ’er zašto bježi izbrana 
Preda mnom slika? i još ni u snu ni’e dana 
Žudjena sreća i cilj mom paklu od truda? 

Vaj, kuda izgubljen mir da uztražu? ol kuda,. 
Ranjenom srdcu liek da iznadju? ’er rana 
Smrtna me kolje, a pomoć se uzdisana 
Ne javlja rani smrtnoj od nikuda! 

Od rujne zore t'ja do zapadnoga 
Sunčana zraka u zalud lete uzdasi: 

Pa još ni noć da liek ni'e truda moga? 


38 


39 




Daj prosti, udesu, o, jadnom robu prosti, 

Kom jedva od gorde’ ostaju suza plaši 
Života ostand .., al man se tužim . •. dosti! 

(Danica) 

NAPAST. 

1838 . 

Što se u grudi javljaš, u samotnoj grudi, 
Nesmiijena željo i plamu zloćudi? 

Nisam Ii ti dosta veće robovao, 

I ljubeći vilu tužan bolovao? 

Bolovao tužan, nu, vaj, bez pomoći: 

Čim mi ju smrt pokri sjenam' viečne noći! 

Vidih, jaoh, preljuti mraz na vedrom čelu, 

I na rajskom licu lier i ružu uvelu; 

Vidih luči od oka smrću napojene 
I koralje od ustih mrakom potamnjene; 

Vidih prsi biele, milen gaj od raja, 

Poharane gradom smrti i težka vaja! 

Vidih,.. nu što tužim? tko da oćuti jade, 

Ke ljuveno samo srdce moje znade? 

Znade, znade u isto, i znat vieku bude, 

Dok života ovoga ne dokonča trude! 

A ti sad, o željo!.,, al što tajim? reć ću: 

Ljubavi!... jer ti si za moju nesreću_ 

Ti Ijuvene u mreže opet da me uloviš 
I zarasle rane tvom strieli ponoviš; 

Ni časa ne staješ, svedj u trudu bdeći, 

Da me usužnjit možeš i zamkom zaseći. 


Prosti, prosti, ah, robu, nevoljnome robu, 
Komu duša, odavna jur leži u grobu! 

Prosti sužnju plačem sharanomu odveće: 
Jere, obvladat sužnja, slava ti bit neće. 
Bit ti slava neće nadviadat onoga, 

Ki je udaren smrtno posred srdca svoga; 
Kom su ruke u zlatnom vezu toli izgnjile, 
Da ne može rvat se, ni lomiti sile. — 

A tebi se od slave bolja zgoda kaže, 

Jer tko jake obara, on se u pjesni slaže! 
Traži dakle u svietu vrstnije viteze, 

I na ruke njima tvoje stavljaj veze. 

Njih rvi, njih pleši i njih zgrade obaraj, 

I plamenom tvojim njih prsi razgaraj. 

Zovi, vabi i lažnom njih omamljuj slasti, 
Kažuć raj, a krijuć pakao, u kog će pasti. 
Kaži izvana blagu vatru i plam od neba, 

A iznutra zimske lede krit ti treba. 

S dvora zviezde od očih, ploveć u radosti, 
Neka iznutra kriju striele, ke će ih bosti. 

Ah tve ljute striele, o ljubavi izdavna, 

Na junake trati, i tad ćeš bit slavna! 

Vidiš, kako u gizdoj slobodi se slave, 

I ponosne svoje podizaju glave? 

Kako prsi oklopom mraza sjevernoga 
Zakloniše i luka ne plaše se tvoga? 

Grde tebe, o siona, i božanstvo tvoje, 

I prot carstvu tvomu ljute dižu boje. 

Srdca svoja nose gvoždjem okovana, 
Gvoždjem, kom ljuvena nedodija rana. 

A tva da to trpi i trpifi bude 
Slava, koj se mjesec, sunce i zviezde čude? 
Koj se zemlja u robskom vezu smjerno moli 

I bolesti ugodnom vazda u srdcu boli? ... 

Ne, ne! osveti, osveti grde te prikore, 

Ke ti okrutni oni u tvom carstvu tvore! 

Veži ohole sviesti i pršeću veži 

Volju, da pram tvomu gospodarstvu ne reži, 

Veži, o strašna, nu ne o kaukazko stinje, 

Već ih traži o grlo posprezat vrlinje. 

I davat im orla k jetrom treba nije, 

Samo im prsi otvori, plam tvoj da jih grije. 

Da jih plam tvoj grije! ... dosta’ veće onada 
I tvoj ruci slave i njim ljuta jada! 

A1 se mene okani, i mom srdcu oprosti, 

Kom bi tuge dosta i dosta žalosti! ... 

To li, o siona, nećeš, nebo i pakao zovem 

Tada u pomoć ... nu evo, jaoh, u krvi plovem! .., 

Ah, u krvi plovem! krv je od srdca! ... stinem! . .. 

'Vaj!,.. zgodi me, o strašna! ... gorim .., ljubim ... ginem! 

(Danica) 


JAVOR. 

1839 — 1840 . 

Gdje je ono naraso javore, 
Izpod brda, u dolini tamnoj, 

U sried drača i tvrda kamena 
Ni na vodi ni na bielom danu? 
Gusta ga je magla pritisnula, 
Pobratime kano sinje more, 

Da ga žarko i ne vidi sunce. 
A vrh njega brdu na prisoju 
Tu se vise briesti i jablani 
I gizdavi hrasti od vijeka, 


Te se uz njih vite loze penju 
I rumeno proiznose groždje. 
Tud šetaju srne i košute 
I bijele od gorice vile; 

Tud se ori bleka od ovaca 
I svirdka mladog čobanina, 
Žubor ptica i žamor vjetrića. 


Sam se javor sobom razgovara: 

»Avaj meni do boga miloga! 

Što sam tužan sreći sakrivio, 

Ter me huda u dolinu vrže 
U sried drača i tvrda kamena, 

U sried magle i debela hlada, 

Ter se jadan ukriepit ne mogu, 

Ni pomolit glavu na vidjelo. 

Kamen ne da, da u zemlju rastem, 
Magla ne da, da se u vis dižem, 

A drač ne da, da ukriepim snagu, 

Već mi pije krvcu iz njedarca. 

II sam drvo, košto drvlje nije, 

Te ne vriedim, da po svietu gledim? 
II je moje srdce od kamena, 

Ter ne može dobra zaželjeti, 

Ni priljubit dana bijeloga, 

Ni pram jasnom nebu uzletjeti? 

Da je prvo, odkuda mi grane? 
Odkuda mi žile i korenje? 

Odkuda mi ova kosa rusa, 

Rusa kosa od uvela lista? 

Da je drugo, drugo bit ne može: 

Jer što zborim, to i srdce želi, 

A što želim, to i ustim velim. 

Ajde dakle, jadno srdce moje, 

Kupi sile, što najviše možeš, 

Tere tvrdi u zemlji koren je 
I razgoni stanovno kamenje, 

Ne bi li nam bog i sreća dala, 

Da u jasan zrak se podignemo 
I vedrije nebo ugledamo! 

Nit se plaši, tužno srdce moje, 

Ne plaši se tvrdoga kamena, 

Nit se plaši drača bodljivoga 
Niti magle, ni debela hlada, 

Već pomeni boga velikoga 
I okupi po žilama krvcu, 

Te se ne daj, već na nebo gledaj. 
Što nam kobne uzkratiše zviezde, 
To nam, srdce, osvojiti treba 
Svojom snagom i krieposti svojom 
I uprieti put nebesa grane.« 


To govori, a bogu se moli, 

I sakuplja po žilama snagu, 

I razpinje stanovno kamenje, 
I odbija drača neplodnoga. 


Koliko se javor posilio, 

Tvrdi njemu kamen popuštao 
I pred njime drač se ugibao. 

Što ne danas, to će sutra biti, 

Što ni sutra, to će prekosutra. 

Uzdiže se zeleni javore 
Od dan do dan nebu pod oblake 
Vite svoje razmahujuć grane 
I tjerajuć maglu po dolini. 


To gledali sa brda jablani, 

Stari hrasti i zeleni briesti, 

I pod njima vinove lozice, 

To gledali, ter su govorili: 

»»Mili bože čuda velikoga! 

Što se ono zamuti dolina, 

Gdje se po njoj gusta magla vije, 
Gusta magla, kano sinje more, 

II zeleno ždrielo od jezera? 

Rek bi brate, kit ga zamutio, 

Golem kite ii aždaja ljuta, 

II se po njem valjaju dupini! 

Viek prodje, toga bilo nije 
Drugi prodje, toga ne vidismo, 
Treći prodje, a još nebje toga! 

Izsred magle i debela hlada 
Zelen javor pomolio glavu! 

Kud se penješ, mladjani javore, 

Kud se penješ, kud li grane stereš? 
Nećeš jadan brda dohvatiti, 

Iz nizine nadmašit visine,«« 

Mlad javore tiho odgovara: 

»Nije meni do visina vaših, 

Do brdašca suncu na prisoju, 

Već pomaljam glavu na vidjelo, 

Da ogledam nebo sa zviezdami, 
Mjesec sjajni i sunašce žarko, 

I pod njima, što u svietu biva. 

Od koljevke pa do tamnog groba 
Prava svakom veličina teče, 

A od noguh pa do vrha glave 
U pametnih mjeri se visina. 

Nije moje, što stekao nisam 
I što pusta podade mi sreća, 

Već je moje, što sam dohvatio 
Trateć svoju od njedarca krvcu. 

Nije visok, tko na visu stoji, 

Nit je velik, tko se velik rodi, 

Već je visok, tko u nizu stoji 
I visinom nadmaša visine, 

A velik je, tko se malen rodi, 

A1 kad pane, golem grob mu treba«. 

(Iz rukopisa) 

U SMRT IVANA KOZULIĆA. 

3. lipnja 1840. 

Sa sred nebesa sjajni mjesec gleda 
Po gluhoj noći i mrkle goni tmine, 

Pak nas svakako sva radost ne mine, 

Kad sviet ostavlja i za brda sjeda. 

A1 kada preko naravskoga reda 
Sa svoga mjesta jasna zviezda gine, 

Uplašen putnik bliedi vas i stine 
I pred božanstvom svemogućim preda 

Tako je i nama, o Ivane mili, 

Kad jasna zviezda trčiš preko neba 
Ilirskog, kud te težki udes sili. 

Predamo, Ivane, videć gdje nam reže 
Smrt tebe mlada, kad nam najveć treba 
Dobrih, a dobri nemilo nas bježe! 

(Tiskano) 

JAVOR I TAMJANIKA. 


1840. 

Pobrdje je drvljem okrunjeno, 
Tankim briestom i vitim jablanom 

I vinovom uz brdašce lozom. 

Sve se loze uz drvje popeše, 

II popeše, ii se popet žele: 

Ali neće crna tamjanika. 

Već zazire na dolinu mlada. 
Dolinu je magla pritisnula, 

Gusta magla kano sinje more, 

A u magli uzraso javore 

U sred drača i tvrda kamena, 

Te iz magle pomolio glavu, 

Kao bieli labud iz jezera, 

Pa zagleda na prisoj brdašcu. 

Moli boga zeleni javore: 

»Daj mi, bože, do prisoja doći, 

Na prisoju crna tamjanika, 

Tanka boka a stasa visoka, 

Nebi T me se mlada dohvatila 
I rumenim nakitila groždjem«. 

A ona se mlada razgovara: 

»»Da mi se je dohvatit javora, 
Voljela bi neg na brdu briesta, 

Ili briesta ii vita jablana, 

Briesti su se na suncu rodili, 

I na suncu i na čistu zraku, 

A jablani vodi na izvoru, 



Ter im lasno bješe ustanuti. 

A zelen se javor podigao 
U dolini i u magli gustoj, 

U sred drača i tvrda kamena 
Te sam sobom domaša oblake 

I dostiže brieste i jablane!«« 

To govori a prigiba vratak, 

Ter se svija pod brdo niz brdo, 

Nebi li ga mlada dohvatila. 

Gledao ju zeleni javore, 

Gledao ju ter joj govorio: 

»Bogom sestro, crna tamjaniko, 

Što prigibaš na dolinu vratak, 

Ter se svijaš pod brdo niz brdo, 

Gdje se druge uz jablane penju, 

Uz jablane i zelene brieste? 

Ili ti je život dodijao, 

Ter u dolu tamnog groba tražiš? 

II na brdu dosta drvlja neima, 

K6 ni vite u dolini loze?« 

Pak javoru loza odgovara: 

»»Bogom brate, zeleni javore, 

Podosta je na prisoju drvlja, 

Dosta briesta i dosta jablana, 

Dosta ih je, al nijesu za me, 

Već me srce na dolinu vuče, 

Da grob nadjem, gdje mi druga neima.«« 
»Bogom sestro, crna tamjaniko, 

Nemoj tako umirati mlada!« 

»»Bogom brate, zeleni javore, 

Ako umrem, uz tebe ću biti!«« 

»Dušo moja, crna tamnjaniko, 

Kad te, dušo, ja pogledam mladu, 

Od milosti srce moje kopni 
Kano gruda sniega u njedarcu«. 
»»Srce moje, zeleni javore, 

Kad na tebe ja pomislim mlada, 

Od radosti srce moje plamti 
Kano svieća na večernjem hladu.«« 
»Dušo moja, crna tamjaniko, 

Hoćeš li mi vjerna loza biti? 

Ja ću tebi podporni javore«, 

»»Srce moje, zeleni javore, 

Bit ću tebi vijerna lozica, 

Kad ti meni podporni javore.«« 

Pak se jedan k drugom približuje: 
Vita loza silazi k javoru, 

A javor se k vitoj lozi penje. 

To gledali sa brda jablani 
I zeleni sa pobrdja briesti, 

To gledali ter su govorili: 

»»»Eno, kud se povi tamjanika, 
Kud se povi pod brdo niz brdo, 

I susreta zelena javora, 

Koji no se iz doline diže, 

Izmed drača i tvrda kamena, 

Izmed magle i debela hlada, 

Kan da drva na pobrdju neima. 
Sloboda je što čini javore, 

A sramota, što nam loza radi: 

Već mi ajde, da jih razstavi< 
To rekoše a vihar digoše, 

Ter se vihar po dolini vije, 

S tvrde stiene do star.ovna krša, 

I razdvaja lozu i javora. 

Stoji kršnja grana u junaka, 

Stoji škripa žila u lozice, 

Stoji jeka vihra po dolini. 

Dan ka dnevu, tuga za nevoljom, 
Što ne danas, to će sutra biti, 

Što ni sutra, to će prekosutra: 

Vene loza, težeć za javorom, 

Vene javor, težeć za lozicom: 

Svako gine, jer mu drugo čezne, 

Nit će jedno da preživi drugo. 

Jedno veli: »Ja umirem dušo, 

Ali mi je lasno umrijeti, 

Kad za tebe ja pogibam mlada!« 
Drugo veli: »»Ja umirem, srdce, 

Ali mi je lasno umrijeti, 

Kad mi s tobom živjet ne dadoše!«« 

Gledao jih čoban od ovaca, 

Pak od mila suze prolievao, 

Ter ostavlja na plandištu ovce 
I silazi dolje u dolinu, 

Pa napravlja gusle od javora 
A gudalo od lozice vite, 

Tere pjeva ljubav po gorici; 

Ljubav pjeva, pripjeva junake, 
Kojino se svom krieposti slave, 

Ko što bješe zeleni javore. 


PROSLOV 

k teatralnomu predstavljanju ilirskomu, po đružtvu Novosad¬ 
skom u Zagrebu otvorenomu. 

10. lipnja 1840. 

Iz doljnjih strana domovine naše 
Evo nas ovdje, za prokušat ono, 

Što nikad nitko prokušao nije 
Na mjestu ovom! — 

O kolike smetnje 
Nadvladat ima, koji novom stazom 
Pram cilju ide! — Sad kroz trnje i šume 
Treba mu proći; sad pregazit vodu; 

Sad prieko stiene, koja put mu prieči 
Skočit mu valja; pa najposlje kada 
I nju prevali, nagazi na vuka, 

Kom ako uteče, razbojnik ga stigne. 

O koliko tu srdca i znanja treba, 

Za slavno dobit sve one zapreke, 

Koje se u svakoj novoj stvari dižu, 

Baš kano da se iz oblaka plode! 

A što nas vuče iz dalekih strana 
Na ove vruće daske, kuda samo 
Božica prave umjetnosti šeće? 

Nas početnike, ko’i smo samo od šale, 

Za radost svoju i veselje drugih, 

[Iz rukopisa) * Po koju žrtvu Taliji piinieli? — 

Možebit da nas znanje vuče ovamo, 

Gdje pravog znanja izobila ima, 
t I gdje i vješt bi potamnjeti moro 

Kano pred suncem zviezda? — O zaista znanje 
Nas k vam nevuče; jer ga u nas sieima! 

U nas ga neima! — niti tražit valja, 

Da nejak mladić znade put od zviezda, 

II narav divnu, ii čine starih vieka, 

Ko učen starac, koj svoj život strati 
Gledajuć nebo, ii promatrajući 
Narav, ii stare prevraćajuć liste. 

Ali se u dečka volja hvali i srdce, 

Po kojem i on kadkad poslat može 
Ono što starac, ako ga meštarska 
Prijazna ruka s ljubavlju provede 
Do cilja, i ako, kada s puta stupi, 

Opet ga Ijubko pravoj stazi vrati. 

A srdce i volja i nas simo vuče; 

Nit išta drugo nego srdce i volja 
Mogaše učinit, da se usudimo 
Na svetost ovom umjetnosti mjestu 
Stupiti pred vas; ne za kazat ono, 

Što u nas nema; neg za ukazat ljubav 
Pram rodu svom, — ah! ljubav čistu i svetu, 
Koja i vama stalne prsi grije, 

I pustit neće, da pogine sjeme, 

Od kog će njegda možebiti naši 
Unuci sladke uživati plode. 

Drobno je zrno, i kad se primi u ruku, 

Jedva se vidi; al iz njeg, kad se metne 
U plodnu zemlju, velik hrast se digne, 

I umoran se pod njim putnik hladi. 

Gojite dakle, o gospodo slavna, 

Gojite rosom milosti i suncem 
Ljubavi vaše zrno, koje evo 
Smirenim srdcem mećemo u krilo 
Srdaca vaših, — o, gojite sjeme, 


Za koje će vas blagoslivlja! djeca, 

I spomente se, da, ako se nigda 
Hrast ne posadi, nigda ga bit neće, 

I da, ako se mlado drvo pusti 
Na volju sniegu i burnome vjetru, 

Pri’e dobe gine i nikad ploda nema! 

(Danica! 

PERU. 

1840. 

Sretno pero, podji u ruke 
Nesmiljene me gospoje, 

Ter joj težke piši muke. 

Ke š nje trpi srdce moje. 

Piši moje jade i tuge, 

Kieh sam pisat niesam smio, 

Bojeći se ljute ruge, 

Kom mi ’e njezin gnjev prietio 

Od! daj, kad te primi u biele 
Prste i radost uzhtje opisat, 

Ti svedj moje nevesele 
Dnevi i noći htjej joj risat. 

Mješte šale piši uzdahe, 

Smieha mješte suze piši, 

Jeda ohole misli i plahe 
Jurve uzpregne i mene usliši 

Morda pazeć, gdje prot volji 
List u gorke suze ogreznu, 

Već jedan put udes bolji 
Volju omekša nje željeznu, 

I na uzdahe, koji u slici 
Od vjetrića pram joj nose, 

Uzdah vrati i zjenici 
Koja izpane kaplja od rose 

(Danica) 

NJOJ. 

1840. 

Jur više krati primih pero u ruku, 

Da plam ognjeni, ki me izgara, opišem, 

I tebi, s koje danju i noćju uzdišem, 

Objavim gorku, ka me umara, muku; 

II paka moju mienjajuć odluku 

Htih, da li uzdahe u miloj pjesmi orišem 
I medna od glasa u rieku satarišem 
Ljuvene mreže, ke me k tebi vuku; 

Nu čiem se pero u crnoj masti utopi, 

Ugasnu plami i žarka vatra utone, 

Ter mješte ognja mi liste led poklopi; 

A čiem se u sladjan glasak ustne otvore, 

Izliću rieči, al tiem još više bone 
Uzdahe uztežu, ki me smrtno more. 

(Iz rukopisa) 


GROFU JANKU DRAŠKOVIĆU. 

1840. 

Kada su naši u vieku prošastome 
I dušom otci i tielom jezik mili 
I vjeru svetu i sladki dom branili, 

O, da mi ’e u vieku bilo živjet tome! 

Al mignu obrvom Bog svemogom svome, 

I eto gdje krepki otci naši i čili, 

Jeziku okrilje i vjeri i domu u sili, 

Zamiču u tmine — a mi smo krivi tome! 

Zamiču u tmine — a mi smo krvi trome! 

Ko luč iz tmina, koj nam otce kaže, 

A taj je Janko, o poštujte ga Iliri! 

Otčinski štujte luč otčinske snage 
I na njem pal'te srdca, ’er što je draže 
Neg motrit otce i sliedili jim trage? 

(Tiskano) 

POSLANICA. 

1841. 

Što je rosa tihom cvietu, 

Kada sušne vene od brige: 

To je, dušo, meni u svietu 
Tudjem mauna tvoje knjige. 

Jerbo, kako tihe od rose 
Žedan cvietak glavu diže: 

Tako mene blaga nose 
Slova tvoja k nebu bliže! 

Cviet oslabljen gine 1 P ac ^ a ' 

Kad ga kleta suša obori: 

A paklene muke strada, 

Drago s dragom kad ne sbori. 

Podaj dakle nebo blago 
Cvietu rosu prija zore; 

A ti, dušo, baci drago 
Pismo u suza mojieh more! 

(Danica) 

ZARUČNICI. 

1841. 

Dan ov lani donosaše 
Nama vječne jade i tugu, 

A danas nam nosi naše 
Liepe nade srećnu dugu. 

Dan ov lani bi'aše ždrielo 
Paklenijeh od ponora, 

A danas nam preveselo 
Vječne od sreće nebo otvara. 

Dan ov lani sjenu od noći 
Nam nad oči suzne uznese, 

A daans nam, hteć pomoći, 

Blage zore nosi urese. 

Liepi dane, premda mio, 

Ljubećem si srcu momu, 

Želim opet, da bi bio 
Danu s puta ti drugomu, 

Da bi s puta bio danu, 

Tihe od sreće, blaga od raja, 

Koj će liečit težku ranu, 

Ku nam zada ti sred Maja! 

(Iz rukopisa) 

PROSLOV 

povodom prvoga narodnoga kazalištnoga predstavljanja 
u Krapini. 

29. kolovoza 1841. 

Pod vedrim nebom Ilirskih zemalja, 

Sred okolica punih draga uresa, 

Kud oko bludi od planinskih vrha, 

Od tanke jele i zelenog bora 

Niz tihe briežke od pitomog cvieća, 

Koje se u mirnoj dolinici goji; 

Kuda se čuje romon vode i kuda 
Po mirnih Lazih stado muče, i pastier 
Razblažen tihim vjetrićem seosku 
Prebira svirku i čistu ljubav pjeva; 

Kuda se u muklo doba od noći kobne 
Sastaju vile sred Strahinja, i staro 
Zameću kolo, a Čehov hrib oholu 
U noćne mrake glavu ovija, a mjesec 
Kao drag mu kamen vrhu čela sjaje; 

Sred okolica ovih gnjezdo stoji, 

Prastaro gnjezdo starog Čeha i Leha 
I Meha trećeg, ko'i su svete svoje 
U leden sjever razastrli orle 
I bolju tamo domovinu našli. 

A što bi uzrok, što su njegda njima 
U mjesto cvieća i zelenih polja, 

U mjesto vedra sunca i žarka 
Snjegovi vječni omiljeli, i vječna 
Sjevernog neba magla i led i sjena? 

Uzrok bi okrutni jaram Rima oholog, 
Uzrok željezna tudja ruka i kleti 
Inostran krvnik, kom je radost bio 
Bezulan jauk žene ilirske, i djece 
Pod njegovome sjekirom ginuće, 

O, koliko si, domovino moja, 

Od hude sreće pretrpila rana! 

O, koliko si već prolila krvce 
Za rodno ognjište i rodne njive i polja! 
Ni'e čudo, u tebi što se sve zeleni 
Ljepoti u rajskoj, jer je u tebi svaki 
Djedova iz krvi pronikao stručak 
I jako iz kostih jakih praotaca 
Izišlo hrašće; — ti si baš ilirska! 

U njedru tvomu ilirske kosti i krvca, 

Pod nebom vedrim nad tobom ilirska 
Djeca, — o kaži, nisi 1' uprav moja? 

Najpri'e te kruti Rimljnin pohara, 

A ti se izbavi; dodje Franak, ti gJ. 
Junački progna, a marvu od Huna sretno 
Razprša, i slavno na Grobniku razbi 
Tatare divje, i Turke okrutne slomi. 

A što da radiš, kad ti tudja sila 
Kao mora od srdca najčistiju pije 
Krvcu, te jošte kad se tebi otima 
Što ’e svakom sveto, ime drago i sveta 


Slavjanska ljubav? — Što da radiš? slušaš 
Starinske čine svoji' otaca, i griješ 
Umorno srdce pri žarkome suncu 
Milosti kralja i svete sloge ilirske. 

O, grij se, mila, grij se i doć će vrieme, 

Da će ti ojačat slavna ruka i ružnu 
S junačkih prsih skinut moru, i svetom 
Bratinstva vjerom protjerat ju u ponor. 

(Danica) 

BANU HRVATSKOMU. 

Prigodom instalacije. 

18. listopada 1842. 

3a svih kraja narod leti, 

Posvud zveka stoji od mača, 

Pred njim barjak i bat sveti 
Zemlje Zrinjskih i Bakača. 

Djedinska se srebra i zlata 
Opet na zrak ruha izvode, 

Rek bi neka čudnovata 
Sila uzkrisi stare rode. 

Vrvi množtvo, a okolo 
Posvud se radost pazi: 

Konj od rata hrže i hrlo 
Prah pod jašcem tare i gazi. 

Veseo se svudjer ori 
Glas uzklika, a vrh svega 
Sveti s hrama tuč govori 
I bojna se ciev razliega. 

Plodna ’e ljudstvom svaka strana, 
Rodna željom grud je svaka, 

Da junačkog svoga Bana 
Vriedno primi rod junaka. 

Slavni Bane, hodi, hodi, 

Vjeran Ilir gdje te čeka, 

I žarko nam sunce vodi 
Bolje sreće, ljepšeg vieka. 

Ti to moreš; jer kad šilje 
Dobar sinom otac tebe 
Krepostih je izobilje, 

Što te meće mjesto sebe. 

Mjesto sebe on te meće, 

I vriedan si mjesta toga; 

Vid tvoj dakle vrhu sreće, 

O, daj upri roda ovoga! 

I vidjet ćeš, kako puci, 

Kralju i svojiem vjerni odavna, 

U veljoj se trude muci 
Djela očuvat starieh slavna. 

Pomozi jim, ah, pomozi 
Kobne od stiene, ka jim prieti 
Za satrieti, što jim bozi 
Ne htjedoše nigda uzeti. 

Znam, da druga tebe sazda 
Krv, neg u nas koja teče: 

A1 je pravo, pravo vazda, 

Makar kako da se reče. 


Tijem primi želje ove 
I ufanje vagni naše, 

Srdcu u tvomu da se ozove, 

Što nebesa bit nam daše. 

Tere nastoj, da u svomu 
Ilir glasu, domu i pravu 
Živjet smije, i svakomu 
Jednak svoju brani slavu. 

(Tiskano) 


BLAGOTVORNOST. 

1842. 

Blagotvoran Bog je svietu, 

Blagotvoran otac svemu, 

I od svih dobar', što su u njemu, 

Kruna ’e, da svoj ljubi stvor. 

Svaki dakle srdce svoje 
Rado otvaraj tudjem jadu, 
i bog bit ćeš, ko'i te znadu, 

Bog, jer bit ćeš blagotvor. 

Blagotvornost milo ’e sunce, 

Koje u tmini jadnom sjaje 
I potrebnu krepost daje 
Za nevolja svladat moć. 

Zato, dokle sunce od sreće, 

Vas, o srećni, žarko grije, 

Dajte, od vas da se odbije 
Koja zraka i crnu u noć. 

(Danica) 

NEDUŽNOST. 

1842— 1843. 

Jest, kog nijedna nerazpinje muka 
I u koga njedrih blagi ’e pokoj tada, 

Dok drugieh muči djavo od strasti i buka 
Svietska, ko vulkan kad u njima vlada; 

Koji, kada ga bratska ogrii ruka, 

Bez zlobe odvrati zagrljaj, ko mlada 
Djevojka kiti bosiljkova struka, 

I koj što ’e bilo nezna, neg što ’e sada. 

On je slobodan, prava bo sloboda 
U srdcu stoji, gdje još pakost kleta 
Sladkoga mira neprogutnu ploda. 

Ljeta mu teku, ma su mirna ljeta — 

A1 »tko je«, pitaš, »komu bog to poda?« 

»»Ah, štuj ju, štuj ju, to ’e n e d u ž n o s t sveta!«« 

(Iz rukopisa) 

IZGUBITAK IMENA ILIRSKOGA. 

1843— 1844.? 

O nado naša liepa, al skoro pala, 

Koja nas tieme većma pita, neka 
Veću nam paka budeš žalost dala, 

I panutja nam veća bude zveka, 

Ti nam obeća da će ka se kala 
Imenom noviem jedna postat rieka, 

I zamniet zemljom vječna posvud hvala 
Maternjem glasu od ilirskieh seka: 


Nu šta za izliečit sliepce liečnik tvori 
Ne vidi sliepac, a oni koi se hvasta 
Vodjenjem njega, još je od njega gori, 

Čiem od poklie se nebo s zemljom rasta, 

Za vlaštitom se svaki basnom mori, 

I pošten vodja to ’e što u zimi lasta! 

(Tiskano) 

NEPOZNATOJ POKOJNICI. 

1843—1848.? 

S velikom pomnjom jednom cviet iz raja 
Posadi vjera pri Tamizu vodi, 

Gdjeno mu vrieme tako krasno godi, 

Da rastuć sgodno posta liep bez kraja. 

Odatle ognjena ljubav, koja spaja 
Srdca, da zemljom boljom još mu ugodi, 

Presadi k župnu Tevru ga, gdje plodi 
Vonj divan svuda, radost svud gdje staja. 

Al rnhis mio čiem i k nebu stiže, 

Tiem oni, koji stoluju vrh vedra, 

Zaželiše ga, da im bude bliže: 

Pak mignu Višnji, i andjeo, razsir jedra, 

Sa tri pupoljka cvietak ubra i diže 
Na milovanje svetiem Bogu u njedra, 

(Iz rukopisa) 

RIEč BRATINSKA 

govorena prigodom koncerta, danoga u zagrebačkom kaza¬ 
lištu na korist gladujuće gorske braće. 

16. travnaj 1847. 

I. 

Sustegnu Višnji s povrh zemlje lica 
Za časak jedan sve držeću ruk 
Ter eto, mješte da naplati muku 
Težaku znojem natopljena klica, 

Sunu se crna suncu iz njedar' ptica, 

I ciem joj o zrak kleta krila tuku, 

Zadaždje nebo gladom sličniem vuku, 

Pred kiem se puci mrtvi ruše nica. 

U sred daleka najpri'e neman mora 
Zabjesni grozna, a pak bliže i bliže 
Nesite od usta i škripeć jaze otvora: 

Ter već joj krvav i nas jezik stiže 
I tvrda crnog kruha našeg kora, 

O groze, o muke, pada niže i niže. 

II. 

Blijede umrli na vid težka jada 
Ter oko ugaslo sad put neba, a sade 
Put ljudih koče, al ni odkud nade! 

Jer nebo muči, u ljude slaba 'e nada. 

Tiem bolji tko je, »kruha!« vičuć pada, 

A tko bezbožni'i prije neg se dade 
Pokosit, jednom jošte nož popade 
I, tudje što je, hoće da mu spada. 


Niha se svijet, zakoni se nišu, 

Seli se ljubav medjusobna, i ljudi 
Dosele braća s bratskieh ruka uzdišu; 

Tresu se vrsi sa temelja, a udi 
Matere jedne zlotvori se pišu: 

Mater bo gladnu nitko svom ne sudi. 


m. 

U sred tolike gorke muke i tuge 
Pomoć je jedna: biagotvornost vaša, 
Kieh jošte u svojoj kući ne ustraša 
Bič grozne, koju brat vam ćuti, kuge. 

Jer blaženosti ni’e na svietu druge, 
Neg, što ti izviše dobri Bog doraša, 

Na oltar metnut Višnjem, nek je paša 
Za braću tvoju, za njegove sluge. 

Prolazi ruku tvojieh djelo oholo 
I, što ti visok um sagradi, mine 
U mrak vremena i vječno duha kolo: 

Samo ona suza nikad ne pogine, 

Koju ti 'e bratsko zlo iz duše izbolo: 
Samo ona vječnim tamo blieskom sine! 


DAVORIJA. 

1848. 

Tko je rodjen Slavjan, rodjen junak, 
Slavjanski neka danas diže barjak u zrak, 

(Danica) 

Svak britku sablju paši, 
Svak dobra konja jaši! 
Ajd braćo, Bog je s nami, 
Vrazi su prot nami! 


Dub u prostor neba diže, 

Nizko i krepko zemlje u skute, 
Da se odhrve bure od ljute 
Čuvrst mu korien vitak siže. 


Eto na nas crni, divlji Tatar, 

Gazeć nam rod i jezik, mili božji podar. 
Tiem prije neg nas zakla, 

Bac'mo ga na dno pakla: 

Ajd braćo, u ime Boga, 

Samo nek je sloga! 


Tako iznad svieh on uznesen 
I vrh inih divno urešen 
Sviet u dalek mirno gleda, 
Pak i u strašna vihra tuči, 
Grom za gromom kada buci, 
Gine, al glave skučit ne da. 


Ozgo Čeh i Slovak, ozdo Ilir, 

Bratsku si daje ruku na junački taj pir. 
Krš kopja, zvuk rogova, 

Zvek mača, grom topova, 

Ajd braćo, Bog će dati, 

Naš će ga svladati! 


Kao sjeverni hrasti jaki 
I ja njegda bijah taki, 

Snaga i jakost dok me gri’ahu; 
Tad još mišljah svaka stići, 
Pače i vrhu svieh se dići, 

I pogibe slast mi bi'abu. 


Doba je već, ajdmo, ajdmo, ajdmo, — 

Dušmanskom krvi našu slavu da peremo. 

Svak jednu glavu skini, 

Pak je kraj svakoj kini: 

Ajd braćo, u ime Boga, 

Samo nek je sloga! 

(Danica) 

NJEGDA A SADA. 

(Prevod njemačke pjesme bana Jelačića). 
1848—1849.? 

Oho i smijon tjeme svoje, 

Kitno krunom mlade od hvoje, 


Oh, ke o činieh imah sanje 
I mnjah, moje već su imanje 
Časti uzmožne zlatni plodi. 

U mladosti smjelo doba 
Sto bih život’ dao dnu groba. 
Samo slava da mi urodi. 

Al ne oružje, niti časti 
Mo'e jedine bjehu slasti, 

Nego i klanjat, lijepo što je; 
Venera bo sladka i blaga, 

Od ljubavi majka draga, 

Ište i ona žrtve svoje. 

Ljudi, znate T slast nebesku, 
Kad ljubavi prve u bliesku 

Iskra o iskru u plam se piri? 
Sred cjelova gorućije' 

Duša u dušu kad se lije, 

I svak živac naslad širi? 

I ču ljubav prosbe mlade, 

Ter mi sladost rajsku dade, 
Kojom vriju vali od krvi; 

I vrat grleć ljepotice 
Dah joj blažen nježno u lice 
Od ljubavi cjelov prvi. 

A1 i Apola lira blaga 
Bje mi vazda sveta i draga, 

Žare tažeć ognja moga, 

I parnaskieh dieva glasi 
Bjehu mi uzde plama plaši’ 
Nerazbora mladostnoga. 

Jak porodom dub u gori 
Mnijah, da višnji bog me stvori, 
Velja djela mnom da čini. 

Marta i ljubav i Kamene 
Oho štujuć, tko na mene? 

A na vas sviet srdce moje, 

A na vas sviet ja jedini! 

Ah, al bozi izčezoše 
I ure s njimi sladke poše 
Mog života kano sanja, 

I pod jadom, ko'i me kosi, 

I pod patnjom, koju nosi, 
Skučeno se srdce klanja. 


I kad posred munje i trieska 
Dub se oholi skrši i streska, 
Pade, al jošte zelen pade! 

Muči i meni sahnu hvoje, 

I krade se žice moje 
U grobne me vukuć hlade. 

Ah, i oružje, koje nosih, 

I djevojku, koju prosih, 

Sve mi udes uze opaki. 

Jaku samo sablja liči, 

A muž, kog da dieva diči, 

Mora da je smjeli i jaki. 

Ah, i Apola i nježne muze 
Prazna iz njedra kob mi uze, 
Kud se ozivlju jadi i muka; 
Kap po kap mi dni prolaze, 
Ter me u mračne Grka jaze 
Višnja neka goni ruka. 

Pak sad čujem mudre ljude, 
Gdje me srednjiem putem nude, 
Glasom strogiem, sud kiem sudi! 
Kaži munji »stoj, neteci«, 

A »nek ide« suncu reci, 

Tad mi istom sudcem budi. 

Tko velika steći prima, 

Taj velika i metnut ima, 

Kada činu treba šaka. 

Za dugo 1’’ se plaho ogledaš 
I po puta preći predaš? 

Slava ’e dal’ko, a blizu raka; 

Nagoni su razni u ljudi’, 

S toga bratski kori i sudi, 

Kada drugči'i brat je od tebe. 

Da 1’ se svadjat hoćeš s crvi, 

Što s njihove hladne krvi 

Ne grije jih, nego zebe? * 

Kada dakle brat tvoj skuca, 

Kaži, odkud mu nada puca, 

I u svieh ljubav tad će unići; 

A da 1', što sad jadan pati, 

Njemu ima se uzrok dati, 

Na sviet tek će tamo izići. 

(Iz rukopisa) 


HRVATSKIM DIEVAM. 

1858 , 

Kad hrvatska bude dieva 
Đomorodni ćutit žar 
I kad, što joj naški pjeva 
Pjesnik, mio joj bude dar; 

Kad zavlada njom žestina 
Za domaći bolji viek, 

I kad spozna, kakva tmina 
Narodu joj krije tiek, 

Tek tada će naši dvori 
Stojat čvrsto kano ljut, 

I tek tad će, tko se obori, 1 
K nebu opet uzet put. 


(Tiskano) 

HRVAT. 


1858 . 

Daj slušaj, pobre, u grmu ptića onoga, 
Gdje nježne ugrijan ognjem ljubavi 
Vijernu drugu pojuć boravi 
I dole jekom puri grla iz svoga; 

Kom Bog u duši, a duša u oku sjedi, 

I kog pretiče blagi raj i siiedi, 

O, koja od slastih rieka onud protiče, 
Kako se odzivlju stiene i javljaju 
Otčinska brda, kad se slievaju 
Vilinski glasi, u koje blažen kliče! 

Nije 1' ti mio? o dajde kaži, tko je? 
»Hrvat u pjesmi kriepi srdce svoje!« 

Pak gledaj tamo u polju zmaja onoga, 
Gdje vjeran-junak kletvu postavi 
»Za kralja i narod« svetoj zastavi, 
Pak dole zvekom puni mača svoga; 
Kom grom u ruci, munja u oku sjedi, 

I kog pretiče grozna smrt i siiedi. 

Uh, koja od krvi rieka onud protiče, 
Kako sja gvoždje, i kako valjaju 
Bojni se ljudi, kud ga tjeraju 
Junački gnjevi i kuda sabljom miče! 
Nije 1’ ti strašan, dajde kaži, tko je? 
»Hrvat djedinsko brani pravo svoje!« 

(Tiskano) 


71 


KRILA DUŠE. 

(Iz češkoga.) 
1858 .? 


I duh moj ima krila svoja, 

Sa zemlje k nebu leti gori, 

I u trenutak miso moja 
Med angjeoskim se nadje kori. 
Molitvo, krilo duha moga, 

Nos' me pred priestol moga Boga! 

A1 kako gledat božje lice, 

Pred kojim duhću Seraiini? 

Kako će podniet mo'e zjenice 
Božanskoj svjetlost u vedrini? 

Ah, padi niče, dušo moja, 

Tu će te ukriepit molba tvoja! 

(Iz rukopisa) 


ZLA SVIEST. 

(Iz češkoga.) 

1858 .? 

Gledaj, sinko, hrast ov stari, 
Kako bješe pun jedrine, 

A sad jadan sahne i gine; 
Što 'je uzrok, da se kvari? 
ljut mu crvak srdce toči, 
Nevide ga tvoje oči. 

Nad goru se sunce diže; 
Dan je i podne stupa bliže; 

Hrast ov, njegda pun jedrine. 

Vene jadan, sahne i gine; 

Jer bez izma crv ga toči, 

Kog nevide tvoje oči. 

Zviezdami se nebo ospe, 

Mir se i rosa svuda prospe; 

Hrast sad hoće da počine, 

A1 još tužan sahne i gine; 

Jer bez izma crv ga toči, 

Kog nevide tvoje oči. 

Hrast sad tužan drmat stane 
Amo tamo svoje grane, 

A1 nemore da počine, 

Već sve jedno sahne i gine; 

Jer bez izma crv ga toči, 

Kog nevide tvoje oči. 

Dnevi i noći toči i vrti, 

Vrti i toči sve do smrti 
Crv mu srdce, mirno prije. 

Tako ni sviest mirna nije 
Zlu čovjeku, dok ga usmrti. 

(Iz rukopisa)? 

PETI SVIBNJA. 

(Pfevod Manzonijeve ode »II cinque maggio«.) 

1885 . 

On bje!.. Kako nepomičan 

Smrtnoga nakon daha 

Bez sviesti ostade trup njegov, 

Lišen tolika duha: 

Poražen tako i zapanjen 

Na viest tu stoji sviet. 

Misleći niem na posiiednji 

Čas toga muža kobna, 

Ni znajuć hoće 1' takova 
čovječje nog'e stopa 

Po krvavomu njegovu 

Još gazit prahu doć. 

Mi čelo svoje sklonimo 

Pred Višnjim, koji u njega 
Tvoreća svoga najširji 

Utisnu duha trag. 

Radost ga burna i drhtava 
Veliki eh cilja i težnja 
Trapjaše u srdcu, neučnu 
Slušat, jer žednu vlade; 

I stiže i drža nagradu, 

Ku žudjet bi’aše san. 

Njega sjajuć na priestolu 

Moj genij vidje i — muca; 

Kad, uslijed sreće promiena, 

Pade. uskrsnu i leže, 

Uz buku od glasa tisuću 

Glas njegov ne prista; 

On skusi sve: za gibelju 

Slavu još veću i ljepšu, 

I bieg i sladku pobjedu, 

Dvor carski i progon gorki: 
Dvaš u prah svaljen, uzdignut 
Na svietal oltar dvaš. 

Sad, robskieh on čist pohvala 

I kukavna čist ruga, 

Ustaje, naglim tolike 

Sgasnućem tronut zrake, 

I sklada na grob pjesan mu, 

Ka morda neće umriet; 

Javi se svietu, i vieka dva, 
Medju se u borbi krvnoj, 
Pokorno pred njim nikoše, 
Kano čekajuć sud svoj; 

On tiho muča i sudijom 

Stavi se posred njih. 

Od Alpa do Piramida, 

Od Manzanara k Renu 

Sigurne striele njegove 

Treskahu tik za munjom, 

Praskahu od Scile k Tans;u, 

Od mora k moru ćak. 

Izčeznu i dane dokone 

Na kratku svrši žalu, 

Zavisti cilj bezkonačnoj 

I privrženstvu blagu, 

Cilj mržnji neugasivoj, 

Ljubavi žarkoj cilj. 

Bje 1' prava slava? Sudite 

Stvar trudnu vi, potomci: 

Potopljeniku kakono 

Nad glavom val se sklapa, 

Val još otoič uzdignut, 

S visine koga jadnik 
Gledaše zaman, nebi li 
Gdje dalek spazit kraj: 

Tako n a duh on' gomila 
Prošastih dana pade! 

Oh, kolikrat on unukom 
Sam sebe opisat htjede, 

A1 svedj na vječnieh listovih 
Trudna mu ruka sta! 

Oh, kolikrat on pod večer, 
Pred izdah prazna daEa, 
Spustivši pogled munjevan, 

Na njedrih skrstiv ruke, 
Stojaše i dana minulieh 
Pred sobom vidje roj. 

I promatraše ratove, 

Drhćuće od ognja sipe, 

I munju bojnoga oružja, 

I val brz ratnieh konja, 

I naglo danu zapovied, 

I posluh nagli'i još. 

Ah, morda u muci tolikoj 
Padaše duša bolna 
Gubeći nadu; al desnica 
Spusti se nadanj s neba 
I u višji i lakši prenie ga, 
Milosti puna, zrak; 


U polja vječna, k nagradi 
Nadilazećoj želje, 

Gdje slava jednom izčezla 
Ni'e neg tišina i mrak. 

O liepa, blaga, bezsmrtna 
Vjero, triumlu vična, 

Zapiši i ovo i raduj se, 

Jer ponosnije čelo 

Pred prikornom se Golgotom 

Ne sagnu nikad još. 

Od umorna Ti pepela 
Zlu svaku rieč odvrati: 

Jer, koji ruši, uzkrisuje, 

Koji bol daje i taži, 

Na pustu smrtnu perinu 
Kraj njega sjede Bog. 

(Iz rukopisa) 


I naputi ga, ufanja 
Po stazah cvjetnieh, gorje 


OSMAN. 



1844 . 

SADRŽAJ 

GUNDULIĆEVIH PJEVANJA OSMANA. 

PJEVANJE PRVO. 

Predlog i posvećenje pjesme. Osman ne može da zaboravi, 
kako je mmuvšega godišta razbijen od Poljaka, radi česa se jako 
žalosti. Da ukroti janjičare, o kojih misli, da su s neposluha toj 
nezgodi krivi, nakani pod izlikom bogoljubja krenut se s voj¬ 
skom u iztok, odkrivši namjeru svoju velikom veziru, hodži i 
kizlar-agi. 


PJEVANJE DRUGO. 

Pouzdana trojica svjetuju cara. Vezir mu kaže, da bi sba- 
čeni car Mustafa dok Osmana nebude u Carigradu, s pomoćju 
svoje vještice matere mogao preoteti mu priestolje, radi česa 
neka ne ide prije u iztok, nego smakne Mustafu, njegovu ma¬ 
ter i zeta Dauta, kao takodjer svu svoju braću. Hodža mu veli, 
neka uzme ženu od velika plemena, pa da će moći tasta osta¬ 
viti na mjesto sebe u Carigradu, kad podje u iztok. Kizlar-aga 
svjetuje, da ne davi roda prije nego porod steče, nego neka 
gleda, da ureče mir s Poljaci, koji su mu carstvu jako pogibelj¬ 
ni. Car odluči: ne daviti ni strica ni braće; izbirati liepe dje¬ 
vojke od plemena; uzmnožit stražu nad Korevskim, zaroblje¬ 
nim vitezom i vojvodom poljačkim, i poslat poklisara u Poljsku, 
da mir ište. 

PJEVANJE TREĆE. 

Carski poklisar Ali-paša dieli se u družtvu bogdanskoga 
vojvode iz Carigrada u Varšavu. Prolazeći kroz različna mjesta 
dodje do Marice rieke, gdje je njegda Orfeo prvi pjevao svoje 
sladke pjesni, koje ostavi svomu slovinskomu narodu; odkud još 
i sad u nas tolike narodne pjesme o različnih junacih, medju 
kojimi su poljački kralj šišman i sin mu Vladislav stekli najveću 
slavu. Putuje zatim poklisar dalje kroz mnoga znamenita mje¬ 
sta, i stigne na polje, na kom su Turci od Poljaka razbijeni 
predidućega godišta. Tu ga vojvoda bogdanski upita, kako se 
je onaj boj dogodio. 


PJEVANJE ČETVRTO. 

Carski poklisar kaže vojvodi bogdanskomu mjesto, gdje 
se bjehu Poljaci utaborili, pak onda broji čete od silne turske 
vojske, tumačeći potanko, gdje i pod čijom zapoviedju je koja 
stajala, 

PJEVANJE PETO 

Ali-paša jaše kroz gomile turskih kostih, ter ga obuzm^ 
razgledajući razbojište, velika tuga. Kod Niestra predade voj¬ 
vodu Bogdancem, a on dalje putujući namjeri se na Krunoslavu, 
junaka Korevskoga vjerenicu, koja za oslobodit svoga dragoga 
od robstva, bijaše se podigla s kraljevićem Vladislavom proti 
Turčinu, ter pozvavši cara na boj, pobi se sa Sokolicom, mu- 
slomanskom junakinjom, kćeri cara Mogorskoga, koja bijaše sa 
svojimi drugovi caru Osmanu pritekla u pomoć, Nu ne mogavši 
ju predobiti, i čuvši da ona neprestano plieni poljačke krajine, 
obilazi Krunoslava od onoga doba sva mjesta tražeći ju, ter se 
sad namjeri na poklisara turskoga, od koga čuje, kakove ne¬ 
volje joj vjerenik u turskoj uzi pati. 


PJEVANJE ŠESTO, 

Krunoslava, zabludivši u dubravi, nariekuje za Korevskim; 
zatim naumi sama silom osloboditi ga; nu kad spozna, da je to 
nemoguće, preobuče se na ugarsku, i tako podje u mužkih ha- 
ljinah mirno u Carigrad, da ondje svoga dragoga zlatom odkupi. 
Medjutim car Osman težko čeka kakov glas od mira iz Poljske, 
želeći što prije u iztok, da ondje silnu sakupi vojsku, i s nje¬ 
nom pomoćju dovede Spaholjane i Janjičare u posluh; onda 
namjeruje vas sviet predobiti, ali ga krzmanje poklisarovo plaši. 


PJEVANJE SEDMO. 

Kizlar-aga, poslan da izbire za cara djevojke, obišavši već 
sve istočne i južne kraje carstva, obilazi sve otoke Mora Egej¬ 
skoga i sva mjesta po Grčkoj, ter odasvud vodi liepe djevojke 
od plemena. Jezdeći od onuda Livadijom dodje na ravnine od 
Farsalije i začu glas o ljepoti mlade Sunčanice u Smederevu, 
od gospodskoga koljena Gjurgja despota i Jerine, ter pošalje 
svoje crnce u Bosnu i Hercegovinu, a sam podje kroz Macedo- 
niju uprav u Smederevo. 

PJEVANJE OSMO. 

Kizlar-aga dodje k Smederevu. Ljubdrag, jedini ostanak 
od raških despota, veoma osiromašen, življaše pastirski na se¬ 
lu. On sliep i star, ne imaše nikoga nego jedinu kćer Sunča¬ 
nicu, od koje željaše viditi porod. Ali budući ona ljubavi ne- 
priklona, pozivao je Ljubdrag svu pastirsku mladež iz susjed¬ 
stva k sebi na igru i pjevanje, jeda bi mu se u koga zaljubila, 
da za njega podje. Kizlar-aga čujući, da nema Ljubdraga u 
gradu, podje na selo, i nadje ih u igri; tu vidi liepu Sunčanicu, 
i čuje od Ljubdraga, od kojega je 'on plemena. Na to Kizlar-aga 
otme Sunčanicu i s njom se uputi u Carigrad. Na putu dobije 

glas od cara, neka se brže vrati s izabranimi djevojkami, i 
ujedno neka pošalje iskati Sokoliću, da cara u iztok prati; 
odpremi dakle jednoga crnca k Sokolići, a sam pohiti u Ca¬ 
rigrad. 

PJEVANJE DEVETO. 

U Varšavi slavi se god održane dobiti nad Turci: junaci 
idu u lov, a gospodje na tanac i pjevanje kraj rieke Visle. So¬ 
kolića i njezine druge zateku gospodje u tancu, i ugrabe svaka 
po jednu ter ih odnesu u gustu dubravu k jezeru. Ondje po- 
vežu svoje robinje, i podju se kupat. Namjeri se po sreći kra¬ 
ljević Vladislav s lovci, oslobodi gospodje, pohvata Sokolići 
druge, ter joj ih opet vrati, a ona obeća, da više ne će harati 
poljačkih krajina, nego se spremi, da ide kući u Persiju. Na 
putu ju srete ulak od Kizlar-age, i pozva ju, da ide s carem 
u iztok, 

PJEVANJE DESETO. 

Vladislav, oslobodivši od Sokoliće zaplienjene gospodje, 
sjede s njimi i sa svojim družtvom kraj rieke na gostbu, kad 
eto dodje mu glas od otca, neka se prije noći vrati u grad, jer 
se carski poklisar u Varšavi čeka. U grad hodeć pjeva mii' 
putem neki gospodičić pjesmu o posljednjem turskom ratu. 
Carski poklisar bijaše se mnogo zadržao na putu; došavši bo 
do Kamenice uzboja se dalje od guše, nego pošalje ulaka 
kralju, moleći ga za sigurnost. Kralj mu dade stražu od Ko¬ 
zaka, i tako dodje do Varšave, i ondje na briegu razapne šator. 
Sutradan ulazi u Varšavu, i nosi bogate darove. Dolazi u dvor 
kraljevski; tamo vidi. dva reda kipova od starih kralja polj¬ 
skih, i podje pred vieće. Tri su viećnice: Sborovski bijaše od- 
redjen, da u srednjoj poklisara zabavi, dok se odluči, što će 
mu se odgovoriti. 

PJEVANJE JEDANAESTO. 

Viećnica srednja u palači kraljevskoj u Varšavi čudne 
je ljepote. Zidi su obstrti svilom, na kojoj je vas prošasti boj 
tako preizvrstno i živo izvezen, da je svakoga viteza poznati. 
Turčin se čudi tolikoj umjetnosti, pozna svakoga od svojih 
Turaka, i želi znati takodjer imena poljačkih vitezova. Tu mu 
kaže Sborovski redom junake, koji su se bolje ponesli; ali kad 
opazi Alipaša i svoju sliku medju onimi, što su bježali, ne 
htje više od srama gledati. U to bude pozvan pred kralja, gdje 
s velikom rječitosti mir ište i dobije, pak bogato nadaren 
uputi se u Carigrad. — Uvjet je miru, da bude i Korevski 
pušten na slobodu. 

PJEVANJE DVANAESTO. 

Ali-pasa vrati se iz Varšave u Carigrad. Krunoslava trati 
silno blago, da nadje Korevskoga. Stražu nad njim imaše Riz- 
van-paša; u ovoga bijahu dvije djevojke: kći mu Ljubica i 
sinovka Kalinka. Od ove posliednje razabere Krunoslava, 
preobučena u mužke haljine, s velikim mitom, u kakvom se 
biću nalazi Korevski. U razgovoru pripovijeda Kalinka, da se 
je Ljubica zaljubila u Korevskoga, a on da joj odvraća ljubav, 
Krunoslavu potresu ti glasi. Ona ipak odluči spasiti vjerenika. 
Podje na to Rizvan-paši, javi mu se kao brat Korevskoga, i 
ponudi mu, da će ga na zlatu izmjeriti, ako joj ga dade na od- 
kup. Rizvan joj obeća, da će gledat u cara, da ga oslobodi, a 
u toliko da su joj otvorena vrata od tamnice, ako hoće, da 
se s njime što razgovara. Krunoslava se prevari, pohodi tamni¬ 
čara i osta u sužanjstvu. 

PJEVANJE TRINAESTO. 

Kralj od pakla, srdit što je Vladislav razbio Turke, skupi 
vas pakao u vieće; pak bojeći se za svoje vlastito carstvo na 

zemlji, kaže, da su turske ujedno i paklene štete; nagovara 
zato svoju paklenu vojsku na osvetu proti Poljakom kršća- 
nom, i šalje ih u Carigrad, da bune Turke i smetu mir s Polj¬ 
skom, Zato neka nastoje, da Korevski pogine u tamnici. 


PJEVANJE ČETRNAESTO. 

Nebesa su knjige od vieka, 
Gdje svo'im prstom višnji piše, 
Neka vidi, tko ga meka, 

Čijim duhom stvor saj diše. 

Vjekovitiem' na njih slovi, 

Kieh ne izbrisa iko'e vrime, 

Ki sagradi vas sviet ovi, 

Sti'e se višnje stvorca ime. 

S njih se vječna ori slava 
Vječnom trubljom, sviet da sliša: 
Božja je ovo sve država, 

A kuća mu svieh je viša. 

S njih je liepos svaka od svieta 
I što uzdrži zemlja i vrieži; 

S njih nam četr dobe od ljeta, 

S njih nam daždi, grmi i snieži. 

Nu potolas ljudska ne će, 

Što ’e na danu, da je dosta 
Znati umrlom umu, veće 
Ište i u mraku što još osta. 

Tere i gatat bjehu umrli 
Davno u zviezde jurve uzeli, 

II’ im dobru kob, ii' vrli 
Udes paka nebo veli? 

I premda se kada i sgodi, 25 

Bi li znanje, bi li sreća, 

Da buduće vrieme uzplodi, 

Što kom zviezda dat obeća: 

Ali ’e plahos, crv da trudi 
Vidjet, višnji što mu odluči, 30 

Hteć iz tmina, u kieh bludi, 

Vječne sude da prouči. 

Nu što čovjek željno izgleda, 

II' česa se straši i boji, 

Vele ’e spravan znat naprieda, 35 

Krugu u višnjem, dal’ ne stoji? 

Tiem ni'e čudo, kad zamrači, 

I tiha se noćca uhvati, 

Neka u mirnu sanku svači 

Jadi budu zamučati, 40 

Što mladjahan car Čelebi- 
Mahumeta tajno uprosi, 

Željan čuti, vieće od nebi 
Što mu u skutu svome nosi, 

Veleć: »Starče, daj otvori 45 

Strašne knjige, kobne liste, 

Za saznati, jesu T gori, 

Ke su u mene, misli iste. 

50 


Čin’ mi vidjet, na što sluti 
Nebo odzgara, i ke sude 
Ima’u moji čekat puti, 

I dali mi srećno uzbude. 

Pak i ako mi zviezda moja 
Rasap kaže prieki i težki, 

Znaj, da predat ne će, od boja 55 

Tko mač vidje jurve leški. 

Koga od smrti sirah ne plaši, 

Taj ni od zviezda predat ne će: 

A on, tko se viek ne straši, 

K svrsi ureda doći umjet će. 60 

Tako i ja ću umjet poći, 

Slavni prorok gdi umro je, 

I mogućom svom pomoći, 

Priukriepit carstvo moje. 

Ni me veće želja mori, 

Da se zviezde sa mnom slažu, 

Neg' li prepas, da se obori 
Zled njih na me, i gnjev mi ukažu 

Tiem tva mudros brzo neka 
Po nebu se prostre vedru: -70 

Take odluke mirno čeka, 

Tko mač svietli paše o bedru.« 

Tiem zamuknu. Ali ureda 
Mahmet mudri sborit stane, 

Ki raznavat zviezde gleda 75 

Sred arapske srećne strane. 

Gdjeno u skutu noćna mraka 
Mnokrat tihu noćcu iztraja 
Motreć kruge, dok ga paka 

Car ne uzvede vrh saraja, 80 

Da nebeska djela uhodi 
Čudni vještac, i što vidi, 

Da poraze carske vodi, 

Neka upitan javit slidi. 

On prevraćuć davne knjige, 85 

Ke kaldejski jezik sazda, 

Progoniti ljute brige 
Nahodjaše rados vazda. 

I tako mu danci stari 

U nauku tonu i bježe, 90 

Da za ino i ne mari, 

Neg' što višnji kruzi vrieže. 

Crte ravne, krive i bieli 
Listi od knjige nanizani 

Čudniem slikam bjehu uzeli 95 

Mjesto svakoj hrama u strani. 

Tu najprije vidjaše se 
Zemlja Atlantu stati o pleću, 

Gdje na sriedi sjedi, i gdje se 

Sva nebesa o njoj kreću. 100 

Sred svjetlosti svoje žarke 
Merkurio bog bi štiti, 

Od hitrine i od varke 
Vrelo oniem, kieh on štiti. 

Malo dalje, gdje se uvija 
Drugi krug, bi mjesec krni, 
Kako roge pruža i svija, 

Kad se utapa u mrak crni. 

Bi za tieme vidjet dano, 
Kako Marte i Venere, 

Sada docno, sada rano 
Oko zemlje put svoj mjere. 

A med njima bješe čudo, 
Božje oko ke se veli, 

I na djelo mrzeć hudo 
Vas saj donji sviet veseli, 

Jove silni za tiem sliedi, 
Gdje ponosno u krug hodi, 

1 Saturno, ćaćko siedi, 

Ki jur nebom sviem gospodi. 

Ostale se paka paze 
Sjajne zviezde liepu u redu, 
Gdje sunčane bježe od staze, 

I sviet dvorit ob noć gredu. 

Al’ nada sve bješe tuđi 
Strašnieh vidjet kolo od zvieri, 
Kako u biesu svome bludi, 

I oko svega put svoj tjeri. 

Tu se ovan vitorogi 
1 bik ljuti u krug vrti, 

I neslavnoj rak na nogi, 
Spravan, klieštim da usmrti. 

130 


Tu se vrli lav zamjera, 

Kako oholo skače i rika, 

I štipavac, koga tjera 135 

Razsrčena strielca slika. 

Tu razpaljen jarac veči, 

I bez vode riba izdiše, 

1 tisuću zvieri ječi, 

Ke bi brojit bilo odviše. 140 

A pak vidiš, ko sve druži 
U svoje se stane i kuće, 

I u pase, kiem se kruži 
Nebo, mrzle, srednje i vruće. 

Tamniem črknjam, mrkliem broji 145 

Posijano sve se gleda, 

A nada sviem vještac stoji 
Siede brade, lica blieda. 

Zviezdam tkana anterija 
Niz suhe mu pada pleći, 

A rame mu strašni ovija 
Zvjerski u buci krug i srneći. 

Taciem spravam sude od nebi 
Bješe starac štiti obiko, 

Svjetujući što je trijebi 
Za izbjegnut djelo priko. 

Ah, kolikrat težke udese 
Glava od carskieh on odvrnu, 

Hrleć znanjem svojim, gdje se 
Množ najveća zledi sgrnu. 160 

Ali tadar još ne bješe 

Nakanio pako kleti, 

Da se vražje sile odrieše, 

Ke dno jaza bog htje speti. 


Nebesa ti riet me sile, _ 

Nauk ako me moj ne vara, _ 

Da paklene ljute od sile 

Tries odasgar na te udara. 

190 

Još ne bješe tamni onada 

Poplavio ponor svieta, 

Ni crnoga svoga stada 

Jošte izrigo, sviet da smeta. 

165 

I da pako vas se sbuča, 

Da ti raspe težke uzroci, 

Ko to vidi, tko obruča 

Put ovoga svrne oči. 

195 

Tiem pazeći prieke štete, 

Ke mu nebo kaže odsgara, 

Da carevoj glavi priete, 

Pretežka ga muka obara. 

170 

Čiem se u raka ljetos budu 

Bog Saturno sresti stari 

I bog Marte, za pak hudu 

Kob zemaljske vrč na stvari. 

200 

Jadom mori vjerna sluga 

S onoga se, kob što sluti, 

I tiem veća još mu ’e tuga, 

Čiem su bliže carski puti. 

175 

A znaš dobro, da sinovim 

Vlaštitiem se prvi pita: 

Toli srdcem jur njegovim 

Vlada tvrdos vrlovita! 


S česa gorke pun pečaii, 

Što mu na put sidje pako, 

Od jeda se vas razžali 

I sta sborit caru ovako: 

180 

Drugi što je, triebi nije 

Tebi, o care, ja da velju, 

Ki kraj ravne Podolije 

Krvnu okusi njega želju, 

205 

»0 mogući care od cara, 

Po kom ini svi gospode, 

Uzeo bih ti draže odsgara 

Javit glase, bolje sgode; 


Pače vidje, on da ispuni, 

Kobna zviezda što ti objavi, 

Kad Carigrad vas se uzbuni 

Na Ahmeta ti ćaćka slavi. 

210 

Ali kad me, da ti vjerno 

Sve naviestim, tva vlas nuka, 

Kazat ću ti pravo i smjerno, 

Što mi višnja kaže ruka. 

185 

Ah, još sad mi srce preda, 

I biela se ježi brada, 

Misleć, kakviem okom gleda 

Vrh ovoga svietla grada! 

215 

A i sad ti zviezda rodna, 

Bojna od strielca ka je slika, 

S pomrake će bit nesgodna 

Kvareć djela tva velika. 220 

I da išto se toga uzbude, 

— Što bog dobri sgar odvrati! — 

Vaj, ki raspi, koje bude 
Štete od ljute bit će rati! 

Istina je, da za tieme, 225 

Dvaš dok mjesec zemlju obidje, 

Nješto bolje stupa vrieme 
I srećnije doba idje: 

Ali od svibnja dane klete 
Isti arapski jezik kune: 230 

A ti u njemu hoć’ da lete 
Tve korablje blagom pune! 

Tiem, o care. ako ikada 
Spozna istinu znanja moga, 

Ah, uslišaj jošte i sada 
Ucviljena roba svoga. 

Put istočnieh svietlieh strana 
Tvojih dobar još ne snosi, 

Dok ne vidiš, inieh dana 

Ina sreća što ti nosi. 240 

Pače neka svaki vidi, 

Na dvorovim da ć' ostati, 

Htjej, da udilje ličnik slidi, 

To tvom puku na glas datij 

Jer ako me sve ne vara, 

— A jeda se sbude tako! — 

Usred tvoga janjičara 
Gnjezdo svoje vrgo ’e pako. 

Gdje ako se ljute uzgoji 

Od nabune strašna srda, 250 

Gdje su, dok se uzpokoji, 

Ka ćeš na nju zbacat brda? 

I ako se — ali oprosti 
Tve vitežtvo, sad što riet ću — 

Sve navrše vražje zlosti, 255 

Zriet će žalos sviet još veću. 

Vajme, ki mi strah zadava. 

Što mi kobni kažu broji! 

Čieme i ista carska glava 

Na ramenu slabo stoji! 260 

Ah, koli je težka osuda 
Prieke unapried vidjet jade, 

A pak ne znat, kamo i kuda 
Za izbjegnut je ić valjade. 

Težke raspe pazim tvoje, 265 

S tvoga puta ki ti priete: 

A ne more znanje moje 
Svojom vlasti da ih smete. 

Ta je, o care, vlas pri tebi, 

Samo riečcu jednu izjavi, 270 

Da do bolje sreće s nebi 
Iztočni se put ostavi«. 

I bio bi starac veće 

Uložio još besjeda 

Za odvrnut gorke smeće 

Carske od glave, s kojih pređa: 

275 

Presta, i ode miad car treme 

S r Slađi! sanak da boravi, 

I u mirno noćno vrieme 

U zaborav brige stavi; 


Ali mlad car za ne čuti 

I ne odustat misli od svoje 

Cieć bojazni, kob što sluti, 

Rieč mu u tieku presjeke je, 

280 

Jer koli se kaže sdvora 

Slavne misli, srca jaka: 

Toli iznutra pak se otvora 

Najpri’e sumnja, prepas paka. 

305 

Rekuć: »Prestari', ah, prestani, 

Starce, od smeća množ toliku 

Veće izbrajat; jer zamasi 

Hrabru ’e iz zviezda štit bojniku. 


Razabirat sobom stane 

Udes mladieh svojih ljeta, 

Gdje tražeći carstvu obrane, 

Raspom prieti kob mu kleta. 

310 

Grob što klanjat vlas ma hodi, 

Nebu ugodna stvar će biti: 

A tko samo neba ugodi, 

Toga od pakla nebo štiti. 

285 

I čiem trudan tač se topi 

Po razUcieh misli mom, 

Zenice mu san zaklopi, 

Ter speć osta svietlu u dvoru. 

315 

Bog vrh neba i do njega 

Mahumet se sveti uzvisi, 

A ostalo što je ovega 

Svieta, o caru samom visi. 

290 

U to i noćca svojim koli 

Nad tjeme se pope svitu, 

Steruć svudar uokoli 

Svu koprenu zviezdam šitu. 

320 

Tiem ne vidim, zvšezđe gdje bi 

Svo'im gospodstvom i ladat smile: 

Moje ’e radit, što mi ’e triebi, 

I ne predat kobne od sile. 

295 

Bješe u doba, od jacije 

Saba zora gdje se dieli, 

Gdje nr glasa čuti nije, 

Kud Carigrad stre se bieli, 


Pak da i jest višnja volja, 

Carstvo i život da mi se ote: 

Budi; i slavna smrt je bolja, 

Neg' li život pun sramote«. 

300 

Razni šio gdje pas zalaja, 

Ki stražara vjerna ’e slika, 

11' kapidži sred saraja 

Grubiem grlom ure vika. 

325 

Od Crnoga mjesec mora 

Izišavši grada a oči, 

Bieljaše se vrh ponora 

Crnieh vala od iztoči. 

330 

I Ijiljskieme dočiem krilom 
* Strašna neman cara obsjeni, 

Paklenom mu snit da silom, 

A ona hodžom pak se izmieni. 

360 

S’ zapada mu bjehu paka 

Bielo more i munare, 

S kieh se odbija svietla zraka, 

Ka daždjaše na nj odsgare. 

335 

Sni car, kako vrh prestolja 
Otmanskoga sjedi u slavi, 

I svetčeva što je volja, 

Iz korana svietu pravi. 


Čiem s mečeta mjesec hrve 

S mjesecom se sjajniem s nebi, 

Na tisuće zraci vrve, 

Carigrade slavni, u tebi. 

340 

Kad al’ eto k njemu brže 

Srdžbom plamteć svetac stupi, 

Ter mu iz ruke knjige iztrže, 

I u obraz ga dlanom lupi. 

365 

A sievo bi jošte i više 

Čista u srebru ti bjelila, 

Tvojih mira da ne biše 

Stegla od pakla crna sila. 


Prenu oda sna car se tada 

S prividjenja čudna i huda: 

Krv mu studen mraz popada 

S težka jada, muke i truda. 

370 

Al’ po vrsieh tvojih ona 

Kobnu u redu kleta stoja, 

Mukliem krilom svud smiona 

Leteć noćnieh sred pokoja. 

345 

Tiem kako se paka k sebi 

Od snebiija vrati opeta: 

»Prosti, o višnji care od nebi, 

I ti, svetče, diko od svieta!« 

375 

Tiem pazeći, car gdje trta 

Neodluke prieke u tmini, 

I zvjezdarska kobna crta 

Da ga u sebi predat čini: 

350 

t 

Kliknu; i čieme hodžu u pazi, 

Gdje kor, odra zlatna stoji: 

»Ti li si, ’odža«, viknu, »o pazi, 

Ko su težki jadi moji. 

360 

Jedan onieh, koji iz straha 

Vječnieh oganj’ na sviet doše, 

Na mjesečnoj zraci ujaha , 

Odri carski gdje se stroše. 

355 

Ah, kakva me groza hvata, 

Vaj, koja me mori muka, 

Gdje vrh moga stola od zlata 

Svetčeva me udri ruka!« 

I kad sva mi već izkaza. 

Ka vidjenja san mu zada, 

Poče' od mračnieh prije jaza 
Grda neman, hođža sada; 

»Svietil care, gdje su stvari 
Noćna oda sna jasne toli, 

Svjeta pitat viek ne mari, 
Bistriem znanjem tko se oholi. 

Jer što ć’ ino mnjet od tvoga 
Zlatna stola, na kom sjedi, 

Neg’ da svietu car si od boga, 
Kiem vladahu tvoji djedi? 

A što koran uči paka, 

I javljaše ćitap svietu, 

Kali! da si, znaj, opaka 
Krstjan’ djela da se smetu. 

Tiem ako ti knjige iz ruke 
Slavni prorok srdit trže, 

Riet će, al’ prosti, da nauke 
Koranove ti povrže. 

Čiem mir htjede, a ne rali 
Iskat s kraljem kaurinom, 

Ki što vlada, ah, triebi ’e znati, 
Našom da je svieh krivinom. 

Znaš bo, čistu svedj da vjeru 
Mač prorokov prostriet trudi, 

A tvoj pušta, da se steru 
Svud krstjan! kleti i hudi. 

SS 

Ali ako se mir uroci 
Za pak iztok da se sliedi, 

Novom vojskom da podboči 415 

Car se i carstvo, u kom sjedi, 

Čemu krzmaš? Što zatežu 
U dugo se svete odluke, 

Puci iziočni jur da svežu 

Krstu kletom klete ruke? 420 

Tiem je 1’ čudo, što te oblasna 
Prorokova ruka udri? 

Stvar je grda, znam, al’ jasna 
Kob, što svetac hotje mudri. 

S toga u iztok udilj kreni 425 

Lake konje, biela jedra, 

I smieh blagi opet ženi 
Izpod tvoga čela vedra. 

Jer tko turstvo branit hrli, 

Tom’ s prorokom bit će i sreća: 430 

Mio je svetcu taki umrli, 

Koji izpuni, što se obeća«, 

Hodža izusti, i put vrata 
Smjerno ustupi, rekav dosta: 

A vrh odra suha od zlata 435 

San da dilji sultan osta. 

I proz vrata od dvorova 
Rad izčeze, sve zamuknu: 

Razmi kobniem hukom sova 

Što vrh dvora dvaš, triš huknu. 440 

Od svieh srda, kie::i gospodi 
Strašnodržac mrkiieh jaza, 
Mmem, da pako viek ne rodi 
Take slike, taka obraza, 

Kakva je ona, ku sukobi 
Neman, hodžu ka jur hini, 

Kad paklenom vlasti dobj 
Cara, iztočni put da čini. 

Sa nakazan, ka se gori 
Od ljubavi angjeo piša, 

Uze paka kip tiern gori, 

Čiem se dublje satarisa. 

I koli se njegda slavi 
Svom ljepotom nad sve ine, 

Toli grda pak se objavi, 

Kad u vječne drožnu tmine. 

Mutno oko bulji odzada, 

Kiem prošasto gleda vrieme, 

Ke, što ’e ljepše, to 'e podbada 
Na jed, na bies žešći tieme. 

Spried je sliepa, da ko prije 
Cieć milosti slabo vidje, 

Sada u srdžbi svoj ne umije 
Štedjet, na put tko joj sidje. 

Od hijene ’e glava kleta, 

Srce od zmije ljute i crne, 

Nokti od mačka, uši od pseta. 
Noge od risa, na kieh srne. 


Vučjim zubi škripi i kosa, 
Proz nos modar plam joj liže, 
Sjedi gušter mješte nosa, 

Ki se žuti crna niže. 

Zublja i otrov desno’ u ruci, 
Nož u lievoj podriet siva, 

Ko da veli: Sve putuci, 

A pak ne ostan’ ni ti živa. 

I da ’e brža neman grda 
Na zlo, nosi krila od sove: 
Dosta ’e rieti: bješe srda, 
Ljubomornos ka se zove. 

Ku, gdje mukliem krilom prši, 
Kad sotona vidje prika, 

Da zla djela sva navrši 
Hrapaviem joj grlom rika: 

»O jazova našieh slavo, 

Glas koje se posvud širi, 

Reci, ah, reci, je li pravo, 

Da čiem puni si su miri 

Crmeli našieh već junaka, 
Gdje paklena koriš ište, 

Samo tvoje znanje i šaka 
Docno spješi na bojište?« 

Nu ko tigre, ako u gori 
Vižo na nju kad zalaje, 

Na nj krvavo oko- obori, 

A pak put svoj diljit haje: 


Tako i sr da kad upazi, 

Tko na nj takom rieči zinu, 

U vražji se smieh oglasi, 

Zube okesi, pak prominu. 500 

Letjet srda napried grede 
Put razkošna perivoja, 

Gdje Ljubica liepa sjede 
Pod naranču tancieh hvoja. 

Ljepota se njeje skriva 505 

Od sunčana zraka gori, 

I tiem lakše predobiva, 

Sad s mjesecom gdje se bori. 

Bješe izišla dikla mlada 

Haremskijeh zaklop' sita, 510 

Da ljubezni, ka njom vlada, 

U samoći srce pita, 

Tere u mirnoj dočiem noći 
Umuknuše svačji trudi, 

Ona jedna sladkoj doći 515 

Svoj boljezni vrha žudi. 

Tiem dok vjetrić tihi i blagi 
Proz naranču milo prši, 

Raznoseći miris dragi 

Kud perivoj liep se vrši; 526 

Tiem dok vjetrić tihi i blagi 
Milo šturi dolj u travi; 

Sama sobom i ona se 
U razgovor ovi objavi: 

»Ah, istino prem se piše, 

Da najprve od ljuvezni 
Najdilje nam srce uzdiše, 

I ne more da se otriezni; 

Jer je ljubav srcu u mladu 
Mlada i ona, a pak kako 530 

Raste srce, tako u skladu 
Raste i ljubav s njom jednako. 

Svak najvoli, rieč je stara, 

Od djetinstva na što obiknu, 

I najveć ga ono občara, 535 

Što mu u srcu najpri'e niknu. 

Tiem ke ’e čudo, što i mene 
Drag Korevski svedj zanosi, 

Kad dobrota, ka u njem žene, 

Paka od Snene ljubav prosi? 540 

Ah, tko opisat čes će moći 
Blazieh mojih njegda dana, 

Kad mi u robstvo bješe poći 
Kaurskoga svjetla bana! 

Nu što velju? Ah, robstvo nije 545 

Pazeć draga ljubovnika: 

Ovo ’e robstvo, gdje ga krije 
Mojim očim tmina prika. 

Nije robstvo, ne, gdje milo 
U slobodi sunce sjaje, 550 

Već gdje mi se ’e utopilo 
Mračna jaza težke u vaje. 

Al' nebesa ako odzgare 
Na ljuvezan mu se obazdru, 

Vrieme je skoro, da se stare 555 

Oko njega tmine razdru. 

I moje će žarko opeta 
U slobodi sunce iziti, 

Ter duševna moga svieta 

Liep provodič opet biti. 560 

Znam, da kaurka njega rodi, 

A kaduna mlada mene: 

Ali ljubav, ka gospodi 
Mnom, i s ke mi srce vene, 

Viek ne pozna vjere ine, 565 

Neg’ ki ljube, da se ljube: 

Raj još doli oniem sine, 

Ki s ljuvezni zakon gube«. 

Još bi u rieči dikla liepa, 

Scieneć, nitko da 'e ne sliša, 570 

Kad doletje srda sliepa 
Preko obzide, gdi ’e najviša. 

I da onom se, koga vara, 

U poznatoj slici ukaže, 

Bećirom se udilj stvara, 575 

I haduma crnca laže; 

A to, neka slike od svoje 
Tieme vele ne popusti: 

Čiem je pravo, da zlo što je, 

I proz grube grede usti. ' 580 

Tere iz zasjed’ gusta grma 
Kon Turkinje liepe izide, 

I za ruku čiem je uzdrma, 

S njom ovako sborit side: 

»Ne scien’, liepa djevojčice, 585 

Zato ’er ovdje noć te krije, 

Tko tve bielo čuva lice, 

Da ga i ob noć nać ne umije. 

Tve ljuvene čuh besjede, 

I s koga ti srce gine, 590 

I što dilje za tiem grede, 

Sve što od vjere misliš ine. 

Najpri’e gorke žalim muke, 

Ke te s robstva njega taru, 

A pak hvalim liepe odluke, 595 

S kieh k krstjanskom greš otaru. 

A i vriedan je junak toga, 

Sve cieć njega da se ostavi: 

Čas, poštenje, strah od Boga 

I ćaćkovoj smrt na glavi. 600 

Čiem, ljepoto ma jedina, 

Toli objavlja ćud ljubeznu, 

Da s njim hrabro posried tmina 
Druga u ponor žena ogreznu. 

Što govorim, velje ’e čudo 605 

Zatravljenu srcu tvome; 

Nu ja velim, da je ludo 
Knt se u ruho preda mnome, 

Čiem u svakoj vazda slici 
Pozna Bećir žensko lice, 

Pak i u istoj ugarštici 
Razaznava ljepotice. 

Znaj bo: oni što se oglasi 
Mlad Ugričić svietlu u dvoru 
Rizvan-paše, ter me ukrasi, 

Da je u tamnom sad ponoru. 

Mlad se Ugričić hini samo, 
Poljačka je dikla inako: 
Krunoslava, koja ovamo 
Donio u srce tebi pako. 

Korevskoga ’e vjerenica, 

Još od leške znana rati, 

Blage slike, blaga lica, 

A neizmjerno zlato trati. 

A i Kalinka riet ti može, 

S tve Ijuvezni sasma plahe 
Ke Ugričić ćutje nože, 

I ke podrie težke uzdahe. 

Sada u propas gdje se pusti, 
U ku Leh se hudi ukopa, 

Ah, ke moć će izriet usti, 

Što će iza njih nići stopa! 

Tu tisuću priecieh zloba 
I prevar' se i hitrina 
Dno tamnoga živieh groba 
Carstvu i tebi sad zapina. 

Ako vjere ne ć' ni cara, 

A ti barem sebe osveti: 

Umri svaki, koji vara 
Što Mahumet rodi sveti!« 

Reče Bećir, i triš haknu 
Smrdećijeh na nju iz usii, 

A paka se veseo maknu, 

Sjeri svoj stere grm gdje gusti. 

Jakno od đriemka, tko ga uzima 
Već, neg' ište narav blaga, 

Na silu se vid zažima, 

I ćutjenstvo prinemaga: 

Tako i otrov stere gnjusni, 

Ki na nj srda kleta izriga, 

Blied najprije cviet na usni 
I za srce pak posiga. 

Najpri'e umuknu, pak protrnu 
Mramorkome dikla mlađa, 

Oči izvali, pak prevrnu 
Od tisuću teškieh jada: 

Ko u kladenac bistre vode 
Gorke žuči kad se ulije, 

Crni udilje vali izhode, 

I spoznat ga moći nije: 

I Ljubica, vaj, ne blaga 
Jur Ljubica sada veće, 

Primožena žuči od vraga 
Gorke i strašne kuha smeće. 

O mladice jadna i mila, 

S nepameti, ah, ne srni, 

Kud paklena šije te sila, 

I gdje jaz te čeka crni! 

Da 1’ ne poznaš, vrag da ’e kleti, 

Što ti crne glase objavi? 670 

Jer tko će ini neg’ on smjeti 
Tvojoj poraz spravi jat glavi, 

Čiem proć tebi nož tvoj bjesni, 

Ljubovnika ako nbiješ: 

Jer što ć’ s srcem bez ljuvezni, 675 

Neg’ da i njega pak razbiješ? 

Ali ona i ne čuje, 

Ni na molbe zrie priklone. 

Veće raspe strašne kuje, 

Na ke gnjevi ljuti ’e gone. 680 

Tere kako biesnu u bitju 
Dikla mlada malo obiknu, 

Svu pazeći lošu sriću 
Od bjesnila pjeneć kliknu: , 

»Za tebe li dakle, o hudi 685 

Nevjerniče, spremah veće 
Svaka ostavit, i tvoj ludi 
Sliedit zakon i tve sreće? 

Ah, davno mi ta zla prika 
San javljaše mirne u noći 090 

Veleć: Srce nevjernika 
Ko će vjerno ljubit moći, 

Čiem nevjernoj tko se u vjeri 
Zače, vjeru plesat mora: 

Jer ne ljubav, nego mjeri 
Gdje se koriš veća otvora. 

Ali odlučili, što će ureda 
I mahnitos moju kletu 
I tve srce strti od leda 
Na. ljuvezni vječnu osvetu. 700 

Crn preda mnom ponor živa 
I pučina vječna jada: 

U nj ogrezni, tko ne uživa, 

Što mu uživat hini nada. 

Nu prije se u nju utopi 705 

Od nevjera srce i zloba, 

I nad njime kad se sklopi 
Val, da umrem, još je doba«. 

Kad izreče bezufana 

Dikla strašne se besjede, 710 

Eto i zlatna zraka od dana 
Liepu na dvor zoru izvede. 

S ju'rnjega jur vjetrića 
Bješe prsat listje uzelo, 

I proljetnieh drazieh ptica 715 

Jato u žuber pjevat sjelo. 

I ko videć, nje mrklim 
Da ne liči svjetlo od zore, 

Skoči dikla, i u brzini 

U ćaćkove podje dvore. 720 

Ali u jazu, gdje boravi 
Mlad Korevski jadne dane, 
Sunčan zrak se viek ne javi, 

Ni rumena zora osvane. 

Tu starinskieh vrhu tmina 
Viek nove se tmine grnu, 
Zatvorajuć sried dubina 
Tamničara skutu u crnu. 

A to, ’er vele turskieh duša 
Vjekovite posla u mrake, 

Htje pak Turčin, on da kuša 
Bez sunčane živjet zrake. 

I neka još tu na sviti 
Gorke od pakla muke uživa, 

U verige htje ga sbiti, 

I u grob tamni vrći živa. 

Tu štipavci gmižu, i ljute 
Zmi'e po gnjusnoj pliju vodi, 

I da zasja zrak u kute, 

Bog zna, od gada što se plodi. 

O gvozdenu junak stupu 
Gvoždjem kovan sjedi i kuka, 
Gdje gvozdenu vrat proz rupu 
I desna mu viri ruka. 

Na službu je lieva od tiela 
Ostavljena mješte druge, 

Neka s bitja opustjela 
Viek ne izbjegne teške tuge. 

Biele noge gadnu u kalu 
Uštapljene čame i trunu, 

A proz vrata rupu malu 
S grla mu se gvoždje sunu. 

Loš je u licu, i propala 
Viri iz duplja svieća od oči, 
A na prstieh poput rala 
Ostrljat se nokat koči. 

Zaraso je vas u bradi, 

I u neredu vlas mu visi, 

A zabjego ’e glas od gladi, 
Kiem se u boju vrh svieh visi. 

Tiem ko vidje, gdje zaškripi 
Gvozden stožer težkieh vrata, 
I gdi unutri o mrak slipi 
Nepoznat se junak hvata, 

U glas kliknu — ako kliče, 
Komu umire glas u grlu — 

»O vitežki zatočniče, 

Ki mu paziš muku vrlu, 

Ili mi te višnji s nebi, 

Ili pako pošlo kleti, 

Ah, pomiluj, koga je triebi, 

I zled ovu htjej mi odnieti!« 

Posta liepa Krunoslava 
Na glas drage sve ljubavi: 

Čiem prejaku bol joj dava, 775 

Što joj slabi glas objavi. 

Ter kako se stegnu paka, 

I nemirno srce utješi, 

Sried crnoga sletje mraka, 
i u rieč ovu usti odrieši: 

»Ah, kolicieh nakon sgoda, 
Ke mi ’e podniet bila slava, 
Jedva ovi mi danak poda, 

Da ’e kon tebe Krunoslava. 

Ali u kakvu, vajme, bilju 
Pazim ljubav inu jedinu, 

I još hudju tvu zlu sriću, 

Neg’ s koje mi srce stinu. 

Ah, ke podnieh jade i trude, 
Ke potraiih srebro i zlato, 

Jeda mi se kada zbuđe 
U ovo od tmina sići blato. 

Sbi se, i evo preda mnome 
Moj Korevski stoji i sliše, 

Da Ijuvezni nad našome 
Vlas gospodi njeka viša. 

Čiem na moje prosbe i dare 
Tvrdi Rizvan toli sljeze, 

Da me u tmine ove stare 
Pusti vidjet tvoje veze. 

Pače reče, da će opeta 
Na sunčan te zrak izvesti, 

I zlotvorska djela kleta 
Pobjegnutjem tvojim smesti. 

Tiem slobodi srce drago, 
Sladki brače, ah, slobodi, 
Čiem te skoro nebo blago 
U slobodu zlatnu vodi. 

Ah, čestiti slavni dane, 
Tvojim krili brže prši, 

Da mom srcu liepa osvane 
Zora, i zled se njega svrši!« 

I s radosti u plač mio 
Da ne udri dikla mlada, 
Mni’em, da još bi velji dio 
Rekla onoga, što bi rada. 

Ali jakno bojna u luka, 
Kad tetiva pne se od zlata, 
Ako ’e odveć, pusti ruka, 
Tere izleti striel krilata: 

Tako i iiepa zatočnica, 
Čiem sve srce veće steza, 
Tiem se veća poplavica 
Iz crnieh joj oči odveza; 

Ter suzeći jeca, i gladi 
Draga svoga Ijubovnika, 

I svom dušom rane hladi, 

Ke veriga da mu prika. 

Sad spovieda, sada sluša, 
Odgovara sada i prosi; 

Sad žalosna klone duša, 

A vesela sad se uznosi. 

I da ’e vidjet, o, ke jato 
Premilieh bi zrio cjel>va, 

Kiem se pase obilato 
Srce u tmini mračna rova. 

Čiem ne htjede dikla miia, 
Takva u bitju kad ga vidje, 
Riet, koja ju tare sila, 

Cieć Kalinka što 'oj spovidje. 

Ah, prem nikad to ne laže, 
Da zaista tkogod ljubi, 
Ljubljenomu viek ne kaže, 

S česa ljubav cienu gubi. 

A jak oni, komu u buci 
Uspjenjena vrla mora 
Zasja zviezda, kažuć, k luci 
Mirnoj kud mu put se otvora: 

Tamničar se jadni uzdrma 
Na nenadne sladke glase, 
Viko, jama da mu strma 
Samo uzdasim oziva se. 

Ter kako ga čudo minu, 

I zamro se duh povrati, 

Uze dragu svu jedinu 
Po imenu sladku zvati; 

I k njoj šireć od okova 
Gvozdenijeh težke ruke, 
Ljubežljiva paka u slova 
Gorke svoje sasu muke, 

Veleć: »Mila dušo moja, 
Prosti, tko jur zaboravi 
Sried mračnoga nepokoja, 
Da se u sladke rieči objavi; 


Čiem ni’e čudo, što besjede 865 

U zaborav liepe pustih: 

Čudo ’e veće, što mi grede 
Još ikoja rieč iz ustih. 

Ah, kako ćeš, da ti trude 
Moje izrečem težke i ljute, 870 

Ke mi s kobi prieke i hude 
Tielo i duša davno ćute? 

Nu svi trudi, sve pečali, 

S kieh se i na ke svak čas vratih, 

Prema onomu bjehu mali, 875 

Što pak s tebe, dušo patih. 

Jer sad mi te san ukaza 
Grozne s mene lijuć suze, 

A sad ruse blaga obraza 

Trgajuć te kazat uze. 880 

U pogube i na boje 
Ić te vidjeh mene cieća, 

I s slobode paka moje 
Još na djela hrlit veća. 

Nu ti veliš, i valja mi 885 

Ufat, skoro da će biti, 

Gdje ki mračnoj kuka u jami, 

Na bieli će dan iziti. 

Ah, ka čes me i ki dani 
Tiem čekaju gori paka, 

Kad me u dragoj rodnoj strani 
Kružit bude ljubav taka!« 

Ter besjedu jadni tako 
Čiem tamničar diljit haje, 
Odlagnu mu težki pako, 

Ki mu uzroči gorke vaje, 

I na bitje vraćat sjede 
Naravsko se duša opeta, 

A na obraze suhe i biieđe 
Ogranjivat rados sveta. 

Pak mu ona rieč prihvati, 
Ter ga opeta mili i tješi, 

I za pomoć ku mu dati 
Sviesti i srcem spravno spješi. 

A pak on se na nje oglaša 
Mile glase, i pita i žudi 
Znat, kada mu reče paša, 

Da se ukrate težki trudi. 

I čiem tako brzo čaše 
Sried ljuvena razgovora 
Draži traju, u vrata se 
Ključ golemi zadje sdvora. 

Mili'i nije sveti od zvona 
Glas pobožnu srcu u veče, 

Put neba se kad priklona 
Duša k bogu svom utječe: 

Zatravljenoj neg' dvojici 
Rdjavieh bi zveka od vrata, 

Ka romona vječna u slici 

Ču se od tmina posried blata. 920 

Prisluškuju tamničari 
S nadom, s sumnjom: je 1', nije li 
Ki, jao, da ih ne prevari 
Od slobode dan veseli? 

Nu kako se paka otvori 925 

Stiešten zaklop s jacieh ruka, 

I u mrak se s luči obori 
Oružana množtvo puka: 

Tko da izreče, što poćuti 

Korevskoga vjerenica, 930 

Kad zasjaše strašni kuti 
S obasjanieh turskieh lica? 

Jakno umrli, kad se nada 
Sve zadobit, a pak vidi, 

Gdje mu ufanje sve propada, 935 

I vječna ga propas slidi: 

Tako gnjevom ognjenime 
Bezufana Krunoslava 
Svoga draga kliknu ime, 

I sta blizu, gdje mu ’e glava, 940 

Hteć, kieh živieh prostor luči, 

Da ih ne luči mrtvieh sada, 

Neka u smrti bar se sluči, 

Što u životu bješe nada. 

Tiem mač paka plamen trže, 

I krvničku napa četu, 

Gdje se strašan boj zavrže, 

Svaki svoga na osvetu; 

Čiem Ijuvezan svoju milu 
I drag brani život ona, 950 

A poštenje oni i silu, 

Ku im žena nanie smiona. 

S obje strane krv se lije, 

I udarci dažde i rane: 

Ali ona se rve i bije 955 

S njimi i goni na sve strane. 

Jur Aliju i Mehmeda 
Gadne na tii mrtvieh pruži, 

A pobježe Musa ureda, 

Gdje se strašan zatvor kruži. 960 

A Jusui se i Mujaga 
S bratskieh mrtav ruka obali: 

Čiem u sliepoj spili snaga 
Ne zna, jed svoj na kom kali. 

I još tko zna, ke im štete 
Nanieia bi dikla mlada, 

Da se lukav ne oplete 
Beg Suliman kradom zada, 

Odklie najpri'e Korevskoga, 

Zatočnicu liepu paka 
Sgodi zrnom šuplja iz svoga 
Gvoždja njega ruka opaka. 

Pade dikla s rane težke 
Kon predraga svoga roba, 

I na nj ruke struć vitežke 
S njim uzletje k nebu iz groba. 


PJEVANJE PETNAESTO. 

Promjena je liek na svieti 
Jadnoj duši svieh najbolji: 

Žudi, spješno da mu leti 
Vrieme, tko je u nevolji. 

Koga od dnevi brige muče, 5 

Tomu noćca pokoj nosi: 

A pak noćne koga skuče 
Skrbi, od dana lieka prosi. 

Što se u dnevi mučno vidi, 

Lakše u noći duh naš scieni; 10 

A najvećma čezne i blidi 
Pečal noćna s noćnom sjeni. 

S toga i Osman mladi želi, 

Vele stiešten s noćne smeće, 

Da se objavi dan veseli 15 

I rumena zora veće. 

Ka cvatućiem usnam gdje mu 
Zlat cjelivat prozor stade, 

I po hramu uze svemu 

Mlad zrak igrat zore mlade: 20 

Usta sultan i pun dobra 
S liepiem danom sluta i kobi, 

Sutra u divan sazvat obra, 

Da se carski skupe robi, 

Robi carski, o kieh stoji 25 

Stol otmanski tvrd nad svieme, 

I s kieh svjeta nepokoji 
Carski lagnu težko u vrieme. 

Ki kako se sjajnu u vieću 
Sakupiše liepu u skladu, 30 

Kažuć caru čas tiem veću, 

Čiem ga ohola više znadu, 

Osman uze: »Beglerbezi 
I veziri moji i paše, 

S kieh svetčevi sveti stezi 35 

Posvudier se razpršaše, 

Što vam glas moj javit grede, 

Znam, da milo bit vam ne će: 

Jer tko turske slavi djede, 

Razmi od boja ne zna sreće. 40 

Ali, ah, sreća ta je od boja 
Prem vjetrena nad sve ine: 

Čiem sad dobra nosi koja, 

A sad u čas opet mine. 

Ona učini lanjsko lito, 45 

Da moguće vojstvo naše, 

Ako i ne bi predobito, 

Daj ne dobi, što htijaše, 

Čiem što glad mi posla ljuti 
Bolnu u vojsku i zle štete, 

Što pak — al', ah, ružno ’e čuti! _ 

Janjičare sramno smete, 

I to ’e uzrok, što Poljaka 
Na mir sklonih, ne cieć mira, 

Neg’ da unapried žešći paka 55 

S kanonom rat se tira. 

Jer kad ljuti nepri’atelji 
Nakon boja mirno sjedu, 

Za pobit se s nova u želji 

Novu snagu kupit gredu, 60 

I tko od njih veće žudi 
Mir, o ratu sni tiem veće, 

Žudeć tieme da mu hudi 
Pade s sile zlotvor veće. 

A prem dobro svaki znade, 65 

Da se s turstvom krst ne slaže: 

Jedan Bog je; tiem valjade, 

Da ga i vjera jedna kaže. 

Nu do toga da bsz rati 

Tkogod dopre, slično nije: 70 

Prorok otac, sablja mati 
Vjeri čistoj bješe i prije. 

Ter da to se paka sbude, 

I svetac se velji osveti, 

£naj vas svaki, ke vam sude 75 

Sud će moje carstvo izrieti. 

Ali-paša mojom voljom 
Mir s Poljakom kletiem udri, 
Kako njegda česti boljom 
I Suliman djed moj mudri, 

Leh Kozake ljute u redu 
Odsle držat tvrdo obeća: 

Tiem Tatari da se svedu 
Pod mir, koriš ište veća. 

Pače, ratne da se štete 
Svakom smire, jošte reče: 

Tiem pjenezi neka lete, 

Odkle pak nam pjenez teče. 

Nu k tom Poljak ište i daje 
Sužnje natrag s obje strane, 
Hteć im težke svršit vaje, 

I da im slobos liepa osvane. 

Ja, istinu za riet pravu, 
Mniem, slobode vriedan nije, 
Tko svom sabljom spasit glavu 
Od sužanjstva ne umije. 

Izbjegnuti smrt u ratu 
Od junaka viek ne visi; 

Al' slobodu čuvat zlatu 
Zna, junačtvom tko se uzvisi. 

Nu za uklonit novu smeću, 
Hoću, sužnji da se izbave: 
Tiem ni Leh će koriš veću, 

Ni ja veće steći slave. 

Ponaglavu Korevskoga 
Tamničara Poljak pita, 

Neka u mraku nije, koga 
Rodi majka ponosita. 

Tiem Korevskom, premda odprije 
S bogdanskoga cvili rata, 110 

Sloboda se nek povije, 

I gvozdena odpru vrata. 

Jer je vrieđno, da se obdari, 

Tko drugoga zanie toli, 

Da za nj bit se podje s čari, 115 

I sam, neg’ on, umriet voli, 

Tiem udilje nek se ovamo 
U slobodi ban dovede, 

Da mu iz našieh usti damo 

Čut, Sto uživat opet grede. 120 

A pak zatiem za put sveti 
Uredit ću sprave nove: 

Da, za nov nam rat, docieti 
Svetac bude blagoslove«. 

Dospie sultan: nu za njime 125 

Rizvan stari sborit sliedi, 

I čiem sbori, mrazne od zime 
Drhfa u sebi, kopni i bliedi. 

»Prosti, o care svietli« — reče — 

»Što od tvoga čut ćeš roba; 130 

Koga smrtna rana peče, 

Lieka čeka samo od groba. 


123 



r 


Tvoja milos čuvat da mi 
Korevskoga tamničara, 

U dubokoj neka jami 
Mrak zločinstva njega hara. 

Ali u himbi tko je obiko, 
Himbe ostavit vieku ne će; 
Oduzmi mu sve koliko, 

A daj himbu, još živjet ee. 

Jer da Lehu budeš kletu 
Do ne kulu, nego pako, 

Još bi vjeru skvrnit svetu 
Njega umjelo djelo opako, 

Čiem iz tmina, u kieh sjedi, 
Vriednieb. duše, ka bi u njima, 
Još iznadje, da besjedi 
S mojom kćercom, mo'im očima. 

Ah, veliki care, oprosti, 

Što običaj tursku gazi, 

Tko jur trpje vele i dosti, 

Što je od krsta vjerno pazi. 

Napominjat sila mi je 
Djela ženska, sviet da čuje, 

Što kaurin hudi umije, 

I ka turstvu svedj zla kuje. 

On paklenom pripomoći 
Toli diklu mladu omami, 

Da se odlučit kradom poći 
Vjeru u kletu s njim ne srami. 

Ne znam, kako to se sgodi, 

Da Turkinju krši zanese; 

Nu bez pakla ni’e, tkogodi 
Jošte iz groba živiem trese. 

I bila bi, sva je slika, 165 

Občinjena kćerca moja 
Izbavila čarobnika 
Iz mračnoga nepokoja: 

Nu sgoda se u to objavi, 

Ka zamjerak hud čiem smete, 170 

Ostarjeloj mojoj glavi, 

Vaj, još hudje spravi štete. 

Znano ti je, care velji, 

Da slobodna ona ruka, 

Ka te hrvat gorje u želji, 175 

Bi leškoga dikla od puka. 

Tiem jer rati ne učini, 

Što učinit htjede rati, 

Ugričić se mladi hini, 

Ter sta zlato pak da trati. 180 

I toli se prostrie hudo 
Nje smionstvo, da u stari 
Grad ov dodje, misleć ludo, 

Da me zlatom pak prevari. 

Nu tko cara vjerno služi, 185 

Zlata od cara dosti imade; 

Tiem ju svedoh, on gdje tuži, 

Ki joj oči zanie mlade, 

Mneć, u tvrdu neka ’e mistu, 
Tko lukaviem putem idje, 

I tko vjeru tvrdu i čistu 
Carskieh sluga crnit sidje. 

Ali, ah, u zo tko se rodi 
Čas, zlu sreću kušat mora: 

Da se poraz moj dogodi, 

Sudjeno je bilo odzgora. 

To se prosu, ne znam kako, 
I tko ’e Ugrin, ču se ureda: 

Nu da u svemu imo ’e pako 
Dobar dio, krit se ne da. 

Čiem jedina kćerca moja 
Nove i težke čuvši glase, 

S ljubomorna nepokoja 
Svoj ljuvezni uzboja se. 

I bojazan, da ne izgubi, 
Posjedovat što mnijaše, 

Čini ’e odkrit pak, da ljubi 
Nepri’atelja vjere naše. 

Jao, vječni moj prikoru, 

I sramoto mojih dana, 

Gdje mi skoro na umoru 
Ta bi skvrna vidjet dana! 

Ah, kako mi vid se smuti, 
Kad pučinu crnu izmjeri 
Od poguba, strašnieh čuti 
Tebi, o care, meni i vjeri! 




Tiem rieh, smrti da se umori 
Po zakonu vjere svete, 

Tko nevjernik za oniem gori, 
Za krstjane što ni’e klete. 

Jer u krvi samoj da se 
Prat, proć caru što se sgrieši, 

I u krvi samoj zla se 
Suproć vjeri skvrna rieši. 

Zlobnik umrie, nje zamani 
Štićen s ruke, ’er umrie i ona, 
Nu, vaj, tieme moji dani 
Pusti ostaše, duša bona! 

Jer svrh kule, gdje najviša 
Put vedra se neba upire, 

Kako smrtni klik zasliša, 

Skoči i moja kći niz mire. 

I vrh tamne tiem tamnice 
Mrtvi u pokoj sve začuti, 

Razmi u visu što bi od ptice 
Kobcu u ncktieh vapaj čuti. 

Čistu vjeru, kćercu i cara 
Za najveću imah sreću: 

Jednu od njih smrt mi shara, 
Za dva druga ja umrijet ću. 

Volja carska da se vrši 
I prorokov nauk bljudi; 

A ma udilj se glava skrši 
I poslana Lehu budi. • 

Ne ima za što taj da preda, 

Tko jur ne ima da se nada: 

Padst sunce iasno gleda, 

Komu mnokrat sunce pada«. 

Reče, ter put vrata uputi 
Slabi starac korak slabi, 250 

A or lem, kiem ga bješe čuti, 

Skrb se u srce i strah žabi. 

Jer ko onomu, koji u gori 
Izdišuć se s risom tuče, 

Ako oblada, lav još gori 255 

Na nj krvaviem ždrielom ruče: 

Tač s jedne mu strane od tuge 
Vethi život pasti prieti, 

A naginje pravda s druge 

Za zamjenu glavu odnieti. 260 

Zapanjeni svi se paze 
S čudne i težke sasma sgode, 

Ne nahodeć prave staze, 

Srneći na kraj kom da bode. 

Svud tišina mrtva vlada; 265 

Svak što ćuti, riet se boji, 

Zna’uć, da o jednoj glavi sada 
Mir i nemir carstvu stoji. 

Nu za sve da svaki muči, 

Dva su svjeta vieću u svemu: 270 

Čiem za pašu tko se odluči, 

A tko drža stran proć njemu. 

Ali hodža smion nad ine 
Žudeć, da se carski puti 
Tiem ne krate, tih prekine 
Mir, i ovako da se čuti: 

»Znam, da smrti Korevskoga 
Rizvan zakon božji osveti, 

I pogleda da ga s toga 
Lehom mienjat nije smjeli: 

Nu ka svetcu pak se obeća 
Čas, ko bit će izpunjena? 
Mniem, za kupit dobra veća, 
Nije odveć manja ciena. 

Tiem tve carstvo sad prosudi, 
Je li vriedno, s jedne glave 
Prorokovi strašni sudi 
Svemu carstvu da se sprave? 

Mudar čovjek vazda gleda 
Mjerit štetu veću i manju, 

I ku od njih manju ugleda, 
Objem rukam hvata za nju«. 

Zabuni se svietlo vieće 
Na krvavi svjet i težki, 

Nu Dilaver hrabri iz smeće 
Diže glas pak svoj vitežki: 

»Čudan udes i nad svima 
Gorak, care, sviet ov hara: 

Da tko vjeru bljudit ima, 

Na nevjerstvo puti cara. 


Da što vjerni pak će rieti 
Prorokovi robi i tvoji, 

Ako, jerbo vjeru osveti, 

Glavu izgubit bude koji? 

Ah, vjera se neka uzdrži, 305 

Mir ii’ rat pak neka slide, 

Jer je rasap tu najbrži, 

Vjeri rasap svi gdje vide. 

Ako mir ti Leh uzkrati 

Bez zamjene paše slavna, 310 

Ne plaši se, znat će stati, 

Ki su u ognju stali od davna. 

A što iztočne spremaš pute, 

Je 1’ moguće, da će biti 

Napredačno, što proz ljute 315 

Čine u djelo bude iziti? 

Ah, bojim se vele i plašim, 

Da nevjerstvom ako vjeri 

Godit počneš, glavam našim 

Gnjevno nebo ne zamjeri, 320 

I da paka rat s nebesa 
Težji bit će neg’ rat leški: 

Onom ne mož’ neg’ čudesa, 

Ovom opriet mač vitežki«, 

Presta, i žamor svud se prosu: 325 

Čiem što ču, kom skrb zadava 
A kom rados, već kako su 
Razne misli raznieh glava. 

Nu pak brzo svaki ućuti 
Na znamenje dano odzgara, 

Za žudjeni sud tiem čuti 
II’ protivni mlada od cara, 

Kom, hteć poso da dovrši, 

Rieči iz usti dok se rieše, 

Eto nago glas doprši, 335 

Rizvan starac jur da bješe. 

Razabra se svjetnik svaki 
Od svojega straha i jada, 

Ki čiem već bi prije jaki, 

Tiem bi veća rados sada. 340 

Ah, prem čuđnieh Ijudskieh sgoda, 

Da tko od svieh bi ljubljen prije, 

Sad gdje dug svoj smrti poda, 

Sviem od mila srce" bije. 

I ko veseo roj od pčela 345 

Po ulištu šumi i žuči: 

Tako i čela svud vesela, 

Svači’a rados bukom buči. 

A nada sve mlad u sebi 
Car s veselja gori i kliče, 350 

Mneć, da dobra tieme s nebi 
Kob za iztočni put mu niče, 

Nu jak oni, koji od zlata 
Žudeć voće u vis gleda, 

I kad mnije, da ga hvata, 355 

Ono uhvatit još se ne da: 

Tako i Osman čiem već žudi 
S puta iztočna slavu steći, 

Tiem već žali, još da bludi, 

Ki cieć žena sviet sta teći. 

Ali i Kizlar crni aga, 

Grd provodič liepieh vila, 

Šti’uć besjede, kiem car zva ga, 

Mnije, spješit da mu ’e sila. 

I čiem tračke gazi strane, 365 

U Jedrenu slavnu unidje 
Vodeć zviezde izabrane, 

Sviet kiem sličnieh malo vidje. 

Tu se i crnci bjehu ini 

Iz ostalieh stali kraja, 370 

Ciem se s agom da sjedini 
S liepiem plienom svaki haja. 

Nu ko nebo, divno toli, 

Ne bi divno bilo paka, 

Da ženicu, kom se oholi, 375 

Utrne mu kob opaka: 

Tako i ovi vienac iiepi 
S Sunčanice krotke i mlade, 

Sila je rieti, ko da osliepi, 

Nje uhiljen pokli ostade. 380 

Ka gdi u staro Drenopolje 
Plačnu u družtvu plačna stiže, 

Težke i ljute cieć nevolje 
Srce i ruke k nebu diže, 

Vapeć: »Bože, ah, ti spasi, 

Pod tve krilo tko se utječe, 

Ni daj zlobit, što me krasi, 

I što tebi jur se obreče. 

Znaš, na domu ćaćko sliepi 
Da se u jadieh gorcieh mori: 390 

Ah, daj kćerca da ga ukriepi, 

II' da udilj se mrtva obori. 

Njemu dvanaes smrt sinova, 

Mene mladu Turčin uze, 

Sliepa i slaba s kieh njegova 395 

Staros grozne lije suze. 

Janko i Lauš mu bar da osiaše, 

Kieh djetetom mnom izgubi, 

Ni pust on bi s kobi naše, 

Ni ja bila turska ljubi. ' 400 

Ali ovako on bez štapa 
Jadikujuć sam izdiše: 

A sried vrlieh mene slapa 
Udes goni ljut odviše. 

Jer Turčina ko da ljubi 405 

Nebu dana vjerenica, 

Ka i pred ćaćkom milos gubi, 

Od ljuvezni što se odrica?« 

Kako izusti dikla mlada 

Vrućiem srcem govor vrući 410 

Onom, u či’i viek se nada 
Stevnom dušom štit mogući, 

Težko uzdahnu hadum bio, 
Bdeć na stidno; straži od žena, 
Ko da snu je nje glas snio 
Mladieh ljeta uspomena. 

I čiem noćca tiha crnu 
Svudier stere svu koprenu, 
Pomno od vrata ključ zavrnu, 
Tere u noćnu stupi sjenu. 

Popiaši se dikla tužna 
S nenadane čudne sgode, 

Mneć, ii’ da je neman ružna, 
h da pak je na smrt vode. 

Nu za ruku čiem je uhvati 
Mučeć hadum mramorkome, 
Najpri’e na dvor, pak je izprati 
Mrakom hanu putničkome, 

Gdje, ki gredu blaga cieća 
Tudje obijat strane i grade, 

Pak zamoli, da je iz smeća 
Rodno u mjesto vratit rade. 

Sme se i snebi Sunčanica 
Na blagodat tač Ijubeznu, 
i čiem suze li niz lica, 

Hadum u mrak naglo izčeznu. 

Glas je, a valja da je tako, 
Brat joj Vladko to da bješe, 

Koji od turske da se ’e smako 
Guše, obćeno ini mnješe. 

On izgubiv slobos svoju, 

Zaboravljen vjere i uma, 

Proda ujedno diku dvoju 
Za Turčina i hađuma. 

Tiem pred selom pak se stidi 445 

Javit tko je, tiesne veće, 

Čiem se boja, da ju uvridi, 

I da omilit tiem joj ne će. 

Nu jer narav blaga prije 

Sasma okrutnut ne će vieku, 450 

Još se ugasit moglo nije, 

Što 'e najljepše u čovjeku, 

I tako se jadnik muči, 

Ture i kršten čiem je ujedno: 

Na poli ga svako luči, 455 

A ne hita sasma ni’edno; 

Jer što Turčin činit ima, 

To mu činit krst ne dade, 

A kad krst pak što počima, 

Opire se Turčin tade. 460 

O Slovinska zemljo liepa, 

Što sagrieši nebu gori, 

Da te taki udes ciepa 
I jadom te vječniem mori? 

Potišteni tvi sinovi, 465 

Gospodičnoj njegda u vlasti, 

Izrodi su, ii’ robovi, 

Željni s ovcam travu pasti. 

Ah, da 'e proklet, tko cieć vire 
Na svojega reži brata: 

Jer nesreća tvoja izvire 
Samo iz toga kalna blata: 

Ti od njegda bratju tvoju 
Tudju u jarmu hladno gleda, 

Nit’ ih brani, kako svoju 475 

Triebi ’e branit bratju od bieda. 

Pače ni to ne dopusti, 

Brat da bratom svo'im te zove: 

Ali od ognja svo’ih ne bljusti, 

U sve ’e oganj bacat krove. 480 

Tiem istinu rieč čuj paka, 

Ku me nebo riet nadiše: 

Ti si majka od junaka, 

Nu robova vele više. 

Robovi su tvi junaci, 485 

Tvoji sebri, tva gospoda: 

Robovi su tvi vještaci, 

I svi tvoga ki su roda. 

I robstvo će tvoje iz tmina 
Na gospodski dan iziti, 490 

Kad paklenieh dno dubina 
Bratinska se mrzos hiti, 

Kizlar aga kako obnadje, 

Da se dikla liepa izgubi, 

Posvudier je tražit sadje 495 

Od rasrdžbe škripeć zubi. 

Nu gdje ništa pak ne začu 
Od plienjene dikle mlade, 

Pače srdžbu još na jaču 

Ču, i haduma da nestade: 500 

Na valove krv mu uzavri, 

Ko u zemlji tko se rodi, 

Kom gusare vrući Mavri, 

I lav vrli gdje se plodi, 

Pak zavapi: »Ah, kolika 505 

Mahnitos je vjera stavna 
Postavljena u čovika 
Krstjanina, nije od davna! 

Rieč je stara, da zamani 

Mrkoga je kumit vuka: 510 

Čiem i u kumu vuk se hrani, 

Razmi manja na nj što ’e buka. 

S toga umrli svak se uči: 

Svojih izdat tko ne mari, 

Da hitrinu svu dvostruči 515 

Za da i tudjih pak prevari«. 

Reče, i hrli tiek upravi 
Odtle s družbom crnac k gradu, 

Da se s novieh vila objavi 

Nova rados caru mladu. 520 

Tere u carski kako uljeze 
Grad u divnu skladu i redu, 

Ko kad drag se kami uveze, 

Kiem gospodje dične gredu: 

Zasjaše se tamni miri 
Od davnoga grada u dići, 

Ko da u njem se sunce širi 
Djevojačkoj u prilici. 

Jer ako je duhe klete 

I strahoća jata huda 539 

Držo, u putu tko ih srete, 

Za paklena grda čuda: 

Tako rajske tko ljepote 
Mladieh diklic' gleda i pazi, 

Snebiva se, i nehote 535 

I angjelim ih rajsluem glasi. 

S kiem svietloga sried saraja 
Crnac hadum gdje se umjesti, 

Tu dva reda u dva kraja 

Od njih hitro htjede splesti, 540 

Neka tako, tko ih gleda, 

S dvie se strane ognjem žeže, 

A prolazeć da se ureda 
S obje strane očim sveže. 

I čiem veće crnac ište 545 

Čas u cara s pliena steći, 

S Sunčanice tiem ga tište 
Veća žalos, jed tiem veći. 

Nu ko mlad car pak dovede 
Mogorkinju, ka ga travi, 550 

I pred skladne tieme rede 
Hrabru i liepu diklu stavi: 

Razigra se srce u njedrim 
Gnjevnu crncu scieneć tade, 

Ko da u vienac čelom vedrim 
Sunčanica opet stade. 

Jer koliko svom krotkosti 
Vid Srbkinja mlada uzima, 

Toli plieni pak hrabrosti 

Mogorkinja srce svima, 560 

I što ujedno sve su ine 
Onom, tko ište ženu u ženi, 

Hrabrenu je to jedine 
Caru pogled nje hrabreni, 

Tiem pazeći dragu svoju 555 

Zatočnicu pregizdavu, 

Tere unapried sneći, koju 
S iztoka će sresti slavu: 

Ko on, komu preko voda 
I planina hodit bješe, 570 

Kad mu nakon mučna hoda 
Staze u ravan put se odrieše: 

Pun blaženstva car se objavi 
Ponositom svojom rieči, 

Ko pod noge da jur stavi 575 

Sve što došle čes mu prieči, 

Rekuć: »Najpri’e da je hvala 
Bogu i svetcu, s njim ki ’e gori: 

Jer pred njima sva su mala, 

Bez njih ništa ljudski stvori. 580 

S njih ja uziastoh svietu ovome 
Gospodičan silnom vlasti; 

S njih bi, da sviet preda mnome 
Prostrt na tle bude pasti. 

Njihova se vrši volja, 585 

I sviet vas se klanjaj Meci: 

I jednoga svrh prestoija 
Sviem zapovied jedna teci, 

S toga steče grada ovoga 
Predobitnik vječnu slavu, 590 

I pogazi krstjanskoga 
Ohologa zmaja glavu. 

S toga i ja ću, kl njegove 
Nasljednik sam sablje i stola, 

Svieh, ki krstom kletiem slove, 595 

Sva poplesat djela ohola. 

I da lašnje to se sbude, 

Mir s Poljakom dosti nije; 

Za zlotvore skršit hude 

I ina učinit sila mi je. 600 

Dok se oružje svjetsko naše 
Gdpočine sladku u miru, 

Duhovna se neka opaše 
Sablja i čistu kriepi viru. 

Na pogrebnom svetca mjesti 605 

Klanjat poći htjenje ’e moje, 

Janjičar se jeda osviesti, 

1 uzna, radit držan što je; 

Jeda prorok svojom moći 
Na posluh ga dužni uputi, 
i za k slavi pravoj doći 
Kaže, pravi ki su puti. 


Jer bez rati svetca nije; 

Bez posluha nije rati: 
Protivnika mučno bije, 

Komu ruka posluh krati. 

Ah, da bjehu mo'i vitezi 
Ovo lani sliedit htili, 

Kuda, o svetče, tvoji stezi 
Razastrti već bi bili! 

S toga u iztok svietli k tebi 
Podnebesni kalif gredem, 

Neka tvojom vlasti s nebi 
Car svem svietu jedan sjedem. 

I jer život mao je vele, 

A velika djela tvoja, 

Da ako ja ne, neka odsele 
To dostigne traga moja: 

Sdružit ću se, da koji mi 
Smrt mio lani cviet otruni, 
Namjestit se pak novimi 
Plodim bude svieta kruni. 


I jer porod ljepši daje 
Stablo iz liepa perivoja, 
Neg' ka u gori dane traje 
Zapuštena divja hvoja: 

Robinjicam nek se robi 
Za sva djela dare i druže: 

Grieh je, carstvo da se zlobi 
Oniem, zemlju koji pluže. 

Tiem na carstvo svieta ovoga 
Sokoliću sada izbiru: 

Kći je kana mogorskoga, 

Svud se djela nje prostiru. 

Uza nj k meni pak se uzvisi 
Kćerca Esad-eiendi’ina, 

I ljepotom ka se visi, 
Pertevljeva kći jedina. 

Vriedni su oba sve cieć vire, 
Da se carstvo s njimi srodi: 

Tko za cara rado umire, 

Zna ga cienit, tko gospodi. 

Pak obilan pir se spravi 
I po svietu svemu zamni; 

Jer kad sunce lice objavi, 

Ni'e moguće, sviet da tamni. 

A medjuto jedan skoči 
U Siriju baltadžija, 

I gdje Nilo rieka moči 
Plodni Egipat, slavan prija, 

Veleć pašam, brže da se 
Spravi hrane izobila 
Oniem, kieh car vodi uza se, 
Vjerna i laka svoja krila. 

I zapovied moju ostavi 
U šerifa Meke svete, 

Da njegove hitre plavi 
S hrane u Džidu brže lete. 

A do poli svibnja u luci 
Sto galija još se opremi, 

I šatorje carsko svući 
Prieko u Skadar s pismi svjemi, 

Neka, ugodno kad zavlada 
Povjetarcem vrieme i morem, 
Riešeć jedar' biela stada 
Putovati udilj morem. 

Sa mnom podji Sokolića 
Pogibjelim vikla u boju: 

Jer hrabrena nje desnica 
Svu će čuvat slavu i moju. 

Pet sat s agom janjičara 
S sobom na put jošte uzet ću, 

I inieh toli dvaš bojara 
Za sigurnos tieme veću. 

S Dilaverom teiterdara 
I nišandži moga pašu 
Zovem, i onieh, koji uz cara 
Čile konje vodeć jašu. 

Od carskoga stremena se 
Pripravite još gospoda, 

Kiem nek trijes pisara se, 
Muteferik' četres doda. 

A Mahumet s Huseinom 
1 Redžepom kajmakami 

Neka ostanu nad širinom 595 

Mojih zemalj’ bdeći sami«. 

Osman reče, a sve vieće 
Na prsima ruke skrsti, 

Trepeć s robstva, ko trepeće 

Trst, kad sjever zadme čvrsti. 700 

Nu se vara, tkogod scieni, 

Sam na sjever trst da preda; 

Vlažni na nju jug okreni, 
i predat će trst ureda. 


PJEVANJE ŠESTNAESTO. 

Pročuje se u Carigradu, kako car kani vojsku vodit u 
iztok, da ju posieče. Na to se vojska silno uzbuni. Alija, aga 
janjičarski, trudi se zaman, da umiri bunu. Nezadovoljnici kažu, 
da nisu ustali protiva caru, nego protiva njegovim zlim svjet- 
nikom, i skupe se pred svetu Sofiju, pak pošlju Jahiju, njeka- 
dašnjega muftiju, k caru, da ište glave od prvih trih dvorana 
carskih. 

PJEVANJE SEDAMNAESTO. 

Nastane noć, a car skupi svoje dvorane u vieće, i pita 
ih, kako bi se buna umiriti mogla. Dilaver mu veli, neka ništa 
ne popušta pobunjenim, nego neka gleda, da ih oštro kazni. 
Husein kaže, da će bolje biti, ako za sada ugodi nabunjenim, 
a pak da će ih poslie moći lako uništiti, ako ih pošalje proti 
kršćanom vojevati. Car bi rad i janjičarom prostiti, i svoje 
uzdanike spasiti. Na to mu Dilaver svjetuje, neka na mjesto 


144 


njega opet stav; Husema za velikoga vezira, pak neka Husein 
vojsci javi, da se ,e on uvjerio, da car ne ide u iztok- ali car 
ne htje poslušati. U to i Mustafina mati dozove zeta Dauta 
beglerbega rumelskoga, i potakne ga, neka stane nezadovolj¬ 
noj vojsci na ćelo, pak nek a smakne Osmana, a povrati Mustafu 
na prestolje. 

PJEVANJE OSAMNAESTO. 

Kad osvane jutro, skupe se pobunjeni na dogovor. Tu im 
zakonjaci dadu odvjet proti Osmanu, a Daut stane posried voj¬ 
ske, 1 nagovara ju, neka smetne Osmana a povrati Mustafu 
iz tamnice na prestolje. Vojska ga posluša, i podje s njim, da 
najprije na dvor Dilaverov udari. Dilaver se brani junački, po¬ 
lje se s Dervišem Arbanasinom, agom spaholjanskim, i poslije 
mnogo truda uzbije navalu nabunjenika, kojih sada Daut od¬ 
vede, da udare na carski šaraj. 


PJEVANJE DEVETNAESTO. 

Pobunjena vojska prodre vrata od carskoga saraja. Čujući 
to Dilaver, naumi podignut Natoljevce za cara, i zato se preo- 
buce po derviški, pak se opremi put Natolije, uzamši sa sobom 
sliku svoje ljubovce, Begum zvane, koju je bio na sablji dobio 
rvući se za nju s Hajdarom, kraljevićem persijanskim. Ali 
doznavši njegovu miso pobunjenici, pošlju za njim Derviš-agu 
s njekoliko spaholjana u potjeru. Ovi ga brzo stignu, i nakon 
žestoke brobe smaknu. Begum nariče Dilavera, i zaman prosi 
Derviša, da joj ga dade sahraniti. U to nabunjenici izsieku mno¬ 
ge dvorane u šaraju, pa izvade Mustafu iz tamnice, ter ga po¬ 
vedu u srednji mečet. Posieku zatim Aliju, agu janjičarskoga, 

1 vezira Huseina, pak bace sva tjelesa ubijenih gola na atmej- 
danu, da ih psi deru, a Osmana doprate na sud pred Mustafu, 

PJEVANJE DVADESETO. 


Mustafa, naučen tako, zapovjedi, da odvedu Osmana u 
Jedikulu. Stave ga dakle na njekakvu mrcinu od konja, i prate 
ga tamo u velikom množtvu, noseći pred njim za veću porugu 
glave na kopljih nataknute, Dilaverovu i Huseinovu. Osman 
nariče putem svoju zlu sreću, ne bi li umekšao srca svojih 
odmetnika: ali sve zamanj jer došavši u Jedi-kulu, bude za¬ 
davljen na Dautovu zapovied. 

SMRT SMAIL-AGE ČENGIJIĆA. 


IIIIII1M 


(1845.) 


I. 

A G O V A N J E. 

Sluge zove Smail-aga 
Usred Stolca, kule svoje, 

A u zemlji hercegovoj: 

»Ajte amo, sluge moje, 

Brdjane mi izvedite, 5 

Štono sam ih zarobio robjem 
Na Morači, vodi hladnoj. 

Još Duraka starca k tome, 

Što me hrdja svjetovaše, 

Da ih pustim domu svome. 10 

Jer su, reče, vlašad ljuta: 

Oni će mi odmazditi 
Mojom glavom vlaške glave: 

Ko da strepi mrki vuče 

S planinskoga gladna miša.« 15 

Hitre sluge poslušaše, 

Izvedoše tamničare. 

Na nogah im težke negve, 

A na rukah lisičine. 

Kad ih vidje silan aga, 20 

On namaknu gojne vole 
I dželate ljute rise, 

Ter ih turskiem darivao darom: 
Svakom’ momku oštar kolac daje, 
Kome kolac, kome li konopac, 
Kome britku palu namjenjuje, 
»Ajte, krsti, dijeliti dare, 

Štono sam vi Turčin pripravio, 
Vam i vašiem Brdom kamenijem; 
Vi bo kako, sva će Brda iako.« 

Turčin reče, al’ mrijeti 
2 a Krstovu vjeru svetu 
Težko nije, tko se za nju bije. 

Krenu kolac njekoliko puta, 
Zviznu pala njekoliko puta, 
Zadrhtaše ta vješala tanka, 

Al' ne pisnu Crnogorčad mlada, 
Niti pisnu, niti zubi škrinu. 

Proz poljanu mrka krvca teknu: 

Niti pisnu, niti zubi škrinu; 

Poljana se napuni tjelesa: 

Niti pisnu, niti zubi škrinu; 

Već tko zovnu boga velikoga, 

Tko lijepo ime Isusovo, 

Ter se lasno razstadcše s suncem 
Zatočnici mrijet naviknuti. 

Riekom krvca poljem teče; 

Turad bulji skrstiv ruke. 

Tko je mladji, rado gleda 
Na lipovu krstu muke, 

A tko starij’, muke iste 
Sam na sebi s vlaške ruke 
Već unaprled od sira ćuti. 

Ljutit aga mrko gleda, 

Gdje se silom divit mora, 

Silan arslan gorskom’ mišu. 

Tko si junak, osvetit se ne mo'š 
Na junaku dotle, dok ne preda. 

Smaknu Ture toliko junaka, 

Posmica ih, srca ne izkali, 60 

Što bez straha svi su pred njim pali. 

Boj se onoga, tko je vikđ“ 

Bez golema mrijet jada! " 

Videć aga kriepost taku, 

Zazebe ga na dnu srca, 65 

Ko ledeni.em ratom leden 
Šiljak dušu da mu dirnu. 

Od tuge li za junaci, 

Što ih silan zaman strati? 

Turčin tuge za krstove ne ima. 70 

Od straha li, jer se glavi boji? 

Silan aga to sam sebi taji. 

Zar ne vidiš, kako radi, 

Hrabar junak, uzpreć zimu, 

Što mu s one piknje male 75 

Po svem iielu' mrazne valja vale? 

Gledaj glavu, put nebesa 
Gdje se oholo hrabra diže; 

Gledaj čelo jasno, j oko, 

Kako bistro pod njim sieva; 80 

Gledaj krepki stas, gdje svoju 
Znajuć snagu ravno stoji; 

Pak mi kaži, ima i’ koja 
Tudier straha i najmanja sjena? 

A pak slušaj, kako junak sbori, 

1 strašljivce kako oštro kori: 

»Vaj, Durače, starce stari, 

Kuda ’š sade, kamo li ćeš? 

Sad, gdje smakoh gorske miše. 
jl> u goru? Brdjani su tamo;^ 

U' u ravno? na ravno će sići; 
ir ćeš živjet, da izgubiš glavu? 
Najbolje je bježat pod oblake, 

Mišad grize, ali po tlih gmiže; 

Sam sur oro pod nebo se diže. 
Penjite ga na vješala tanka, 

Neka znade, što mu strah valjade. 

A Turčina ako još imade 
Gdjegod koga, ter se vlaha boji, 
Popet ću ga nebu pod oblake, 

Tu nek plijen vranom’ vranu stoji«. 

Mukom muče robske sluge, 
Mukom muče, plien svoj grabe, 
»Aman, aman!« starac pišti, 

I Novica sin mu zaman 
»Aman, aman!« suzan vrišti. 

Stoji aga, gorsko zviere, 
Gvozden stupac, kamen tvrdi. 
Dokle dahnu, rukom mahnu, 
Starac Durak skoro izdahnu. 
»Medet, medet...« Dželat ljuti 
Već mu i grlo dotle sputi. 

Durak huknu, sve zamuknu. 

II. 

NOĆNIK. 

Sunce zadje, a mjesec izadje. 

Tko se vere uz klance niz klance 
Ter se krade onoj Gori Crnoj? 

Ob noć grede, a ob dan počiva, 
Junak njegda, sad ne junak više, 
No trst, kojoj svaki hlad kidiše. 
Sušne T gdjegod pokraj puta guja, 
II’ rujeva izpod grma zeče, 

Tad on, njegda ljući guje ljute, 

Mal’ ne zeca plašljiviji kleca. 

Misli jadan, da je gorski vuče, 

II’ još gori brdjanski hajduče, 

Ter se boji gdje će poginuti, 

A ne stiže, što mu srce muti. 
Skupo drži svoju rusu glavu; 

Nit je zlatna, nit je pozlaćena: 

Vidi mu se, mrijet mu se ne će, 

A jest nješto, što ga napried kreće. 

Je li hajduk, ii’ uhoda turska, 

Što uhodi sviloruna krda, 

II' volova stada vitoroga? 

Nit je hajduk, nit uhoda turska, 
Već Novica, Čengića kavazu: 

Biesan Turčin, krvnik Gore Crne, 
Koga znade i staro i mlado, 

I ne bi ga proniele vile, 

A kamo li noge na junaku 
Crnom Gorom na bijelu danu. 

Ob rame je diljku objesio, 

Ljut jatagan o pojasu reži 

I kraj njega do dva samokresa, 
Gujsko gniezdo strukom prikrilio, 

• Lak opanak na noge priiego, 

A go rakčin na junačku glavu; 

Od saruka ni spomena ne ima. 

Bez saruka eto Turčin idje: 

Vidi mu se, ginut mu se ne će, 

A jest nješlo, što ga naprieđ kreće. 

Pomno junak Cuce prevalio, 

Još Bjelice ratoborne k tome, 

Ter se masa kršnijeh Ćeklića. 

Njih se masa, a bogu se moli, 

Da mu dade i njih prevaliti 
Ni čuvenu ni gdje ugledanu: 

Vidi mu se, mrijet mu se ne će, 

A jest nješto. što ga napried kreće. 

Drugi pietli u polju cetinjskom, 

A Novica u polje cetinjsko; 

Treći pietli u mjestu Ceiinju, 

A Novica pade na Ceiinje. 

Tudier straži bož'u pomoć zove; 
»Božja pomoć, cetinjski stražaru!« 
Ljepše njemu straža prihvatila: 
»Dobra kob ti, neznana delijo! 
Odkuda si, od koje li strane? 

Koja li te sreća nanijela, 

Ter si junak rano podranio?« 

Mudar Turčin, za nevolju mu je, 
Mudar Turčin, mudro odgovara; 
»Kad me pitaš, kazat ću ti pravo; 

Ja sam junak od Morače hladne, 

Od Tušine, seia malenoga, 
izpod gore glasna Durmitora. 

Nosim troje na srdašcu jade: 

Jedni su mi na srdašcu jadi, 

Sto ni Čengić smaknu Moračane; 

Drugi su mi na srdašcu jadi, Igp 

Što mi Čengić pogubio baba; 

A treći mi na srdašcu jadi, 

Što ’e još više, da još krvnik diše. 

Već tako ti boga velikoga, 

Pusti mene tvome gospodaru, 185 

Gospodaru i mome i tvome, 

Ne bi li mi izliečio jade.« 

Mudrije mu odvratila straža: 

»Skin' oružje, neznana delijo, 

Pa nos’ glavu, kuda tebi drago.« 190 

Uprav Turčin dvoru na kapiju, 

A posljednja iz vidika zviezda; 

Bješe zviezda age Čengijića. 


III. ! 

ČETA. 

Podiže se četa mala 

Na Cetinju Gore Crne. 195 

Malena je, ali hrabra. 

U njoj jedva sto junaka; 

Ne junaka biranijeh 
Po obličju i ljepoti, 

Već po srcu junačkome; 200 

Koji no će udariti 
Ne na deset, da uteče, 

Nego na dva, da ih sieče; 

Koji no će umrijeti 

Za krst častni, kiem se krsti, 

Za krst častni i slobodu zlatnu. 

Čudna četa! nekupljena, 

Ko se ina kupi četa; 

Tu se ne ču kano drugda: 

»Tko je junak na ždrijelo!« 
»»Na ždrijelo, junak tko je !«« 
Tu ne jeknu jeka kršna. 

Već ko tajni glas duhova, 
Kojiem sbore višnji dusi, 

Šapat tamni Gorom Crnom 
S jedne stiene k drugoj prhnu, 
Ter gle čuda! proz mrak scieniš, 
Studen kamen prima život, 
Drhće, gamzi, diže glavu, 

Iz tvrdoga stanca snažnu 
Pest pomalja, nogu krepku, 

I proz mrazne živce vruća 
Rek’ bi krvce vri mu rieka. 

Vidiš zatiem pušku dugu, 

Put nebesa gdje se koči, 

A što struka o pojasu 
Vierna krije, tvoje oči 
Tog ne vide:,,. nu mrak gušći 
Sve ti ote noćno biće; 

Ode vojnik, odkud glas doliće. 

Doba ’e gluho tamne noći; 
Oblak krije zviezde jasne, 
Noć i struka gvoždje sjajno. 
Idje četa noćna, tamna, 

A pred njome vitez vrli. 

Drug da drugu o njem šapne, 
Šapćuć bi ga Mirkom zvao. 

Idje četa, ali kamo? 

Man ćeš pitat četu istu, 

Man ćeš pitat brze munje 
I gromove gromke mani, 

Kud se ore iznad gore, 

Kad ti vazda odgovore: 

»Ne mi, ne mi, no gromovnik, 
Kom' valjade svi da dvore!« 

Idje četa, kuda? kamo? 
Sam on znade, koj’ je gori. 
Valja da je griešnik težak, 

Na kog hoće da obori 
Taku silu svrh nebesa 
Sud njegove pravde vječne. 

Stupa četa tiho i gluho 
Posred tisieh, glusieh tmina. 
Ni tko šapće, ni tko sbori, 

Ni tko pjeva, nit se smije: 

Od sto glasa glasa čuti nije. 

Već ko oblak grada težka 
Težke u krilu biče krije, 

Pršeć muklo, prieteć muklo 
Poraz kraju, gdje se vije: 

Tako i četa, tminom obavita, 

Ko desnici podoba se višnjoj, 

Stupa muče, nek se krivci uče, 

Da, jer grom se ne oziva s mjesta 

Na krivine, tiem sigurni niesu: 265 

Jer što kašnje, sve to jače tuče. 

Ne zvekeče gvoždje svietlo, 

Niti grme smrtne cievi, 

Ni na lagan stupaj nogu ' 

Ozivlju se sjajne toke: 270 

Već ko znajuć, koga nosi, 

Pod opankom hrabre djece 
Podaje se vrlet tvrda, 

A vrletna niže brda 

Vierna uz druga drug koraca 275 

Nerazlučno, vierno i tvrdo, 

Ko blizanci zviezde jasne, 

Kad sunčani zrak ugasne. 

Komljani im i Zagarač, 

Bjelopavlić ljuti k tome 280 

Davno veće s traga ostaše, 

Ter već gaze lomne Rovce, 

A za Rovci družba noćna 
U prozorje rane zore 

Na Moraču slavnu pade, 285 

Od Morače hladne vode 
Ime zemlji koj izvode. 

Hrabra četa dan danovat 
Na Morači hladnoj sjela, 

Iko se snizi k rosnoj travi 290 


156 


Sankom kriepit snagu tiela; 

Tko ljut oganj puški ogleda 
I iišeke smrtne broji, 

IT oštricu pouzdanu 

Viernu nožu gladilicom gladi; 295 

Tko izvabiv iskru iz kremena 

fvrdiem nadom, ter u šušanj laki 

Zapretav je, pak navaliv granja 

Za čas malen dahom junačkijem 

Plamen piri; a tko darak 300 

Stada krotka, četvrticu ovna, 

Na ljeskovu veseo vrti ražnju, 

IT bijela križku sira 
Iz utrobe viernoj torbi vadi. 

Ožedni li? Morača je blizu; 305 

Treba T kupe? ima dvije ruke. 

U to i dan već rudjet poče, 

I susjednoj u planini 

Javit krdo čuješ glas pastiera, 

Kojemu se zvonko oziva 310 

Prevodnika ovna zvono. 

Kad aT eto inoga pastiera, 

Gdjeno krotak k svome stadu grede. 

Ne resi ga ni srebro ni zlato, 

Nego kriepost i mantija crna. 315 

Ne prate ga sjajni pratioci 
Uz fenjere i dupliere sjajne, 

Ni ponosnieh zvona sa zvonika: 

Već ga prati sa zapada sunce 
I zvon smjeran ovna iz planine. 320 

Crkva mu je divno podnebesje, 

Oltar častni brdo i dolina, 

Tamjan miris, što se k nebu diže 
Iz cvieta i iz biela svieia 
I iz krvi za krst prolivene. 

Kad se četi bliže prikučio 
Vriedan sluga vredn’jeg gospodara, 
Božju joj je pomoć nazivao. 

Pak okupiv hrabre vitezove, 

Na studen je kamen pokročio, 

Studen kamen, al’ je srce vruće. 
Dobar starac četi besjedio: 

»Djeco moja, hrabri zatočnici, 

Vas je ova zemlja porodila, 

Kršovita, ali vami zlatna. 

Djedi vaši rodile se tudier, 

Otci vaši rodiše se tudier, 

I vi isti rodiste se tudier: 

Za vas ljepše u svijetu ne ima. 

»Djedi vaši za nj lievahu krvcuy>| 
Otci vaši za nj lievahu krvcu, 

Za nj vi isti krvcu prolievate: 

Za vas draže u svijetu ne ima. 

Oro gniezdo vrh timora vije, 

Jer slobode u ravnici nije. 

»Vas, koji ste vikli tome 
Boraviti triezne dane, 

Tko vas haje, plode 1' krši vinom? 
Tko vas haje, plode 1' krši žitom? 
Tko vas haje, plode 1' krši svilom? 
Dok po vrelieh hladne vode imaj 
Dok po dragah bujna stada muču; 
Dok po brdieh sitna krda bleje. 

»Praha imaš; olova ti dosti; 

Desnica je jaka u junaka; 

Izpod vedja oko sokolovo; 

U prsijeh vruće srce kuca; 

Vjera 'e tvrda, njom okrenut ne ćeš; 

Pobratima pobratim te pazi; 

Vierna muža grli žena vierna; 360 

Dar ti djelom plemenita pjesma; 

Gvoždja 1' trebaš? Ture ti ga nosi: 

Eto svega, što ti srce prosi! 

»Al’ nada sve, što krš ovu kiti, 

Krst je častni, što se nad njom visi. 365 

On je, što ve u nevolji jači; 

On milostiv, što ve nebom štiti. 

»Ah, da vide svieta puci ostali 
Iz nizina, od kud vida ne ima, 

Krst ov slavni, ne pobiedjen igda, 370 

Vrh Lovćena što se k nebu diže; 

Pak da znadu, kako neman turska, 

Grdniem ždrielom proguta* ga radeć, 

O te krši zub svoj zaman krši; 

Ne bi trome prekrstili ruke, 375 

Dok vi za krst podnosite muke, ‘ 

Nit bi zato barbarim ve zvali, 

Što vi mroste, dok su oni spali! 

»Za krst častni spravni ste mrijeti, 

Za nj se i sad mrijet podigoste, 380 

Srčbe božje hrabri osvetnici. 

Al' tko bogu vierno služit grede, 

Čistiem srcem služiti mu valja; 

Čistom dušom .vršit onom' treba, 

Koji vrši, bog što sudi s neba. 385 

Cv 

»II’ vas tkogod uvriedio brata; 

U’ nejaku dragi protivniku 
Život đignuv ogriešio dušu; 

Ili putnu zatvorio vrata; ; 

II' do vjeru a krenuo njome; 390 

Ili gladnu uzkratio hranu; 

II’ ranjenu ne zavio ranu: 

Sve je grieh, sve su djela prika; 

Bez kajanja ne ima oprostnika, 

»Kajite se, dok imade dana, 395 

Dok je doba, djeco, kajite se; 

Kajite se, dok nije pozvana 
Duša k onom’, koji nebom trese; 

Kajite se, jer zemaljskog stana 

Tiek izmiče bjeguć, kajite se; 400 

Kajite se, jerbo zora rana 

Nać će mnogog’, kud za vazda gre se, 

Kajite se,, .<< 



Ali u grlu 
Dobru starcu riečca zape, 

A na siedoj bradi bistra 405 

O sunčanu kaplja zraku 
Ko biserak sitan sinu. 

Valjda i njega mlada ljeta 
Uspomenom gorkom kore, 

Tere liečeć stadu rane 410 

Sam se svoje sjeti boli: 

Dobar pastier, jer što kaže inom’, 

I sam svojiem potvrdjuje činom. 

Stoji množtvo razboljeno 

Blagom rieči starca blaga; 415 

Jaganjci su rek' bi tihi, 

Što bijahu gorski lavi: 

Taka čuda božja riječ pravi. 

AT medju to tko se ukaza 
Pred očima čete krotke, 

Ter sto ruka za sto noža 
U jedan se časak maša? 

Čudno biće! sto srdaca 
Od nebesa svratit vriedno, 

I sto volja što uzhtije, 

Sve razorit ono jedno! 

Novica je, krvnik kleti. 

Novica je, pun slobode, 

Gdje k pobožnu stupa krugu, 

Ter pristupiv starcu bliže 
Kriepki ovako glas svoj diže: 

»Bogom braćo, hrabri Crnogorci, 
Ne mašajte za oružje svietlo. 

Novica sam, al' ne koji prije, 

Jer ne na vas, nego s vami gredem 
Turskom krvi sad omastit ruke. 

U Turaka došle što imadoh, 

Nemio mi sve ugrabi Turčin. 

Ne osta mi neg' desnica hrabra, 

I ta odsle crnogorska budi. 

A jer krstu ne podoba junak 
Nego kršten, žudim, krstite me; 

Jer ne radit hitro nuka vrieme.« 

Sto desnica na te rieči 
Oružja se manu ljuta, 


A sto oč'ju ko proz rosu 
Mješte sunca dugu vidje. 

Mignu okom starac dobri; 

Morače mu kapu daše; 

»Vjeruj, sinko, u višnjega otca, 450 

I njegova od vijeka sina, 

I trećega milostiva duha: 

Vjeru vjeruj, spasit će te vjera!« 

Reče, i ljuta poli nevjernika 

Pred svjedočim planinam visocim 455 

I njih sini četom u planini. 

Tader starac oči podigao, 

Blage oči i bijele ruke, 

Te? je četu oprostio grieha. 

Pak je Bogom darivati stade: 460 

Svakom' momku po česticu daje 
Tajne piće hljeba nebeskoga, 

Svakom’ momku po kapljicu daje 
Tajna pića vina nebeskoga. 

Žarko sunce divno čudo gleda, 465 

Gdje slab starac slabe kriepi ljude, 

Da im snaga bogu slična bude. 

Kada li ih pokriepio starče, 

Sva se družba izljubila redom. 

Stoji četa višnjeg’ boga puna, 470 

Ne ko krvav nož, kiem rana 
Zadaje se smrtna i težka: 

Već ko pero sveto i zlatno, 

Kojiem nebo za unučad poznu 

Djela otaca bilježi vitežka, 475 

Žarko sunce za planinu sjede; 

Starac ode, četa dalje grede. 

IV. 

HARAČ. 

Gacko polje, liepo ti si, 

Kad u tebi glada ne ima, 

Ljuta glada i nevolje ljute! 480 

Al’ te jadno danas pritisnuli 
Krvni momci i oružje svietlo, 

Bojni konji, bieli čadorovi, 

Težka gvoždja i falake grozne. 

Što će momci? što oružje svietlo? 485 

Što li konji? što li čadorovi? 

Težka gvoždja i ialake grozne? 

Smail-aga krvav harač kupi 
Po Gackome i okolo njega. 

Posried polja popeo čadorje, 490 

Pak razturi haračlije ljute, 

Haračlije, izjeli ih vuci, 

Ter od glave po žut cekin ište , 

A od ognja po debela ovna, 

I za noćcu obredom djevojku. 493 

Od iztoka haračlije jašu, 

Vode golu na repovieh raju; 

Od zapada haračlije jašu, 

Vode golu na repovieh raju; 

Jašu zmaji s sjevera i s juga, 500 

Golu raju na repovieh vode. 

Jadna raja, ruku naopako, 

Sliedi konjske na konopcu trage. 

Mili bože, što je raja kriva? 

II' je kriva, gad što Turke mori? 505 

II’ je kriva, što ih hrdja bije? 

Što je kriva? — Kriva ’e, što je živa, 

A ne ima što Turčinu treba: 

Žuta zlata i bijela hljeba. 

, U to aga konja dobra 510 

Pred čadorjem amo tamo igra, 

Ter džilitom oko bistro 
I desnicu vježba hrabru. 

Sad nadlieće ine Turke skokom 

Brza konja, sad nadmeće harbom, 515 

Dobar junak, da je čovjek taki! 

Pak gdje vidje, kakav plijen 
Haračlije ljute vuku, 

Zaletje se strjelovito 

Na kulašu dobru konju 520 

Ter u letu, kušnje radi, 

Spodbi rukom džilit ljuti, 

1 k prvoj ga vlaškoj glavi uputi. 

Al' i dobra u junaka 

Driemne kadkad ruka hrabra: 525 

Tako i tada prieka sgoda htjede. 

Spotače se kulaš brzi, 

Zviznu zrakom džilit viti, 

Ter lakokril nejednaciem letom 

Mješte janjca mrka kosnu vuka, 530 

I Saieru, što vodjaše vlaha, 

Luč iz glave jedan izbi. 

Prsnu oko na zelenu travu, 

A Turčina mrka krvca poli. 


Pisnu Ture kano guja ljuta; 

Planu aga kano plamen živi: 
Sramota je takome junaku 
Kupit harač, ne skupit harača, 
Džilitnut se, ne pogodit cilja, 

Kamo T sliepit mješte raje Turke, 
Kamo 1' da mu zlorad krst se smije. 
Planu aga kano plamen živi. 

Avaj, Bože, što će odsad biti, 

Kad već dosad vlasi bjehu krivi! 

»Mujo, Haso, Omere, Jašare, 
Deder, kučke, konje dobre 
Zaigrajte poljem ravniem, 

Da vidimo, kako krsti trče!« 

Ruknu aga ko bik ljuti. 

Brze sluge brže poslušaše, 
Zaigraše dobre konje poljem. 

Stoji klika sluga na konjijeh, 

Stoji trka konja pod slugami, 

Stoji piska raje za konjima. 

Prvi časak prestignut će, mniješ. 
Konje vile raja lastavica; 

Drugi časak razabrati ne mo’š, 

IT su konji, ii’ je raja brža; 

Treći časak konji odmicati, 

Jadna raja zaostajat stade; 

A četvrti da pogledaš časak, 

Jadna raja k zemlji popadala, 

Ter je vuku konji krilonozi 
I po prahu i po kalu, 

Ektorove izpod grada Troje, 

Kad već Troju ostaviše bozi. 


Aga stoji, ini Turci stoje, 

Ter prizorom žalostnijem 
Gnjevno svoje pasu oko, 

I svu groznu krvi žeđju 

Vlaškom krvi, vlaškom mukom gase. 

Pak kako im srce razigra se, 

Grohotom se zasmijaše 
Na liep pogled, kada raja, 

Kada pseta k crnoj zemlji paše. 

Smiehom istiem kleti ad se ori, 

Kad se griešnik s vječniem mukam’ bori 


Ne malakšu Turci ljuti; 
Malaksali konji dobri, 
Groznom branom puti žive 
Zavlačeći ravno polje, 
Alalaksali ter su postajali. 

Tader aga: »More, sluge, 
Crče raja, crče harač, sluge; 
Već vi hajte uzkrisite raju, 

Ne bi li mi izbavili harač.« 

Loše sluge goreg’ gospodara 
Spopadoše trostruke kandžije, 
Pak od brzieh odskočiše konja, 
Na sumrtvu juriš činit raju, 

Ne bi li se povratila raja. 

Nemiloga trak od biča, 

U povodu vješte ruke, 

Po bezćutnu zviždi zraku, 

I trostruciem zubom gluhu 
Mučeničku put progriza, 

Ter krvava stvara vrela; 

II’ spotakne 1’ desnica se vikla, 

Po tijelu crno-modrieh 

Slike zmija grozan piše, 600 

Dok pod njime jadna žrtva izdiše. 

»Ajde, rajo, na noge se, 

Na noge se, krsti, pseta!« 

S usta turskieh polje razliega se. 

Tko je jači, iznemogle 605 

Pod udarci skuplja duhe 
I na lemne upire se noge; 

A tko slabji, ko proz vječni 
San i klete sliša rieči, 

I nemili ostan ćuteć ' 610 

Polu-izbjeglu vraća dušu, 

Ter se miče i četveronožke, 

Po zelenu gmiže polju: 

Plačan dokaz, da ne samo stražnja 

Trublja mrtve na sud budit more, 615 

Kad, trostruci isto biči tvore. 

Gdje domilje krvi oblita 
Do čadorja raja tužna, 

Biesan aga, neman ružna 

»Harač, rajo, harač!« riče, 620 

»Harač, harač, ii’ još gore biče!« 

Stvorac višnji pticam nebo dade, 

Tiha duplja i žudjena gniezda; 

Ribam vode i pučine morske, 

Stan od stakla, nek se po njem šire; 625 

A zvjerinju livade i gore, 

Hladne špilje i zelene iuge; 

Jadnoj raji? ne dade ni kore 

Suha hljeba, da je suzara' kvasi. 

Al’ što velju? dade nebo dobro, 

No je nesit sve već Turčin pobro. 

»Harač, harač!« Odkud raji harač? 
Odkud zlato, koji krova ne ima, 
Mirna krova, da ukloni glavu? 

Odkud zlato, koji njive ne ima, 

Nego tursku svojiem znojem topi? 
Odkud zlato, koji stoke ne ima, 

No za tudjom po brdieh se bije? 
Odkud zlato, koji ruha ne ima? 
Odkud zlato, koji kruha ne ima? 

— »Glad, golota, gospodaru! 

Ah, pričekaj pet šest dana, 

Dok ti žudjen harač izprosimo!« 

»Harač, harač, rajo, treba!-< 

— »Hljeba, hljeba, gospodaru! 

Ne vidjesmo davno hljeba!« — 

»Čekaj, krstu, dokle s neba 
Noć večeras pane tiha, 

Pečenja ću mješte hljeba !,.. 

Dotle, momci, jer su krsti bosi, 
Podkujte ih, pas im nanu greba'!« 
Aga doda, ter pod čador hoda. 

Vične sluge raju kvače, 

A najveće Saler jednooki 
Iznad inieh gotov skače, 

Ter na radost svieh još veću 
Plamti osvetit ugašenu svieću. 

Tu ialaka škripa stoji, 

Tu Salera rika divja: 

»Harač, harač, rajo, treba!« 660 

Tu kukavne jauk raje: 

»Hljeba, hljeba, gospodaru, 

Ne vidjesmo davno hljeba!« 

— »Čekaj, krstu, dokle s r.eba 
Noć večeras pane tiha, 665 

Pečenja ću mješte hljeba!« 

Klete rieči kletnik vraća, —- 

Ali tko će vierno opisat 
Prepaćene težke vaje? 

Tko li srcem mirniem slušat 670 

Gorku žalost, kolika je? ... 

Danak minu, za njim sumrak stade, 

A za njime tiha noćca pade. 

Nebesa se osuše zvijezdam’, 

Već što zapad mrki pramen ovi; 675 

A krn mjesec o po neba trepti, 

Tužna svieća pozorišta tužna. 

Usried polja mirna, pusta 
Starodavna raste lipa. 

Fokraj nje su čadorovi, 680’ 

A med njimi ponajljepši, 

Ponajljepši, ponajveći 
Agin čador ine nadkrilio, 

Kano labud ptica biela 

Biele ptice golubove. 685 

Bijeli se čadorje bijelo 
Na tihotnoj mjsečini 

Ko golemi grobovi pod sniegom, 

Oko kojieh doba u gluho 
Zli se dusi vrzu i strašniem 
Slikam’ plaše prolaznika noćna, 

II’ mu uho pričinjenom 
Rikom lava i lavežom pasa 
I lelekom stradajućieh gluše. 

Grobovi su, mniš, otaca 
Slovinskijeh, na daleče 
Kieh slovjaše ime slavno, 

Oko kojieh Turati divja 
U po dana kano doba u gluho 
Pogana se vrze i mozag 
Hitri obrće, čijem kako 
Da razplaši djecu plačnu, 

Nad otražjem sreće bolje 
Da ne cvile svoje jade prieke. 

Tlapi ti se, sad da lavom rika, 

Tlapi ti se, sad da psetom laje; 

A sad čuješ lelek mučenika, 

Jauk, pisku, težke uzdisaje; 

Čuješ zveku gvoždja okovnoga 
I uza nju pomaganju gorku. 

Slušaj, pobre, je T i jauk tlapnja? 

Slušaj zveku, je 1' i zveka tlapnja? 

Slušaj.., slušaj,.. Ah, to tlapnja nije, 
Jer te vidim, gdje te boli jako... 

Što? ... ti plačeš? ... Ah, to tlapnja nije. 
Ti bo s tlapnje, mnim, da ne bi plako! 

Pred čadorjem oganj gori; 

Oko njega promeću se Turci. 

Tko nalaže novu vatri meku; -> 

Tko napuhnuv mješinu od usta, 720 

Podpuhuje, tiem da ljepše plamti; 

Tko podvitieh nogu čuči 
Pokraj njega i golemu 
Na prokolu tovna vrti ovna. 

Cvrči pusti ovan pri žeravci, 725 

A živ plamen oko njega liže, 

Ter razsvietlja rosu znojnu, 

Izpod čalme što se Turkom roni. 

Kad se Ture navrtilo ovna, 

Skinuše ga s osovine težke, 730 

Navališe na siniju pusta 
I veljijem sasjekoše nožem. 

Za gotovu sofru posjedaše 
Gladni Turci kano gladni vuci, 

Ter plien nokti razglabati staše. 735 

Najprvi se Smail-aga maša, 

Za njim Bauk, za njim Turci ini 
Liepiem redom vuka u planini. 

Namaknuše simita bijela 

I svakome po rakije plošku, 740 

Ter se kriepe simitom i mesom, 

A žeženiem zalievaju biesom. 

Kad li aga odolio gladu 
I bies druziem udvojio biesom, 

Planu opet kano plamen živi: 745 

Sramota je takome junaku 
Kupit harač, ne skupit harača, 

Džilitnut se, ne pogodit cilja, 

Kamo 1’ sliepit mješte raje Turke, 

Kamo 1' da mu zlorad krst se smije. 750 

Planu aga kano plamen živi, 

A pak slusgam; »Eto mesa dosti; 

Bac'te raji oglođane kosti, 

Bac’te kosti, spremajte pečenje, 

Dok ne viknem, da gotovo bude.« 

Riknu aga, šetnu pod čadora. 

Po'še sluge večer večerati, 

Večerati, pripremat veselje, 

Suhe slame i konopca tvrda, 

Čiem će kadit neposlušnu raju, 760 

Nogam’ u vis, glavom strmoglavce 
Obješenu o lipovu granu; 

Čiem će kadit, čiem li zlato vadit 
Gole iz raje, u ko’e kruha ne ima. 

A što raja? — Što će raja tužna! 765 

Zemlja ’e tvrda, nebo je visoko; 

Plačniem srcem grozne sprave gleda, 

Plačniem srcem, al' je suho oko. 

Kada li se pripravile slugej« * 

Ne more im srce dočekati, 770 

A najveće Ćor-Saiere gamzi, 

Da zavikne aga Čengijiću: 

»Hazur, momci, s krstom lipovijem, 

Penjite ga na lipovu granu!« 

Dotle aga pod čadorom sjedi, 775 

I s njim šaren Bauk vojevoda, 

I Mustapa, pouzdan mu ćato, 

1 ostalo glavnijeh Turaka. 

Po čadoru okol u okolo 

Razastrti liepi sazi 780 

1 dušeci vrh njih meci 

Razkošno se šire, i krepko 
Pozivaju na razblude tielo. 

Na razblude i na sanak tihi, 

U zakutku na malenu ognju 735 

Praska skoro usječeno granje, 

II’ se cmari i pjesamcu dragu 
Plačuć pjeva, pjevajući plače. 

A na sriedi o drvenu stabru, 

Oko kog' se u okolo 790 

Bio čador ohol stere, 

Visi oružje svietlo i ljuto: 

Smrtne cievi i željezo kruto, 

Demeskinje tu se sablje krive, 

Sto put vlaškom napojene krvi; 795 

Tu jatagan u osmero visi; 

Male nože prebrojit je težko; 

Diljku pušku pozlaćenu liepo 
Vele puta tu zamjerit moreš; 

Samokresom ni broja se ne zna. 800 

Al’ što ono uz topuz se sloni, 

Divno čudo došle ne vidjeno, 

Krotko jagnje pokraj mrka vuka, 

Tanka vila pored zmaja ljuta? 

Gusle vidiš; al' se ne boj, pobre, 805 

Ne bi li ih razlupao topuz, s 

Prometnuo žice verigami, 

Nevin lučac tetivom i lukom, 

A konjica konjem od mejdana. 

Ne boje se Slovinkinje vile, 810 

Uz šestoper da će poginuti; 

Pače znadi, da gdje njega nije, 

Tu ni pjesan slovinska ne zrije. 

A na dvoru nebo divno 
Crniem tminam' lice zakri, 

I da ’e vidjet proz oblake, 

Vlašići bi, zviezde sitne, 

Nad čadorom treptili bijeliem; 

A mjesec bi vitorog te gledo 
Sa zapada izpred zviezda sjajnieh, 
Ko prevodnik izpred stada ovan. 

Noć je vani sliepa, gluha. 

Nigdje glasa, već što sipi 
Rosa sitna, ko da nebo plače. 
Mrak se gusti, pomrčina gusta 
Zapodjede ravnicom i gorom. 

Da ne vidiš pred očima prsta, 

A kamo li stazu pred sobome. 
Težko onome, koga sade 
Stiže u putu noćca crna, 

A noćišta jadan ne imade! 

Pognaše se nebom vjetri; 

A odande plahe munje, 
Nebeskijem ognjem sjećajući, 

Sad ti smrtne bliešte oči, 

Sad još gušću, neg' bje prije, 
Navlače ti na vid tminu. 

Pak za njimi čuj sad grmljavinu, 
Gdje no najpri’e iz daleka tutnji, 
Pak sve bliže, krupnje, strašnje 
Urnebes se gromki goram' ori. 
Stoji tutanj neba i ravnine, 

Stoji jeka drage i planine! 

Sva je sgoda, bit će grada težka. 
Težko onome, koga sade 
Stiže u putu noćca crna, 

A noćišta jadan ne imade! 

Al' da vjetru dadeš pleći, 

Pak kad sjekne oganj iz oblaka, 

Da zjenicu upreš bistru, 

Ter da gledneš niz vjetar ravninom, 
Vidio bi gdje skup ljudi stupa; 

Noć ih luči, al’ su zato skupa. 

Sad im plamen ukazuje stazu, 

Sad je c4me noćca mrkla; 

Ali oni stupaj laki 
Mračniem poljem napried steru 
I daljinu izmed sebe 
I čadorja hitro beru: 

Noć je crna, radi bi noćištu, 

Ter se jadni tminom provuć ištu. 

Opet sjeknu plamen višnji. 

Družba noćna sve se bliže kuči, 

Ter razabrat moreš veće, 

Tko je vodi i tko s njime hodi. 

Valja da je jedno družbi glava, 

A provodič vieran drugo, 

Tere vičan polju i gori 
Putnu mrakom družbu prati. 

Zimi, pobre, kako lako idje, 

Ko da zrakom mutniem pliva — 

Mniš, da napried sve ga nješto vuče — 
Dokle njegov družba ina 
S dvie sti noga stupaj gazi. 

Valja da se boji crne noći, 

Pak bi rad već na noćište doći. 

Al' svjetlica, šio sad prva kresnu, 
Družbu tajnu za čadorjem vidje, 

Gdje se u red poredila redom 

Sa tri strane, da je više bude, 880 

Ter tu stoji četa noćna 
Kano triesak iznenada, 

II’ goruća kano lava, 

S ognjenijeh što se gora 

Na dolinu prleć saspe, 885 

Baš bez brige kada smrtni zaspe. 

Stoji četa, osluškuje glase, 

Za razaznat, gdje gospodar spava; 

Ali ina glasa čuti nije, 

Već što Saier s družinom se vriednom 
Mukam raji već unapried smije. 

Pod čadorom aga sjedi, 

Ter izmienja tutum kaiom, 

Mrku kalu duhom paklenijem. 

Izpod čalme čelo vedro 895 

Namrštio mrskam’ tamniem, 

A junačko pod njim oko 
Ko pramenom od oblaka 
Namrčio, tere mukom muči. 

Misli aga svakojake misli: 900 

Od balčaka i od djevojaka, 

I od lova i od sokolova, 

I od zlata i od ljuta rata, 

Od kolaca i od Crnogoraca, 

Od džilita i od kopja vita; 905 

A pak planu kano plamen živi: 

Sramota je takome junaku 
Kupit harač, ne skupit harača, 

Džilitnut se, ne pogodit cilja, 

Kamo 1' sliepit mješte raje Turke, 910 


Kamo 1' da mu zlorad krst se smije. 

Planu aga kano oganj živi; 

Al' gdje glasne o stožeru gusle 
Med oružjem junak spazi, 

Stuknu malo bijes krvni, 915 

A usladi krv se gorka 
Ko nebeskiem skladom struna, 

I što krvi žedj bje prije, 

Tad postade pjesme žedja: 

Tolika se slast iz pjesni lije! 920 

Pak Bauku govorio aga: 

»Oj, Bauče, vriedna vojevodo, 

Tebe hvale, da si junak dobar; 

Al’ da udre misi iz planina, 

Kaž' Bauče, koliko bi miša 925 

Ti jedinac junak posjekao?« 

— »Daj šestinu, dobri gospodaru.« — 

»Hrdjo, kučko, vojvodo Bauče, 

Mislio sam, da si junak bolji. 

Da udari dvadeset Brdjana, 930 

Vjera turska tako mi pomogla, 

Jedin bih im poodsieco glave... 

Ali sam se mal’ne zabrinuo 
Lulu pijuć i prevrćuć misli, 

Gdje nam noćca ne dopušta mrka, 935 

Da se krstom kadeć zabavimo. 

Vjera moja, ti si pjevač dobar, 

A ja željan gusai i pjevača: 

De zapjevaj, da me želja mine.« 

Usta Bauk, gusle skide, 940 

A pak smjeran podvitijeh nogu 

Na prijašnje sjede mjesto; 

Ter nasloniv pred sobome 
Na mek dušek žice glasne, 

Gudnu lučcem zveketnijem 945 

Amo tamo po konjskome repu; 

Pak gdje klinac njekoliko puta 
Krenut škrinu, u gromovit 
Uz udesne strune veće 

Glas ovako, lukav pjevač, zače; 950 

»Mili bože, čuda velikoga, 

Kakav bješe Rizvan-aga silni 
I na sablji i na kopju vitu, 

I na puški i na nožu ljutu, 

I na šaci i na dobru konju! 

Sidje aga u polje Kosovo, 

Pak zakupi careva harača: 

Sve od glave po žut cekin ište, 

A od ognja po debela ovna 
I za noćcu na obred djevojku. 

»Kupi aga careva harača, 

Tvrda raja daje i ne daje. 

Gdje od glave po žut cekin ište, 

Odtud često ni bakrena ne ima; 

Gdje od ognja po debela ovna, 

Daju mu ga, rebra mu se vide; 

A gdje za noć mladjahnu djevojku, 

Odtuda mu kužne babe ne ima. 

»Apsi aga tvrdoglavu raju, 

Ter je poljem narazance redi, 970 

Pak je konjim preskakivat stade. 

Prvieh deset preskočio aga; 


Druzieh deset preskočio aga; 

A kad nasta treće desetero, 

Biesan djogo biesno podigrava, 975 

Pak gdje skoknu, pusti kolan puče; 

Silan aga na travi se nadje. 

»Malo tome vrieme postajalo, 

Ode šapat od usta do usta 

Po ubavu polju Kosovome. 980 

Što je dalje, sve to jače raste, 

Dalje smijeh, dalje sprdnja raji, 

Dok proniknu pjesma iz gusala, 

Ter sad pjeva po Kosovu sliepac 

Hrdja bješe Rizvan-aga silni.« 985 

Još dok kobna pjesma iz usta 
Bauku se grmeć razliegaše, 

Tko ’e u agu, a ne u pjevač? 

Pogled upro, taj mogaše 

Po licu mu poznat jade, 990 

Boli, srčbe, gnjeve, biese, 

I stotinu inieh srda, 

Ponositu što no u srcu 
Na ćuh svaki bruke i ruga 

Krvavijem nokti gniezdo riju. 995 

Krvav plamen najprije mu buknu 
Gnjevnu u srcu suproć raji crnoj, 

Suproć vlahom, psetom, krstu 
Lipovome, što no vriedan nije, 

Uz Turčina da ga sunce grije. 5 1000 

Gvoždja, otrov, konop, nože, 

Palu, oganj, kolac grozni, £i ~ 

Ulje vrelo i sto muka 
U čas jedan junak smišlja, 

Za izgladit gorkoj bruci irage, 

I sačuvat uspomenu čistu, 

Čisto ime uz glas strune blage. 

Na obrve crn mu oblak sjeda; 
Plamte oči poput ognja živa; 

Crljen plamen uz obraz mu liže; 
Strašniejn biesom nozdrve se šire 
A na usti izpod pjene biele 
Grozan, paklen izraz stade, 

Ko da veli: raja nek propade, 

Samo pjesni čuvat se valjade! 

AT gdje Bauk zadnju riečcu izusti, 
Jedniem mahom ko da munja 
Proz mozag mu sjeknu plaha: 

Raja sama bruci svjedok nije, 

Raja sama ne ima oči i usta; 

Tuci raju, tuci Turke k jednu, 

Samo čuvaj uspomenu vriednu! 

Ali u to miso strašnu 
U dubine srcu aga topi; 

Crte licu kroti, tješi, blaži, 1025 

A po licu sve to jače maša 
Srčbe plamen; hoće da se miran 
Svietu ukaže, a vas drhće i trepti. 

Fak najposlie, gdje golema ijeda 

Pred svjedoci sakrit ne uzmognu, 1030 

Usta i viknu bukteć: »Hazur, momci, 

Hazur s krstom, hazur s ljutiem noži, 

S palom, s ognjem, s kolcem, s uljem vreliem; 

Razkivajte sve paklene vlasti! 

Ja sam junak, to će pjesma rieti; 1035 

K tom će cilju svi ko žrtva pasti!...« 

Aga dobro ne doreče, 

A na dvoru puška grmnu 
I Saieru, koji prvi 

Na glas agin gotov skoči, 1040 

U noć drugo prosu oko; 

Ter što danas činit ljuti 
Džilit poče, smrtno zrno doče, 

»Vlasi, vlasi!« svudar vika jeknu. 

U to jedan čete dio 1045 

U čadorje naboj sasu. 

»Vlasi, vlasi!« Turci viču, 

»Konja, konja!« grmi aga. 

Dio drugi tada grunu. 

»Vlasi odasuvd! Puške, nože!« 1050 

»Konja, konja, Haso, konja!« 

Diljke izprazni dio treći; 

I već Hasan vižla brži 
Izvede mu dobra konja. 

Posjest aga gdje ga htjede, 

Iz oblaka munja kresnu, 

I vruć purak sa zemljom ga svede. 

Noć je mračna; ne znaš, tko ga svali, 

Al' tu blizu Mirko puške pali... 

Proz noć crnu prhnu bez tijela 
Hrabra duša, gola, nevesela!,.. 

Pade aga, al' se Turci bore, 

Već što tmina čudit ti se ne da, 

Koiika se tu junačtva tvore. 

Od mraka se ne razbire ništa; 1065 

Pak kad sievne oganj sa nebesa, 

Ii’ iz puške pouzdanu drugu, 

Često put se krst i Turčin nadju 
Na dohvatu noža ljuta, 

Gdje mnijahu, puškomet je puta; 1070 

Ter se grle rukam’ gvozdenijem, 

Ter se ljube kljunom gvozdenijem 
Krst i prorok, dok jednoga teče: 

Tolika im mržnja srca peče! 

U odjeći noći crne ' 1075 

Prieka u krvcu smrt po polju grezne; 

Plahom munjom oči joj se svietle, 

A proz kosti hladan vjetar duje; 

Glasom groma grozna podvikuje 

Sada »kuku!«, sada »medet, medet!«, 1080 

Sad »pomozi, o Isuse blagi!« 

I uzdiše, pišti, ciči, hripi, 

A pak grabi sad krste, sad Turke, 

Ter im svojiem ruhom oči veže. 

Tu pogibe uzdan agin ćato, 1085 

Mujo, Haso, Omer, Jašar ljuti 
I trideset inijeh Turaka. 

A Bauka spasi noćca mrkla, 

I ostalo, što se još izmaknu. 

Al’ tko ono pokraj age leži, 1090 

Ter na mrtva mrtav gnjevno reži ? 

Novica je; ljut ga Hasan smaknu, 

Baš gdje junak k mrtvu skoči lavu, 

Izmed Turak da mu skine glavu. 

Grad iz cievi smrtni presta, 

A navali grad s nebesa: 

Četa noćna pod čadorje udje. 

Noć je strašna, krvi oblita, 

Tamna, crna; blago četi sade, 

Gdje već trudna na noćište pade. 

V. 

KOB. 

Lovćen gora pod nebo se diže, 

Na domak mu jedno polje širi. 

U polju je stanak pustinjakov, 

A u stanku jedna izba mala. 

U toj izbi čudno čudo kažu: 1105 

Biesno Ture gdje se krsiu klanja. 

Stoji Ture odjeveno Hepo 
I pod čalmom i pod britkom sabljom, 

I pod puškom i pod ljutiem nožem: 

Strah te hvata, posjeć će te biesno. 1110 

Al’ se ne boj, pobratime dragi: 

Krotko Ture, posjeći te ne će; 

Smierno Ture, uplašit ga Iasno. 

Udri samo o zemljicu nogom, 

Ter ti smierno obie skršta ruke, 1115 

Ruke skršta a prigiba glavu, 

A pak desnu pred obraze diže, 

I najposlie vrhu čela visi. 

Pak pristupi, ter mi gala], pobre, 

Čija ’e ovo ponosita čalma? — (120 

»To je čalma age Čengijića, 

Al' se tužno oko glave vije.« 

Čija ’e ovo, pobratime, glava? — 

»To je glava age Čengijića, 

Ali iz nje tamne oči vire.« 1125 

Čija ’e ovo okovana sablja? — 

»To je sablja age Čengijića, 

Al’ žalostno uz bedricu visi.« 

Čije ’e ovo zlaćeno oružje? — 

»To ’e oružje age Čengijića, 1130 

Ali mirno o pojasu hrdja.« 

Čije ’e ovo zlatno odijelo? — 

»To ’e odielo age Čengijića, 

Al' od sunca ne odsieva jadno!« 


DODATAK. 

PJESMA IZ DJETINSTVA. 
PJESME NEDOTJERANE. 


POZDRAV VINODOLU, 

1830. 

(Pjesnik bijaše tada djak u trećem gimnazijskom 
razredu.) 

Vinodolski dolče, da si zdravo, 

Novigrade, pozdravljam te lipo! 

Od kada sam, da ti kažem pravo, 

Pustil tebe, lipa moja diko, 

Ne uživam tužan nikad mira, 

Jer ne vidim ja tvoje zidine; 

Još me tvoje vino jače tira, 

Da t’ nazovem ja dobre letine. 

Ja ne vidim, — u tudjoj sam strani, — 

Ona ravna tvoja lipa polja, 

Koja mene u majevih dani' 

Više pnti jesu zazivala. 

Jurve kada zelena bijahu 
S rumenimi rožicam’ pokrita, 

Lipo meni v jutro se smijahu 
S friškom rosom lipo ohlađita. 

Kazat ću ti, ako slušat hoćeš, 
Kako tvoje zelene gor’čice, 

(Ar se ufam, da to činit moć ćeš), 
Velike mi bihu ugodnice, 

Kad jeseni, kad brestići mladi, 
Koji v zimi pomrli bijahu, 

Pusteć liste drhćući se hlade, 

Pak prolitnje dneve pozbudjahu. 

Kad vesela ptica v friškom hladu 
Gnjizdo svoje med liste sakriva, 
Iskao sam njenu dicu mladu, 

Koja u njem ugodno počiva, 

V kopriviću, koji s hladom svojim 
Ozdol skoro svu zemlju pokriva; — 
Kad ja onda pod njim lipo stojim, 
Proljetna ti mnoga ptica piva. 

Kada pako priđe doba košcje, 
Videti su po svem polju vali, 

Kano da bi more bilo sinje; 

Tu j’ veselje, kak’ da si kralj mali! 

Kad va škuroj Mikulinskoj gori, 
Polag tebe koja se proteže, 

Znadio sam hodit doli gori, 

Vesel bil sam, izreć se ne može. 

Kad vetraci ugodno puhahu, 
Navadan bih gledati slaviće, 

V gnjizdu svojem kada počivahu, 

Ter iz njega kazahu glaviće. 

Slušaj, grade! da ti se potužim 
Od mojega rdjavoga stanja, 

V kom ne marim, da dneve produžim, 

Marim mnogo njeg’va pokraćenja. 

Nije ovđi hrastih ni brestićih, 

Koji bi me razveselit mogli, 

Nij’ jesenih ni koprivić mladih, 

Koji bi me s hladom razhiadili. 

Nij’ onoga silnog koprivića, 

Pod kojim bim više puti čekal 
Veseloga onog golubića 
S puškom v ruki, da bim ga otresa!, 

Nij’ slavića ni gnjizda njegova, 

Ni gor’čice Mikulinske gore, 

Ni zelenih debelih s'ablova, 

S listim’ svojim’ ki pokriju bare, 

Buduć da sam na kraj govorenja, 

V kojem stališ moj sam potužio, 

Prvo dakle našeg razstajenja 
Bog ti tvoju sriču umnožio! 

Ako sam te gdigod uvridio? 

Ne znam dobro — lud sam bi! poela; 

Jesam li ti štogod učinio, 

Oprosti mi, mlada imam leta. 

+ + 

Za zlamenje kada sam ti gudil, 

Vidi leto, ovdi sam ga zbudil; 

Hiljada je i osam stotina, 

Još od sgora trideset godina, 

(Tiskano) 

LEANDRO HERONI. 

(Odlomak prevoda iz Ovidijevih Heroida.) 

(1836.) 

Šilje ti tvoj zdravje, ko rad bi donieti, Leandro, 
Mora da se uzpregnu, Sestinja dievo, sile. 

Drag ako sam begovom i mojem su prikloni plamu, 
Zlovoljnim ćeš okom te moje rieči čitat, 

AT jim drag niesam; jer žudnju mi zašto ne vrše, 
Neg’ krate znanom spiešiti k tebi vodom? 

Sama vidiš mrklinu nebes’ i zaljeve vihrim 
Smućene, tač da komaj jedriti plavi mogu. 

Samo je ovi drzki, kl mu će knjigu donieti, 

Odriešiv odovud dignuo jedra brodar. 

Ukrcat se hoćah: nu kad se je maknuti spravljo 
Iz luke, čitava stekla s' Abido bješe. 

Tiem ne mogoh, ko drugda, mojoj ukrasti se majci, 
Jer ljubav bi, koju krijemo, došla na sviet. 

Zato odmah pišuć; »O blažen liste, kazivah, 

»Pojdi, podat će mila gospoja ruku tebi. 

»Morda te jedan krat jošte ustnom tegne cjelovnom, 
»Kad snježanim zubom riešiti vez ti bude.« 

Tajnim ove rekav šaptom nad knjigami rieči, 

Ostala je s perom desnica uzela sborit, 

Desnica, pluti kojoj neg pisati draže bi bilo, 

I žurniem trudom kroz vodu nesti mene! 

Istina, da je tihe jur vikla prosiecati vale, 

Nu jest i mislim služkinja skladna mojim. 

Sedma noc dohodi, dulje nego vjekovi vrieme, 
Biesno uzpjenjeno more da vrije silom. 

Sve te noći ako sam u milom zadriemao sanku, 

Vali slobodno svojeg biesa ne spregli nikad! 

Uzpevši se na hrid smućen tvoje žale pozirem, 

Ter kud tielo ne smi, tuda po misli letim. 

Luči dapače tvojeg visokog vrh tornja postavne 
Oli gledam, ol’ jih ženica mnije gledat. 

Tri krat iz haljine suhome na piesku se svukoh, 

Tri krat nag strašne sliediti pute kušah. 

Suproti nu mladjanim laktom kočaše se more 
I ploveć biesnim usti praše vodam. 

Nu ti, vrhu plasieh još plašji vjetre vjetara, 

Zašto se na ljute tač boje diže s menom? 

Znaj, da si meni zlotvor, a ne strašnom’, Sjevere, moru! 

A što bi, da uzpaljen ljubavi niesi bio? 

Zasve da prem si leden, nu moguće ti tajiti nije, 

Zlotvore, da akejski plam! te opekli bješe. 

Tebi da tko zatvori, kad djeklicu tvoju pohadjaš, 

Zrak, što bi na to reko, Sjevere, daj mi reci. 

Prosti, molim, zračne ter lasnije prostore hladi, 

Tako ti zle nikadar Eolo rieči reko! 

Man se molim, jer on se mojoj nije smilio molbi, 

I ne uzteže sile, neg ju podiže jače. 

(Iz rukopisa) 

GROFU GJURI ERDEDIU. 

(Improvizacija) 

23. srpnja 1843, 

Kud teče Drava, Sava, Kupa voda, 

Liep narod živi, blag, i srodan meni, 

Liep i blag narod hrvatskoga roda, 1 

A živi u strašnih još predsuda sjeni. 

Što mu s početka Bog i narav poda, 

Sad tudjin teži svojim da izmieni; 

I da nanese huda i kleta sgoda, 

Na goloj bi nam bilo umrieti stieni. 

No dotnorodni još zanose glasi, 

I bolji dio domovine stoji, 

A uiat valja, doć' će i bolji čaši. 

Dan Gjurgjev slave nad sve versi moji; 

I s toga, Gjuro, vazda zdravo da si, 

A s tobom, brate, prijatelji tvoji. 

(Tiskano) 

POČETAK. 

TASSOVA »JERUSOLIMA OSLOBODJENA«. 

1838.-42.? 

Pobožno oružje pjevam i viteza, 

Koj Krsta grobu višnjem slobos' dade; 

Mnoge je, k slavi dok se ovoj poteza, 

I sviesti i rukom radeć, trpio jade, 

I man mu pakao suprot! saveza 

Dva svieta u kup i mačem suprot stade: 

Čiem mu nebesa milost daše i sveti 
Nad bludniem družim opet stieg razpeti. 

O muzo, ti, ka lovorom venućim 
Ne vjenčaš vedrog na Elikonu čela, 

Već gori u nebu na vieke cvatućim' 
Zviezdam’ si u blazieh korih glavu oplela: 

Ti plamom dahni u prsi me gorućim, 

Ti pieća moja razvedruj i djela, 

I ti mi oprosti da, istinu čiem kažem, 

Gdjekoji cvietak i slabost prilažem. 

Znaš bo da tamo srne sviet, gdje više 
Sladosti svoje mio Parnaso izlieva, 

I kad se sbilja u sladcieh pjesnih sliše, 


Da i nehotećim bolje u srce sieva: 

Tako i bolestnu djeliću miriše 
Rubovi od čaše slastju pića — i zieva, 
Nu gorke u varci soke zatiem pije 
I s prevare si život nov ulije. 

Ti, veledušni Alfonzo, koji otimlješ 
Sudbine gnjevu mene, medju vali 
Bludeći skoro sharana, i prijimlješ 
Korablju uz vihar tjeranu na žali: 
Pjevanja, žudim, da ova vedro obimlješ, 
Koja ti u zavjet mo’i su bozi dali. 

Mojiem se morda pjesnim njegda uzbude, 
Da, što sad slute, piet se o tebi usude. 

Jest pravo (ako se prigoda igda ujavi, 
Dobri puk Krsta u miru da se objači, 

I gordom Traku s gvoždjem, konji i plavi 
Veliki i krivi plien otet koraci), 

Da krunu od kopna tvoj pokloni glavi, 
OT žezlo od mora, tebi ako se uzrači: 
AT, Bogumira takmace, jur slieši 
Pjevanja naša — i vojsku spravljat spješi! 

Jur šesto ljeto trča, odkad u izhodu 
Na slavne bdi'aše tabor Krstov boje: 
Niceu nastupom oteo, a slobodu 
Jur Antiokiji varkom uzeo je, 

I poslie u bitkah suproti narodu 
Od Persie brojnom hrabreno odhrvo je; 
Tortozu osvojiv zatiem, s hude zime 
Stojeći u miru, čeka ugodni'e vrime. 

1 svrha jurve blizu onomu bi'aše 
Daždenom dobu, s koga oružje staja, 

Kad otac vječni, dočieme sjedjaše 
Na višnjem mjestu u svietloj strani od raja, 
Visinom zviezde prestižući naše, 

Koli je od zviezda do paklenog vaja, 

Nizdoli okrenu pogled i u jednomu 
Pogledu upazi sva na svietu ovomu. 

Motri sve stvari, i zatiem vrh Sorije 
Pozore uzpregnu i vojske vrh kršćanske. 

I vidom oniem, kojiem najskrovnije 
Promatra kute od grudi čovječanske, 

Zri’e Bogumira, kako žudi zmije 
Iz svetog grada iztjerat poganske, 

I pun vrućine i vjere svako umrlo 
Gospodstvo i blago i slavu mrzi vrlo. 

Nu Baldovinu u prsih zri'e požude, 

Kojiem za umrlom veličinom gori; 

Vidi Tankreda, život da ne bljude, 

Toli ga izprazna ljubav grize i mori; 

A u Bojemunđu nove pazi trude, 

Sred Antiokije carstvo da si stvori, 

Zakone utvrdi i blažije običaje, 

I znanje i vjeru, data od Boga ka je. 

(Iz rukopisa) 



BILJEŽKE. 


PJESME RAZLIČNE. 

Primorac Danici. Pjesnički pozdrav iz Subotišta (Subotino 
mjesto, Szombathely u Ugarskoj) časopisu »Danici ilirskoj«. 
Pjesnik bio je tada djak, u drugom godištu filozofije. Poznato 
je, da je dr. Ljudevit Gaj časopisom, pod imenom zviezde Da¬ 
nice, predhodnice (planete Venere), započeo buditi sviesf 
narodnu. Ovo je prva pjesma od pjesnikova pera, koja je tad 
ugledala sviet, ali nije po dobi najstarija, — Vidi Pozdrav 
Vinodolu, str, 185. ■— Pjesmu želio je pjesnik izpjevati prema 
metru alkajskom, u kojem su mnoge ode, naročito Horacijeve 
složene. 

Str. 1, stih 1—4. Hiperbaton, umjetni poredak rieči. Na¬ 
ravni poredak bio bi: »O, zviezdo, koja milom lučju ne mogaše 
davnim djedovom kazati vedroga lica niti razatepsti noći ma¬ 
glovitih vremena«. 

5—7. »Njegda nemili vodiše ratovi otce kroz tisuću groz- 
Ijivih putova mrkle smrti«. 

11—12. Možda bi valjalo- ovdje čitati Srde kao božanska 
podzemna bića, Furije. Medjutim u »Danici« je otisnuto »srde«. 
Svakojako znači, da bies i srdžbe bojnikove ronu u potoku 
žile t. j. u vrućoj krvi njegovoj, ter da ga nose u pogibelji boja. 

Str. 2, stih 5—6. »Jur britko gvoždje nemiloga Davra pu- 
stismo u hramu« — Davor, slovjenski bog rata, Marte, Ares. 

9—10. »Dievo, obsjeni svietle potomke plamenom iz mudra 
iztoka«. ■— Personifikacija zviezde Danice, Venere, Uranie, 
božice uzvišene, nebeske ljubavi. »Cypria virgo«, 

13—14. »Naputi jih grozno kopje mienjati s mudrim pe¬ 
rom«.. »Hasta ferox, saeva, scelerata«. 

16, P e g a z. Krilat konj, na kojem se pjesnici uzdižu. 

Dr. Gaju. Izpjevano u heksametrih i pentametrih (u distihu). 

Str, 2. stih 1. Stožeri svieta. Nebesa, polus, caelum, 
axis. »Intonuere poli et crebris micat ignibus aether«. Virgilij. 

3—4, »Ljuti vjetrovi mutiše zemlju vihrom a more ne¬ 
verom«. N e v e r a. Bura, nevrieme na moru. 

Str. 3. stih 8. Melpomena. Muza tragedije, ali i u obće 
pjesničtva. Sravni prevod Horacijeve ode na str. 12. 

9. E o 1. Aeolus, bog vjetara. H a d r i j a. Jadransko more. 

19. Prometevs. Stvorio je od ila čovjeka i ljudstvu 
donio oganj, otevši sa sunčanih kola iskru. 

23—24. »Dok je- Prometevs samo jednu iskru Olimpu (gora 
u Tesaliji, stan bogova) sustegnuo, grije Gaj sanene luči (drie- 
majuće umove i srca) cielimi zviezdami (Danicom)«. 

25. Prometevsa prikovao je Jupiter, otac bogova, uz kav- 
kazku stienu, ter mu je orao izjedao jetra za kazan, što je oteo 
suncu oganj. 

Mati i sin. Distihi, kao i »Dr. Gaju« i sliedeća »Lažcu ne 
vjeruj«. 

2. B a j a. Čar, ljepota i dražest, koja začarava. 

4. A m o r. Eros, bog ljubavi, sin Venere, božice ljubavi, 
Amora predstavljali su umjetnici i pjesnici sliepa. 

Predjem Slavjanskiai, Metrum alcaicum, kao i »Pozdrav 
Danici« str. 1. 

Str. 4. stih 1—4. »Jasni žitelji blaženih kotara višnjega 
neba, sileni duhovi davnijeh predja, koje sada zavezuje bezko- 
načna vječnost«. 

6. »Koji sada junačkimi petami potipljete (tičete) zviezde«. 
P.otipati. Intoppare, anstossen (Voltiggi), dakle ticati, 
attingere. 

7—8. »Pozorite (pogledajte) milom lučju (pogledom, okom, 
»placido lumine«) našu nizkost«. 

Str. 5. stih 1—4. »Koliko su tamni ponori (pakao) sniženi 
od neba, toliko vaša slava neprestano, gizdo (ponosno) jezdi 
po vrhu (iznad) žarka sunca«. Sravni Tasso, »Gerusalemme 
liberata«. I. 7.: 

E quanto e dalle stelle al basso Inferno, 

Tanto e piu in su della stellata sfera. 

Tasso je uzeo iz Virgilija, Enejida, VI. 577., a Virgilij iz 
Homera. Ilijada, VIII. 16. 

5—8. »Vašu krepost naricaju (poviedaju) premudri listi 
siedih vjekova, po ledenih mramorih (spomenicih, pločah) vaši 
slavni čini dopiru kroz stoljeća k nama«. »Marmor gelidum« 

»irigentia marmora«, »non incisa notis marmora publicis«. 
Horacij. 

15—16. »Peterostrukim nadom prikovaste siloviti Sjever 
k stupu«, — Sjever si ovdje pjesnik predstavlja u prilici vjetra, 
bure. »Boreas, Aquilo, saevus, animosus« etc. Silovitomu Sje¬ 
veru ne dadoše slovjenski predji (pet glavnih plemena?), da 
provali u naše krajeve. 

17—20. »Dokle u slavnih žilah budu curiti rumeni potoci 
davnjega soka, ne će vriedni sini zametnuti vaše premožno 
ime«. 

Str. 6. stih 2. S t o g 1 a v. Neman paklena, Cerber, pas sa 
tri glave, ali zove se i stoglavo zviere, sbog zmija, koje mu 
glave ovijaju. »Centiceps bellua«. Horacij. 

5. Nizka ponora ravnatelj. Bog podzemnoga 
svieta, Pluton, Dis, 

11. P o z o j. Zmaj, turski aždaja. 

Veneri. Str. 8. stih 1—4. Venera, Afrodita, Anadiomena, 
božica ljepote i ljubavi, kći Jupitrova, stvorena iz pjene morske 
(»čast na vodi«). Po nekih pričah mati Gracija, Aglaje, 
Talije i Eufrosine, koje ju prate ter ju rese vječitim čarom i 
neodoljivom đražesti. 

4—8. Venera je supruga, često nevjerna, boga Vulkana 
(Hephaestos), kovača. Sin Cinire, kralja na otoku Cipru, 
bijaše Adonis, preliep mladić, jedan od miljenika Venerinih. 

9. Djetić. Amor. 

14. S a f o. Sappho, pjesnikinja grčka iz Ereza ili Mitilene. 
— Pjesme joj odišu žarkom ljubavi. 

Str, 9. stih 3. Ambrozija. Hrana bogova. 

5. Idalija. Glasovito svetilište Venerino na Cipru. Na 
idalskih kolih vozila se je Venera. Obično su pod kola upre¬ 
gnuti bieli golubovi, ali kadkada prikazuju umjetnici i pjesnici 
božicu ljubavi, gdje ju voze vrebci. 

17. P a 11 a d a. Atena, Minerva, božica mudrosti i rata. 

19, Pariš. Sin kralja trojanskoga Priama. Kad se božice 
Junona, Minerva i Venera prepirahu o ljepotu, dade Pariš, kao 
odabrani sudac, jabuku Veneri. 

21. . E g i d a. Aegis, strahovit štit Minervin. Nitko ne 
mogaše u nj pogledati a da ne pogine. 

Mojemu prstenu. Metrum Sapphicum primum. 

, 13, Cd t e rs k a. Pridjevak Venerin, koju su na 

otoku Citeri mnogo slavili. 

lami 14 Strjelati Ljubi ć. Amor, oboružan lukom i strie- 

Str, 12. stih 5. Drži zakletvu... »čuvaj zakletvu, 
drži u pameti, Venero, da je Vukosava zakletvu položila«. 

Melpomeni. Metrum Asclepiadeum secundum. 

Aoolon,’, 1 P k tlh O Feb u OVa kita ‘ Lovor - bijaše posvećen 
Apolonu, reku, Suncu, bo^u pjs-sničtva. 

Str. 13. stih 9. Struaica, Pjesnikova kovanica. Lira. 
Mjesto »rimska lira«, prevadja »Romula strunica«. 

Slavomir Stojanu. Ima u »Danici« više pjesnikovih sasta¬ 
vaka pod imenom Slavomir. Kako se iz stiha 1—5. vidi, pjesnik 
nazivlje pjfsme ove: »spješnimi jambi«, ali »u jednoj nozi su 
šepavi«. Kit ce, da je kušao izpjevati po prilici prema: Metrum 
jambicum primurn, izostavivši posljednje dvie slovke, po čem 
mu Je izašao neki deseterac. »Pjesnička poslanica« upravljena 
Jf. na .. , ata Antuna. Razabirem to iz lista od 17. travnja 1835, 
rjesmk kaže, da je pjesmu napravio »vlastovitim načinom«. 

Str. 13. stih 13. Var vi ton. Lira, 

f A Stik >>Sa<1 če naSa strunica slaviti silena božica 

™°^ a '; , ' on ? a dieve ’ ranjene rtom strieli njegove, žrtvuju u 
vlašćih (vlastitih) srcih mirhu i tamjan«. 

„ Anakreon, Ovidij Naso i Horacij. 

Urcki i rimski pjesnici, slavitelji ljubavi. 

. Par nas. Gora u Grčkoj, gdje stanuju Muze nadah- 

njujuć pjesnike. 

, Hip ° kr.e n a. Vrelo na' brdu Helikonu, takodjer 

boravištu Muza.-Pjesnici crpe naduhnuće iz toga vrela. 

_ 32. L j u b i ć. Amor, bog ljubavi, uz luk nosi tulac sa 
strielami, 

'' .Filosoiija i pjesničtvo. Distihi, T a 1 e s. Jedan od sedam 
mudraca, iz grada Mileta (620—543. pr. Isusa), prezirao je bo¬ 
gatstvo, M i 11 o n. (1608. do 1674.) Engleski pjesnik »Izgub¬ 
ljenoga raja«. Tasso. (1544—1595.), talijanski pjesnik »Oslo- 
bodjena Jerusolima« i Camoens (1525—1578.), portugižki 
pjesnik »Lusiade«. Premda po više puta dodjoše u priliku, da 
steku imetka, svršiše ipak sva trojica manje, ili više u ubožtvu. 

Milutinu. Metrum Asclepiadeum primum. 

Pjesma, upravljena valjda na brata Antuna. Ova pjesma 

P odsjeća na više mjesta na neke Horcijeve ode, kako je to g. 

asarić dobro opazio u svojoj ocjeni pjesnikova rada, priob- 
ćenoj u izvješću zagrebačke gimnazije za g. 1888.—1889. 

Str, 16, stih 1—2. Sklizkijem časom živjeti. 
Gladko, bez strasti. »Tempus labens«, »lubricus annus«. 

3. Zorno. Bit će: junački, sretno, a ne zorom. Zori ti 
se, isto je, što junačiti se, zorno, jako, silno. Vuk. 

4. H a d r i j a. Sinje jadransko more, ali i u obće more, 
ovdje: mutno more strasti, 

5. Milo tih. Kovanica pjesnikova. Sravni u Čengiću: 
lakokril, nemilostan, krilonog, bezćutan, zveketan. 

6. Tamni krovi mrke budućnosti. Bit će, da 
je ovdje rieč krov upotrebljena, jer je izvedena iz glagola 
kriti. — Stulli prevadja doista krov medju ostalim sa: na- 
scondiglio (skrovište), velame (pokrov, pokrivalo). 

7. Sreća. Božica sudbine, Fortuna, kob. 

9. P e r u n. Slovjenski bog gromovnik, s toga rabi pjesniku 
mjesto Jupiter, vrhovno božanstvo. 

11—12. Biesne aždaje jadovita rova. Podzemne, 
zlokobne vlasti, Sinovi mahnita sjevera. Zete i Calai's, 
sinovi Boree, sjevernoga vjetra, nagli vjetrovi. »Aqilonia pro- 
Ies«, »sati Borea«. Ovidij. 

22. V lasici. Pleiades, zvjezdovje. Vlašiće spominje pje¬ 
snik i u Čengiću, 816. 

Danici Ilirskoj, Metrum alcaicum, kao i »Primorac Danici«, 
str, 1, 

Str. 19. stih 26. Po. tmasti puk. Svakako provincija¬ 
lizam, koji baš u tom obliku nigdje ne mogoh naći. Ali bit će 
isto, što i potmoo, verdunkelt, obscuratus. »Plebs caeca«, 
»vulgus caecum, profanum«. Svagdje podrazumijeva se uz po- 
tištenost još i primjesa zlobe i gluposti. 

Str, 20, stih 3—4. »Kiteći spješno predragi naš dom Ilira 
suncem«. Za predhodnicom dolazi sunce na obzorje. Ista se 
misao ponavlja i u pjesmi »Danica Ilirom, danku i vladatelju«, 
strana 24—25. kitica 3—5. 

-Nenadović Rado. Str. 24, stih 7—9. Samoubojstvo ne dolazi 
često u narodnih pjesmah, ali nepoznato nije. Sravni n, pr, u 

W IL S¥ezak ’ n - Mi i° i Alija, 16, Prerad i Nenađ, 

30, Nahod Momir, 


Danica Ilirom, danku i vladatelju. Str. 25. stih 4. R um e 1- 
k a, Grimiz, purpura. 

Str, 28. stih 20. Strom. Stablo. 

21. Gordo. Ponosno. 


Napredovanje, Str. 
cijalizam, pod krilima) 
koj Iliriju štiti. 


29. stih 6. Pod k r e 1 j u 11 (provin- 
štita ilirskoga. Pod krilima orla, 


Vjekovi Ilirije. Str. 34. stih 25. Ž v e n k. Zvek, zveka. 

Str. 35. stih 29—30. i str. 36. stih 1—3. Sravni Tasso Jeru- 
solim I. 63.: 


. .. . Elvezi, audace e fera plebe, .... 

Che 1 ferro uso a far solchi e fran^er ^lebc 
.... nove f° rm e e in piu degne opre ha volto. 
Virgilij: Et curvae rigidum falces curvantur in ensem 


Str. 36. stih 22. Bat iPenat (ili Pinez). Vodje silnoga 
ustanka u Iliriji i Panoniji proti rimskim osvajačem u početku 
I. vieka po Isusu. 

r 2 , 6 - ,H U £ ev , it ' knez P os avske Hrvatske (IX. viek po 
isusu), koji diže bunu proti Frankom. 

Str. 37. stih 17—19. Pjesniku se prividja konjunkcija planete 
\J???, re 1 m Joseca. U takovoj se prilici na nebu pojavljuje grb 
»Ilirije«; — Danica a izpod nje polumjesec. 


Mojoj. Soneti. Pjesniku služi talijanski jedanaesterac (en- 
decasillabo), u kojemu vlada jedino pravilo, da ima bit nagla¬ 
šena ili šesta, ili četvrta i osma ili-napokon, ali redje, četvrta 
i sedma slovka. Poslie pete slovke meće pjesnik cezuru. Komu 
su izpjevani ovi soneti, ne znam pogoditi. Svakojako bit će 
u nekom savezu sa sliedećom pjesmom »Napast«. 

Str. 38. stih 4. Stup. Korak. »Zlatniem stupom nebo 
uresi«, Gundulić. 

Str. 39. stih 19—20. U s t r a ž u, iznadju. Staro-hrvatski 
oblici za »uztražim, iznadjem«. 


Napast. Iz stihova dalo bi se naslutiti, da je pjesniku za 
mladosti njegove smrt ugrabila predmet prve ljubavi. Nije li 
iz one tuge nikla pjesma »Nenađović Rado«? 


Javor. Rukopis, po kojem je ova pjesma otisnuta, nalazi se 
u mene. Težko da je pjesniku bila nakana dati ju u javnost. Iz 
istoga niza misli potekla je kašnje pjesma »Javor i tamjanika«, 
koju je namienio svojoj budućoj supruzi. 

Str. 45. stih 13. V i e k. Pogreška. Ima biti radi stiha »vijek« 

U smrt Ivana Kozulića. Sonet, otisnut posebice u Zagrebu, 
1840. Ivan Kozulić bijaše slušatelj prava na akademiji zagre¬ 
bačkoj. Imam i rukopis toga soneta. Pjesnik je svojom rukom 
dodao i talijanski prevod, ali u prozi. 

' Javor i tamjanika. Sravni s pjesmom »Javor«. T a m j a- 
n i k a. Vrst trsa, vinove loze, neka mirisavka ili muskat, •—- 
Dva rukopisa, jedan u čisto pisan, u mene. Ima samo jedna 
znatnija varianta u posljednja dva stiha, koji u jednom rukopisu 
glase: 

Kojino se s nizka uzvisuju, 

Kano njegda zeleni javore. 

Peru. Izpjevano budućoj supruzi. Rukopis u mene. 

Njoj. Sonet. Isto tako. 

Grofu Janku Draškoviću. Sonet. Izdan uz dvie ine pjesme 
posebice tiskom u Zagrebu, 1840. 

Poslanica. Zaručnici. Imam rukopis u listu pjesnikovu na 
zaručnicu. 

Zaručnici. Isto tako. Ova pjesma nije do sad tiskana bila. 
Dan, koj pjesnik spominje, dan razstanka (odlazka pjesnikova u 
Karlovac) i zaruka, jest 12. svibnja. 

Proslov, Str, 57. stih 8. Laži. Kod Krapine. 

12. Strahinje. Selo kod Krapine, izpod gore Stra^ 
hinjčice. 

13. Č e h o v h r i b. Kod Krapine. 

17—19. Braća Čeh, Leh i Meh po staroj predaji odoše sa 
svojom družinom izpred Rimljana iz Hrvatske, ter na sjeveru 
udariše temelj trim slovjenskim državam. Češkoj, Poljskoj i 
Rusiji. 

Banu Hrvatskomu. Prigodom instalacije bana Hallera izašla 
je ova pjesma u posebnih otiscih. Našao sam ju u sbirci g. 
Sirnica, fin. ravnatelja u miru. 

Blagotvornost. Pisano u Karlovcu za koncert. Stavio u 
glasbu kapelnik Oton Hauska. Dopisom od 7. svibnja 1842. pri- 
obćio je to u »Danici« zajedno s pjesmom Eugen Barac. Ne 
znam, da li se i Hauskin napjev sačuvao. 

Nedužnost. Rukopis u mene. 

Izgubi tak imena Ilirskoga. 

Ovaj oštri sonet napisao je očito otac u doba, kad je mala 
četa mladih književnika doznala, da je državna vlast zabranila 
ime »Ilirsko«, kao oznaku za književne proizvode svih slovjen- 
skih naroda na području jugoslavenskoga diela monarkije. 

U novije je vrieme tako proučeno ilirsko doba, da će svatko 
uvidjeti, kako je prekomjerno ljut izpad pjesnikov, uperen proti 
bezimenom »vodji«. Svakako je šiljak preoštar. Mladi su ljudi 
precienjivali moć svojega intelektualnoga predstavnika, a nisu 
znali, kako sada vidimo i znamo m i, poučeni izvorima, da se 
je znatan dio evropejske diplomacije energično opirao »ilirskoj« 
propagandi. Kako da savlada ubogi književnik tolike opreke? 
Sonet je ipak zanimljiv, pak sam ga na molbu jednoga od naših 
uglednih izvidjalaca onoga doba, dao otisnuti u jednoj od 
njegovih publikacija. 

Pretjerana oštrina toga soneta neka svjedoči, kolik je zanos 
bio u one šačice intelektualaca oko »Danice« za što tješnje 
literarno udruženje Hrvata, Srba i Slovenaca. 

Od onoga doba (g. 1843.) gotovo su prekinuti odnosi medju 
»Danicom« i Mažuranićem. 

Već nekoliko godina za ovim pr'elomom morao je Mažuranić 
osjetiti, da ga je strast zaniela na pretežku osudu, Budi mu 
izprikom, što se je pri tom poveo za mnienjem dosta proširenim, 
kojemu je u isto vrieme dao izražaja Janko grof Drašković u 
jednom listu na Vakanovića: »da Gaj svakom sgodom misli na 
sebe«. Valjda se pjesnik nije ni sjetio soneta, u času tuge i 
srdžbe olovkom na sivom papiru rek bi improvizirana {v. bi- 
Iježku k sonetu »Grofu Gjuri Erdodiu). 

Nepoznatoj pokojnici. Rukopis u čisto pisan (s podpfsom 
Ivan, Mažuranić), kao spreman za odpravak, nadjoh poslie smrti 
pjesnikove. Pjesmu tu priobćio je u životopisu pjesnikovu g. 

Tade Smičiklas. (Spomen-knjiga Matice Hrvatske, 1892.) Nak¬ 
nadno pronašao je g. Kostrenčić, da je to prevod talijanske ode' 
Fiorinia na neku knjeginju Borghese. 

Njegda a sada. Ovu pjesmu preveo je s ostalimi pjesmami 
bana Jelačića i dr. Demeter u Danici godine 1849. Mažuranić 
je donekle odstupio od mjerila izvornika. Dok ondje treći i 
šesti stih tvore mužku rimu, nalaze se u prevodu same ženske 
rime. Rukopis u mene. 

Str. 68. stih 20. Kamene, Camoene. Pridjevak muza. 

Str. 69, stih 17, 0 r k o. Orcus, podzemni sviet. 

Hrvatskim dievam. Izašlo u knjižici sa sbirčicom pjesama 
od inih pjesnika, Zagreb, 1858. U istoj je knjižici izašla i slie- 
deća pjesma »Hrvat«. 

Str. 70, stih 10. Ljut. Stiena, skalina. 

Hrvat, Pjesnik je sam ovako preradio pjesmu »Ilir«,, 
str. 17. 

Krila duše i Zla sviest. Ove dvie pjesmice, kao i još neko¬ 
liko omanjih pod naslovi: Pjesmica jutarnja, Pjesma večernja, 
Vjera, Žrtva, Katolik, Uzkrsnuće, Nedužna dječica, Ljubav, 
Andjeo čuvar, Molitva za roditelje, Pogled na nebo, Sv, Alojzio 
na smrtnoj postelji, Posljednje stvari, Ruža, Smjerna ljubica i 
Biela golubica, preveo je pjesnik, sva je prilika, za neku či¬ 
tanku. Rukopis njegov nalazi se u gosp, C. Rubetića, koj ga 
je našao medju spisi pok. Matije Mesića. Otisnute su primjera 
radi samo ove dvie. Ostale su po sadržaju svom samo za djecu 
pisane. 

Peti svibnja. Prevod glasovite ode talijanskoga pjesnika 
Manzonia na dan smrti Napoleona velikoga. Istu odu preveo 
je i Petar Preradović. Posljednji su to stihovi, koje je Mažu¬ 
ranić napisao. Pomislio je na to, da prevede tu odu, kad se 
je slavila stogodišnjica Manzonijeva, 


OSMAN. 

Kako je poznato, opjevao je naš Gundulić pobjedu Vladi- 
slava, kraljevića poljskoga, nad turskim oružjem i tragičnu smrt 
Osmana II., cara turskoga, u velikom epu i to u. dvadeset pje- 

vanja, od kojih su se dva, XIV. i XV., izgubila. Ovaj manjak 
nadopunio je na poziv »Matice« za izdanje od godine 1844. 
Ivan Mažuranić. Ne smije se zaboraviti, da popuna Mažurani- 
ćeva počiva na mnienju, da je u XII. pjevanju u predposljednjoj 
kitici Rizvan-paša zapovjedio slugam, da Krunoslavu, koja je 
tamničara Korevskoga posjetila, »unore, t. j. »urone«, vrgnu u 
podzemnu tamnicu, a ne da ju »umore«. Samo tako može imati 
smisla — tako je barem Mažuranić držao — posljednja kitica 
XII. pjevanja, gdje se izrično kaže za Krunoslavu »i u sužanjstvu 
osta i ona«. Bilo kako mu drago, samo ako se čita na rečenu 
mjestu »unore«, može se razborito razumjeti, zašto »srda ljubo- 
mornosti« po Mažuranićevoj popuni ima razloga, da nahuška 
Ljubicu proti Korevskomu i Krunoslavi. Istom kad mlada Tur¬ 
kinja odkrije otcu svoju griešnu ljubav, odluči ovaj smaknuti 
oba sužnja, čim se po namjeri poklenoj ima zapriečiti mir s 
Poljaci. 

XIV. 41—42. Mahumet Čelebija. Osoba historička, 
dvorski astrolog. 

85—86. Prevraćuć. Imalo bi biti »prevrćuć«. K a 1- 
d e j i. Star narod, na glasu sa zvjezdoznanstva. 

97—100. A 11 a n t. Atlas, po grčkoj mitologiji titan, koj 
je nosio svod svieta. 

101—112. Mer kurio, Marte, Venere. Planete, pod 
imenom boga trgovine, rata i božice ljubavi. 

113—116, Sunce. U svih se ovih stihovih riše planetarni 
sustav Ptolomejev. 

117—120. J o v e. Jupiter, vrhovno božanstvo u Rimljana, 
najveća planeta. S a t u r n o. Otac Jupitrov (koji je po mitolo¬ 
giji sam svoju djecu proždirao), ime planeti, Ćaćko siedi. 
Moglo bi biti možda mj. sjedi (od glag. sjediti). 

125-—140. Zviezdovja (dvanaest njih) u zodiaku. 

155. Trijebi. Pogreška tiska, ima bit radi stiha: »triebi«. 

197—230. Sve što pjesnik Mahumetu-Čelebiji u usta meće, 
počiva na historičnoj istini. Turski historici, koje je Hammer- 
Purgstall proučio, pripoviedaju, da je Čelebija doista ovako 
Osmana odvraćao od putovanja u iztok. 

321—327. Ja čija. U Turaka doba od večera do ponoći. 
S a b a. dalje do zore. 

361—368. I san pripoviedaju, po Hammeru-Purgstallu, turski 
historici baš ovako. Hodža, mjesto da i on poput Čelebije od¬ 
vrati cara od nesrećne nakane, uze sultanu tumačiti san: »svetac 
se ljuti, što oklievaš na put u iztok«. 

397—400. Kalif, Sultani, kao nasljednici i namjestnici 
proroka Muhameda na zemlji, nose taj naslov vrhovnih glavara 
pravovjernih Muhamedovaca . 

XV. 77.—90. Uvjete mira izmedju Poljske i sultana pripo- 
vieda pjesnik po historičkih podatcih. 

366. J e d r e n a. Drenopolje, Adrianopol u Traciji. 

378—460. U pjevanju VII. i VIII. Gundulić pripovieda, kako 
je Kizlar-aga oteo za cara krasnu Sunčanicu, kćer Ljubdraga, 
potomka raških despota. Mažuranićeva fantazija ovdje osloba- 
dja djevojku pomoću brata njezina, 

550. Mogorkinja. Sokolića, kći mogorskoga cara, koju 
je sultan obrao za svoju ljubovcu. 

558. S r b k i n j a. Sunčanica. 

629—6S0. Histerična istina, donekle barem. Osman izgu¬ 
bio je nesrećom svojega sina i nasljednika. Zato je doista bio 
nakanio uzeti tri žene i to ne robinje, kako običaj bijaše, već 
gospodske kćeri. Za dvie znadu turski historici: za kćer Pertev- 
paše i kćer muftije Essada. Za treću Hammer-Purgstall ne pri¬ 
povieda. ' Po Gund.ulićevih pjevanjih Mažuranić ovdje napominje 
na prvom mjestu izmišljenu osobu Mogorkinje Sokoliće. 

657—696. Većom stranom navadja pjesnik putne priprave 
po historičnih podatcih. 

U mene je rukopis posljednjih strofa XIV. pjevanja, i ci¬ 
jeloga XV. pjevanja. 


SMRT SMAIL-AGE ČENGIJIĆA. 

Pjesnik nazvao je pjesan »Smrt Čengić-age«. Istom kašnje, 
upozoren, da nije u onih krajevih običaj uz prezime ili pridje- 
vak nadovezati naslov »aga«, naročito na preporuku prijatelja 
g. dr. Imbre Tkalca, promienio je on Čengić-agu u »Smail agu 
Čengića«. Pod ovim naslovom izdao je g. dr. Tkalac prvi put 
pjesan godine 1857. 

Ovdje je mjesto, da se ponovno naglasi: pjesnik nije tada 
poznavao baš nikakove pjesme o tom dogodjaju, ni ciele ni 
odlomka kakova. Podrobnosti o boju čuo je on od nekoga 
priprosta Crnogorca, koj je prolazio kroz Karlovac. Kad su kaš¬ 
nje pjesniku došle do rukuh narodne pjesme o pogibiji silnoga 
age, tad je vidio, da je pripoviest Crnogorčeva bila gdje gdje 
i nepodpuna i netočna, barem da se ne podudara sasvim s te- 

čajem sgode, kako ju prikazuju narodne pjesme. Tko će me- 
djutim u onakovih bojnih prilikah uhvatiti pravu sliku objektivne 
istine? 

Mažuranić nije se više sjećao ni imena ni poriekla toga 
Crnogorca. Toliko je pamtio, da je bio vješt i živahan pripo¬ 
vjedač, koj je, rek bi plastično umio prikazati odsudni čas, kad 
se je četa iza čadorja turskoga razvrstala te prisluškivala pje¬ 
vanje Baukovo. Na kratko, taj je čovjek tvrdio, da je i on bio 
u onoj četi; on je znao za Čengića, znao za Bauka, znao za 
Novicu i nekoga Mirka, koj da je iz puške ubio Čengića. Kako 
nije nikad bio običaj pjesnikov bilježit ovakovih stvari, ter je 
pjesmu svoju izpjevao, dok mu je ova pripoviest bila u svježoj 
pameti, nije on na svaku podrobnost ni pazio. Njega je najviše 
zanimala jezična strana, jer mu je stalo bilo do toga, da pjesmi 
poda donekle obilježja pučkoga govora onih strana, gdje se čin 
sbiva. Tako se je pjesniku usjeklo u pamet, da je dosta čudno 
bilo narječje toga Crnogorca, Kako je pjesnik bio protivnik 
epenteskoga 1 izmedju labijala i j (riedko kad izmaklo bi i njemu,' 
ter bi i sam napisao »drvlje«), što je on smatrao idiotizmom, 
zanimalo ga je čuti, gdje je ovaj Crnogorac j ulj mienjao pače i 
ondje, gdje mu promjena ni po kojem pravilu nije dopustiva. 
Tako reče Crnogorac: »kad ono za čadorjem stajasmo, slušasmo, 
gdje Bauk Čengiću pljevi te pljevi« (mjesto »pjeva te pjeva«). 

Po tom je razumljivo, kako je bilo nepodpuno pjesnikovo 
znanje o pomanjih crticah samoga dogodjaja, a i o mjestih, gdje 
se je drama odigrala. Napose imena i obiteljski odnošaji su- 
djelujućih osoba niti su mu mogli biti poznati, niti su ga, za 
pravo reći, zanimali, O geografiji Crnegore i Hercegovine znao 
je onoliko, koliko je mogao znanja pocrpsti iz nekih opisa onih 
zemalja i iz putopisa, priobćenih u Danici, dakle iz izvora 
svakomu pristupnih. Tadašnji zemljovidi bijahu do zla boga 
netočni i manjkavi. Medjutim za pjesnika sve to nije bilo 
odlučno; on je i sam znao, da će po svoj prilici i Novicu i četu 
krivim putem povesti i na Cetinje i na razbojište. Ali tim si 
°n “je mnogo glave razbijao. On je htio, da mu pjesma dobije 
neki širi temelj, ter je s toga Stolac zemlju Hercegovu, s jedne* 
strane, a Cetinje, Crnugoru, s druge, čvrsto upleo u čin. On 
je prenio razboj na Gacko-polje, ne samo jer su ondje Čengići 
sjedili i na tom polju, kako je on bio obaviešten, bili veoma 
siloviti i okrutni gospodari, već jer je Gacko-polje naziv pje¬ 
snički prikladniji nego li nepoznati Mljetičak. Kada pak Novicu 
vodi na Cetinje, a četu proti silniku, tad mu opet pjesnički 
ukus nalaže, da nabroji plemena i mjesta s takovimi nazivi, 


koji podaju ponajživlji kolorit pjesmi. Tu su Cuce i Bjelice, 
i kršni Ćeklići, i Zagarač, i ljuti Bjelopavlić, i lomni Rovci — 
sve po izbor karakteristična imena, prava gnjezda junačkih 
gorana. I tad on istom četu dovadja i opet na poznatu, krvavu 
Moraču. Pa zatim i Durmitor i Lovćen! Najpoznatije su to 
planine onoga gorja, koje se spominju i u tolikih narodnih 
pjesmah. 

Pjesnik se je svakako primicao po mogućnosti istini, kad 
mu se je činila prikladnom za njegove svrhe, ali od nje i od¬ 
stupao bez svakoga straha, jer je samo nastojao, kako da u što 
ljepšu pjesmu slije sve boli duše, tugujuće nad jadnim razdorom 
sinova jednoga ter istoga naroda, koji od vjekova ovamo ugre- 
zoše u bratinskoj krvi. On je u živoj slici htio prikazati patnje 
kršćana pod tudjim, osmanlijskim gospodstvom, on je želio nad 
zviezde uzdići junačtvo zatočnika za krst častni. Htio je pak 
orisati u Čengiću predstavnika vitezova turskih, krv od naše 
krvi, junaka nad junaci, ali odgojena pod dojmovi, koje je — 
po pjesnikovu shvaćanju — tudjin osvajač unio u život blago- 
ćudnoga našega naroda, Čengić je silnik, jer je silnikom pod 
osmanlijskim gospodstvom postao, on je okrutnik, jer se je tomu 
privikao četirstogodišnjim okrutničtvom osmanlijskim. Tako 
postaje dobar junak (da je čovjek takil), snagom tiela i duše 
odličan, žrtvom nesretnoga stanja svega naroda. Rinut na stran¬ 
puticu, baš zato, jer je snažan, nadmašuje iste svoje učitelje 
u okrutnosti. On uslied toga sve to više grezne u krv, ćudore¬ 
dno sve to dublje pada i pada, dok mu se na posljetku nad 
glavom ne sklope valovi. 

Jasno je, da takav Čengić ne može biti, strogo govoree, 
historična osoba, kao što nije ni pjesnikov Novica, tobožnji 
poturica, ni nalik na Novicu, pokojnoga junačkoga vojvodu Ce- 
rovića, ni Mirko na nikakova Mirka pod božjim suncem. 

Pjesnik nije htio opjevati pogibiju Čengića na Mljetičku, 
ni vitežka djela pojedinih osoba, koje su se ondje našle; takovih 
epizoda bilo je na pretek, i većih i znatnijih. Njega je narodni 
pripovjedač zanio i pobudio, da razmišlja o svoj nevolji »bratin- 
ske mrzosti«, ter se je pjesničkom inspiracijom dao na to, da 
»tužnom sviećom obasja pozorište tužno«, ne bi li naš sviet 
potresao, a k tomu, — po njegovu sudu — mnogo višemu, jer 
umjetničkomu cilju imali su »svi ko žrtva pasti«, dapače i sinu 
popa Milutina valjalo je postati pokrštenim Turčinom! Kako 
ono veli Apostolo Ženo? »Nije pjesnikov posao pripoviedati 
istinu poput historika ili teologa. Pjesniku je dužnost stvari 

predstavljati zanosnimi opisivanji onako, kako mu se prividjaju 
u fantaziji, a ne u hladnu razumu«. 

Tko god i malo smetne s uma ovo stajalište pjesnikovo, 
kad uzme tumačiti Čengića, neka zna, da mora saći na stran¬ 
putice. Bilo pravo ili ne: pjesnik je tada tako shvaćao svoj 
zadatak. 

Kako je Čengić postao, protumačeno je najjasnije u slie- 
dećih stavkah lista iz Rima, od 29. travnja 1893., što mi ga je 
napisao otčinski prijatelj g. dr. Imbro Tkalac. (Sav list priob- 
ćen je u »Vijencu« god, 1893. br. 19.). 

»Pjesmi bila su dva povoda sasvim različita. Prvi bio je 
dolaz jednoga Crnogorca u Karlovac na povratku u Cmugoru. 
Ne sjećam mu se imena, no još mi je pred očima, kako je jedne 
večeri u našoj staroj čitaonici pričao o zulumu i smrti Čengića 
i koliko nam je srce ganuo svojim živim govorom i opisom 
borbe, u kojoj je i on prisustvovao. Sjećam se, da smo mi 
slušaoci: Tvoj otac, Nikola Vranicani, Miso Musulin, Andrija i 
Joso Kunić, ja, Priča i dr. Kapper medju sobom sabrali nešto 
novaca za putni trošak Crnogorcu. Naravno je, da je pričanje 
ovog čovjeka duboko dirnulo blagu i umjetničku ćud Tvog 
otca; tako u čitaonici kao u vašoj kući dugo i često se razgova¬ 
ralo o ovom Crnogorcu i mukama jadne raje pod Turcima i 
ludoj politici evropskoj. 

Ne znam, kada je Tvome otcu došla misao, da piše Čen¬ 
gića , . . Može biti, da je odma poslije polazka onog Crno¬ 
gorca naumio pjesmu spjevati, no tek kad je Tvoj ujak Demeter 
Mitra moljakao Ivana, da mu za njegov almanak »Iskru« štc 
napiše, a Tvoja majka, Roza, Priča i ja mu dosadjivasmo, da 
zadovolji Mitri, vidjesmo, da je zaista počeo pisati, no vrlo 
sporo. Mitra ga bombarduje pismima, no moj Ivan-paša — kako 
sam ga ja u šali nazivao — voli na večer razgovarati s majkom, 
Rozom, Pričom i sa mnom i pušiti pet, šest cigara jednu za 
drugom. Mitra muči ga svaki dan svojim pismima, majka 
Tvoja ljubezno ga nagovara, no Ivan-paša puši i — čini se, ne 
mari. Kad eto, jedne večeri Tvoj otac dodje u salon s nekoliko 
tabaka artije u ruci, pa nam kaže; »Evo što sam napisao«, i 
poče nam čitati prvu pjesmu »Agovanje«. Pomisli našu radost! 
Majka, Roza i ja grlimo ga i ljubimo, a on vidjevši utisak, što ga 
učini pjesma na nas, čini se - zadovoljan. Ja, kao diabolus rotae, 
primietim, da se ne može kazati: »Sluge zove Čengić-aga«, 
jerbo, kao što se u engleskom ne može konstruirati »Sir Scott« 
nego »Sir Walter Scott«, tako i u naših Turaka treba konstru- 


( irati »aga« s imenom, a ne s prezimenom, Ivan mi odgovori, da 
ne zna drugoga imena Čengiću, 

Sjutradan majka pošalje ovu prvu pjesmu Mitri u Zagreb, 
odakle mu dodje velika hvala i nova molba, da nastavi rad što 
brže, da se uzmogne pečatati »Iskra«. I zaista Ivan revno nastavi 
svoj rad. Za nekoliko dana reče mi u čitaonici, da mu dodjem 
na večer, da mi čita nastavak. I tako bijaše do konca divnog 
eposa, kome se, osim lorda Birona, ništa u evropskoj literaturi 
ne može prispodobiti. Gdjekada ja ili Priča prigovorismo 
gdješto, jer kao ja tako i Priča bismo, bili volili, da se služi 
gramatikalnim formama narodnih pjesama, nego li dubrovačkim. 
No nismo mogli nagovoriti ga; jedva da je privolio izmieniti 
gdjekoju rieč, ali nikad konstrukciju. Mitra si nije dao mira, 
dok nije svu pjesmu u rukama imao. 

Kad izadje »Iskra« (dakle 1846.), poslao sam je staromu 
mome prijatelju Vuku Karaažiću u Beč. Starac ju je pozdravio 
s oduševljenjem i pisao mi, da nitko na svietu ne bi bio kadar 
ljepšega što napisati. Molio me, da pitam Tvog otca, ne bi li 
dozvolio ,da je on, Vuk, preštampa, ćirilicom zajedno s narod¬ 
nom pjesmom o smrti Smail-age, koju mu je Milaković, bivši 
sekretar vladike Petra, priobćio. Ivan mi reče, da odgovorim 
Vuku, da nema ništa protiv toga, da je ćirilicom preštampa, no 
da ga moli, da mu pošalje tu narodnu pjesmu. No Vuk mi ne 
odgovori, a ja odem opet u Njemačku i u Pariz. Nadodje skoro 
prevrat francuski 1848. godine, i mi svikoEki Ivan, Vuk i ja 
zabcravismo na pjesmu o Čengiću«. 

Stih 8. Durak. Osoba posve izmišljena. 

14, Mrki vuče. Narodni epitet vuka. 

15, Miš. Brdjani i Crnogorci. 

18; 19. Negve i lisičine. Okovi noguh i rukuh. 

21. 22. Gojni voli i ljuti risi. Pjesnik pomišlja na 
volove, koje je valjalo namaknuti, da se obavi nabijanje na 
kolac. Kako je pjesnik bio obaviešten, običavalo se nesretnika 
položiti, ter mu za noge upregnuti volove, koji bi ga povlačili 
na usiljen kolac. Dželatu je dužnost, da osudjenika oštrom 
> ^abljom posieče pri kraju hrptenjače, ter da kolcem, koj tom 

ranom unilazi u tielo, upravlja tako, da mučenik ne bude na 
smrt ozliedjen, ne bi li što duže poživio i što više patio. Je li 
tomu tako bilo, ne znam, aE našao sam u »Relationes Curiosae« 
nekoga Happeliusa (Hamburg 1683.) doista sličan opis. 

Gojni je narodni epitet volova, a to je dovelo pjesnika, 
4a prema zvierskoj ćudi dželata krvnike nazove radi kon¬ 
trasta imenom ljute zvieri, risa. 


24. 25. Svakom momku...; sravni stih 461—464. kao 
primjer antiteze, tako na daleko zasnovane. 

26. P a 1 a. Sablja. Kako je gore rečeno, služila je i kod 
nabijanja na kolac, 

27. Dijeliti dare. Sarkazam. Ima mu traga i drugdje 
,u ovoj pjesmi. Služi se takovom gorkom ironijom više puta i 
.Dante, n. pr. Inferno, XXVI. 1. 

Godi Firenze, poiche se' si grande, 

Che per mare, e per terra batti 1' ali, 

E per lo inferno ii tuo nome si spande .. . 

30. Vi bo kako, sva će brda tako. Leoninska rima. 
Pjesnik se njome služi ne samo često u ovoj pjesmi, već mu 
je taj ukras rabio po uzoru narodne pjesme, a najviše po pri¬ 
mjeru prvoga njegova učitelja-pjesnika Kačića, i kod sastavka 
prijašnjih, pjesama. — Eto nekoliko primjera: str. 22. stih 3., 
.str. 23. stih 11., str. 29. stih 10., str. 31. stih 10. itd. 

45. Razstadoše s suncem. Sjeća na klasični riek 
»lucem relinquere«. Eneida. 

50. L i p o v k r s t. Obična pogrda turska za kršćane. 

56. A r s 1 a n. Lav, 

65—67. Ko ledeniem.... Umjetni poredak rieči. Pje¬ 
snik se nije nikada ostavio toga ukrasa pjesničkoga govora. 
Ako i jest spoznavao, da se je u prvom početku pjesnikovanja 
ogriešio možda proti dobru ukusu i prevršio mjeru, zamamljen 
ljepotom klasične knjige, nikad nije ipak prestao upotrebljivat 
,u vrlo širokih granicah raznolike, kađkađa smjele inverzije. On 
je tomu nalazio traga i u narodnih pjesmah, pače po njegovu 
mnienju toga bi i više moralo biti, nego je zabilježeno; i neho¬ 
tice da su griešili u mnogom slučaju sabirači tih pjesama, iz- 
pravljajuć tobožnji nenaravni poredak. Eto uostalom nekoliko 
primjera iz najpoznatije Vukove sbirke: 

I. ) 90. Po svem svietu po ovome. 

I. 197. Oj, na djelu na golemu. 

I. 272, S biela dvora nje prozora. , 

I. 459.;. Kad Se jadna ja promislih sama. , 

II. 8.)'Ra najprije gori zametnuše . 

Prokletoga u ruke prstena 

Okb njega te se kune krivo.,,. ... 

” 7 i ’fdSnd na vodi Jovan Kaladžinskoj 
Pisti momče kano zmija ljuta. 



II. 16. Stara mi se .nasmijala majka. 

II. 27. I voda vas ćerdosala mutna, 

Božja od vas neostalo traga. 

II. 45. Nosi desnu u lijevoj ruku. 

Toga ima sva sila. — Nijedan živući jezik, po mnienju 
pjesnikovu, u tom pogledu neima te gipkosti, nije tako srodan 
latinskomu. Scienio je pjesnik, da je uzvišena dikcija potreba 
svake poezije, jer da ni najljepša pjesnička misao, ako nije 
izrečena emfatično, u obliku dolikujućem pjesmi, ne tvori još 
umjetne pjesme. 

68—86. Pjesnik pozivlje čitatelja, da i on svoje mnienje 
reče. Narodna pjesma i Kačić puni su primjera takove figure. 
Ali i Dante vodi kroz podzemni sviet i nebesa svoga čitatelja 
sa sobom, pozivlje ga ,da motri s njim, pobuđjuje ga na sućut, 
pače kod prispodobe apostrofira izravno čitatelja, neka ju i on 
potvrdi vlastitim izkustvom. 

N, pr. Inferno XX. 19. 

Se Dio ti lasci, Lettor, prender frutto 

Di tua lezione, or pensa per te stesso . . . 

XXV. 46. 

Se tu se' or, Lettore, a creder lento 
Cio eh' io diro, non sara maraviglia. 

XXXIV. 23. 

Nol dimanđar, Lettor, ch' i' non lo scrivo . . . 

Purgatorio XVII, 1. 

Ricorditi, Lettor, se mai nell' alpe 

Ti colse nebbia . . . 

Ima još mnogo sličnih mjesta. 

104, A m a n. Milost. 

III. Me de t. Turski uzklik prije smrti. 

113. Sravni »Osman« Mažuranićevo pjevanje XIV. stih 
438—440 (iste rime). 

114. Sravni »Nenadović Rado«, str. 22. stih 3. 

117. Kačić: »Ob noć ide a ob dan počiva«. 

124—125. Sravni »Proslov«, str. 51„ stih 10—11. Nagazi na 
vpka, kom ako uteče, razbojnik ga stigne. 

136. Kavaz. Pouzdana sluga u većega dostojanstvenika 

Turčina, 

147. Rak čin. Turska kapa. 

148 Saruk. Pas, što ga Turci svijaju oko kape. 


. 185. Koga zanima, kako je .pjesnik doznao ili mislio, da je 
doznao običaj, kako se je dolazilo na Cetinje pred vladiku, 
nek pročita »Crnogorci«, od Bulgarina, iz ruskoga izvornika 
preradjen članak »Danici« br. 28. i 29. god. 1835. Tu se ovako 
završuje razgovor izmedju stražara i dolaznika Bokelja, koj 
vladiki glase nosi: »A ti brate, daj meni tvoju pušku, sablju i 
pištolju. Staza je uzka, noć je tamna, i mi smo nepoznati drug 
s drugom« itd. Ja bih malne rekao, da je taj članak preveo 
Mažuranić. 

267. G v o ž d j e, Rabi pjesniku često za oružje, već po- 
čam od prve pjesme »Primorac Danici« str. 2. stih 5. 

277, Blizanci. Zviezdovje: Kastor i Pollux. 

301. Stada krotka. Sravni »Napredovanje« str. 30. 
stih 25. i »Vjekovi Ilirije« str. 33. stih 19. i 20. 

312. Idealni taj svećenik nije ni u kakovoj svezi s ikojom 
tadašnjom osobom. Pjesnik mi je mnogo puta pripoviedao, 
kako mu je bila pjesnička nakana prikazat uboga, stara, 
uzvišeno poštena svećenika. Kad smo razgovarali o svako¬ 
jakih nagadjanjih i tumačenjih, nasmiešio bi se, pak mi jednom 
reče: »Čudo, kako se nitko dosjetio nije! Nek pogledaju u 
»Vjekove Ilirije«. Naći će ondje starca, koj umije »plemenitu 
mladež naučati«, kako treba »upravljati čistu sviest put neba«. 
I doista u »Vjekovih Ilirije« naći ćemo na str. 33. stih 11—12. 

Narav divna, divna crkva bi'aše 
U koj sunce mjesto svieće sjaše. 

Zatim dolaze gore pomenuti stihovi str. 33. stih 19. i 20. 
Sravni s tim Čengić stih 319. i 321. 

314. U Bulgarinovu opisu Crnogoraca (vidi bilježku kod 
stiha 185.) dolazi vladika oružan zlatnom sabljom, urešenom 
dragim kamenjem, opasan krasnim pojasom. Preko pleći stere 
mu se crvena svita sa zviezdom časti. Ovako sjajnomu vladiki, 
mužu visoka uzrasta, neobično strojna tiela, opreka je častni 
starac, slab, koga ne resi ništa nego krepost i mantija crna. 
Kod Bulgarina obavlja se liturgija, pjeva se svečani »mnogaja«: 
i ovdje opet podpuna opreka. Neima tu tamjana ni oltara 
— nikakova vjerskoga obreda — osim propovjedi, kojom 
starac »čistu sviest put neba upravlja«. 

384—385. Sravni jur pomenute stihove, str. 33. stih 19. i 20,, 
gdje su iste rime. 

408—409. Sravni »Osman« XV. 416. 

454. Poli nevjernika. Bit će, da se je pjesnik 
ogriešio o obred iztočne crkve, koji kod krštenja zahtieva 
»božanstvenu banju«, 

459—464. I tu je pjesnik pokazao slabo znanje obreda 
iztočne crkve. Pošto nije bilo liturgije, imala bi pričest biti 
kruhom, umočenim u vino, a ne odieljena. Predjašnja i ova 
bilježka crpljene su iz tumačenja gosp. F. Cherubina Šegvića, 
(Izvješće kotorske gimnazije 1893—1894.), 

484. Za muke, u »Haraču« opisane, rabilo je pjesniku gra¬ 
divo iz spomnice, hrvatski pisane, u kojoj neki putnik o svojem 
putovanju po Bosni pripovieda, prikazujuć u groznih slikah ne¬ 
volju kršćana. Bez svake sumnje sva je spomenica pretjerano 
tendencijozna. Ali pjesniku, koj nije sam poznavao prilika, 
došla je ona u dobri čas, kad se je radilo, da opiše pravi pakao 
na zemlji. Na prevodu spomenice potpisano je ime M. Chiulum, 
što bi se dalo čitati »Ćulum«. Ja sam posvuda razpitivao, od 
koga bi taj opis mogao potjecati. Ne mogoh ništa doznati. 
Bitni sadržaj te spomenice priopćio je g. Tade Smičiklas u ži¬ 
votopisu Mažuranićevu, koj je sa spomen-knjigom Matičinom 
po svih hrvatskih zemljah razširen. Nije s toga nuždno preti- 
skat ju ovdje. 

487. Falake. Neka sprava, kojom se sputaju noge ne¬ 
sretniku, kojega biju po tabanih, 

496—500 Sravni »Vjekovi Ilirije«, str. 35. stih 1. 

Eto groznih zmajeva iz juga itd. 

551. Sravni »Nenadović Rado«, str. 23. stih 19. 

Svoje dobre konje razigraše. 

552. Sravni »Nenadović Rado«, str. 21. stih 18. i 19. 

Stade jele treska strahovita, 

Stade groma razloj po dolini. 

Zatim »Javor i tamjanika«, str. 49. zadnji stih i str. 50. 
stih 1. i 2. 

Stoji kršna grana u junaka. 

Stoji škripa žila u lozice, 

Stoji jeka vihra po dolini. 

556. Sravni »Nenadović Rado«, str. 23., stih 20.. 

Ter polete kano lastavice, 

565. Koliko godj pjesnik želi u Čengiću zaboravit na omi¬ 
ljele klasične uzore, oni mu se nameću. 

576—577. A d. Hades, pakao. Pjesnikova fantazija vidi a 
mukah nevoljne raje pakao na zemlji. Sravni »Proslov« u I. 
izdanju ovih pjesama str. 45. stih 13. 

Radost od pakla i vražji u smieh se oglasa. 

Zatim »Osman«, XIV. pjevanje, stih 499. 

U vražji se smieh oglasi. 

618—619. Sravni »Osman« Mažuranićevo pjevanje XV., 
421—423 (iste rime). 

668—671. Sravni Dante, Inferno XXVIII. 1. 

Chi poria mai, pur con parole sciolte, 

Dicer del sangue e delle piaghe appieno, 

Ch' i’ ora vidi, per narrar piu volte? 

684. Sravni »Proslov«, I. izdanje, str. 44. stih 16. 

688. Golemi grobovi. Ti golemi grobovi slovinskijch 
otaca u svezi su s pjesmom »Predjem Slavjanskim«, str. 5. stih 
6—8. — »Ledeni mramori« (vidi bilježku k citiranom mjestu) 
grobni su spomenici slavnih djedova slovinskih. 

Sa »golem grob mu treba« svršava i pjesma »Javor«, 

str. 46. 

695. Sve to više veže pjesnik čitatelja sa sobom. Najtje- 
sniji savez postaje u daljnjem razvoju prilike o grobovih. Duše 
se upravo slievaju. Tu on od srodnoga si čitatelja ište, da s 
njim zajedno pati, da mu se tlape grozne prikaze, koje muče 
pjesnika, ter napokon konstatira, rek bi, s melankoličnim za¬ 
dovoljstvom, da mu je pošlo za rukom čitateljevu dušu potresti, 
uvjeriti čitatelja sunarodnika, da su nevjerojatne muke naše 
braće prava pravcata istina. 

717—742. Pjesnik izvadja kontrast s opisom triezne okrepe 
crnogorske u »Četi« 

773. Hazur! Turski uzklik: spravni budite! 

777. Ć a t o. Turski pisar. 

817. Sravni »Milutinu« str. 16. stih 22. »Sjajne vlašiće«. 

842—843. Sravni »Nenadović Rado« str. 21. stih 18—19, 
zatim »Javor i tamjanika« str. 48. stih 3—5. 

886. Sravni »Proslov«, I, izdanje, str. 45. stih 11—16. 

U mirnom sanku kolje ih-— 

Umrle hini i mješte mira, u kojem 
Bez brige tonu, gnjavi ih- 




951. Slične pjesme o Rizvan-agi nikad nije bilo, nit je Bauk 
o njem Čengiću što pjevao. To je sve pjesnička fantazija, 
da donekle opravda mahnitost Čengićevu, koj i sam vidi, da se 
Bauk samo njemu ruga ovom svojom improvizacijom. 

991, Sravni »Vjekovi Ilirije« str. 36. stih 14. 

Sieku, taru, gaze, lome, biju. 

»Proslov«, I. izdanje str. 44. stih 28. 

Satira, i rve, i ori, i ruši, i dere 

I valja, i pjeni, i tare, i davi, i nosi 
i str. 45. stih 16. 

Gnjavi ih hara i topi. 

Konačno »Čengić«, stih 1082. »uzdiše, pisti, ciči, hripi. Ova- 
kovih primjera ima u Gunduliću, ali i u Tassovu »Jerusolimu«, 
n. pr. 

Dira, di gelosia, d’ invidia ardenti 

1008. Bies Čengićev prikazuje se i na njegovu licu. Opis 
je neobično krepak, možda jači od glasovitoga opisa srdžbe u 
Tassovu »Jerusolimu«, VII. 42. 

Infiamma d' ira ii Principe le gote, 

E negli occhi di fuoco arde e sfavilla; 

E fuor della visiera escono ardenti 

Gli sguarđi, e insieme lo štridor de' denti. 

Sravni »Osman« XIV. 475—476. 

1040. Osveta stiže okrutnika iznenada poput groma. Pred 
tim pjesnikovim shvaćanjem morali su uzmaknuti svi ini obziri. 
Kazan agina stoji baš u tom, da on ni ne dodje u priliku, da 
počinja junačtva, da se nasieče vlaških glava — neznani Mirko 
svede ga sa zemljom. Krivnja je okrutnikova tolika, da mu je 
trebalo upravo tako poginuti. Ali s druge strane pjesnik nije ni 
htio, da se prikaže junačtvo Crnogoraca u slici romantičnih 
vitezova zapadne Evrope. Po pravilih francezkoga vitežtva 
opisivati onake bojeve, ne bi bio samo grieh proti istini; takov 
grieh dušu pjesnikovu i onako malo tišti. Bilo bi to nešto puno 
gorega, bila bi to krupna estetična pogrješka, jer bi se prika¬ 
zivalo nešto nevjerojatna, neprirodna prema onoj okolini, 
u kojoj se pjesma kreće. Junaci su i Turci i Crnogorci pje¬ 
snikovi, — jednih je manje, drugih je više. Crnogorci taj svoj 
manjak nadoknadjuju tim, što zanosno brane krst i slobodu; 
ali uza to oni kao gorani, onakovu ratu vješti, svoj neznatni 

broj sakrivaju noćnim mrakom, da dušmanina lakše svladaju. 
Uliše i Diomed u Ilijadi provaljuju noćju u tabor, kolju spava- 
juće junake. Sigurno im nitko ne će poreći srca junačkoga. 
Junačtvo naših gorana pomišljao je pjesnik vazda nalik na 
Ulisovo. 

Kazniv agu, nastojao je pjesnik, da u pjesmi da Turkom vre¬ 
mena prihvatiti se oružja ter zametnuti junački boj; takim 
načinom želio je on da uzvisi uz hrabrost tursku i junačtvo 
napadača. Aga pade, al se Turci bore i bez vodje. To i doli¬ 
kuje ljudem od oružja, dolikuje krvi od naše krvi. Žalostna 
mržnja bratinska tvori s jedne strane i druge čuda od junačtva. 

1060—61. Duša je silnomu agi i hrabra, ali i gola, nevesela. 
— Sravni Dante »Inferno« III, 100. 

Ma quel' anime, ch' eran lasse e nude 

XIV. 19. 

D' anime nude vidi molte gregge, 

Che piangean tutte assai miseramente. 

XVI. 34. 

Questi, 1' orme di cui pestar mi vedi, 

Tutti che nudo e dipelato vada, 

Fu di građo maggior, che tu non credi. 

1075. Sravni »Proslov, I. izdanje str. 45. stih 14. 

Tak' smrt sadara u plaštu od noći crne-— 

1076—1134, Pjesnik je okrutnost Aginu kaznio priekom 
smrti, bez boja, a sad mu nameće još grozniju kob, spajajuć s 
tim izgled u bolju budućnost naroda. I glava, i odora, i oružje 
Agino klanjaju se svakom, koj udari nogom. Pjesnikova fan¬ 
tazija izmislila je i taj pustinjakov dom, i tu izbu, i tu kob. 
Ali kako je pjesnik došao na tu misao? — Ima li kakav vanjski 
povod? Starijim Zagrebčanom bit će stvar posve jednostavna 
i jasna. Nad dolinom sv. Žavera, šetalištem zagrebačkim, bijaše 
u ono doba pak sve do 60-ih godina na posjedu sada Malinovu 
izbica, u kojoj je bio kip pustinjaka, naravne veličine, u mantiju 
odjevena, koj bi, kad bi se udarilo nogom (ili otvorila vrata), 
sklonio glavu i sklopio ruke na skrušenu molitvu. Jednostavan 
stroj tvorio je to čudo, a mi smo mu se djeca divila. Od ove 
je igračke, po svoj prilici, postao pjesničkom inspiracijom 
tužnoj pripoviesti svršetak najtragičniji, što ga možemo zami¬ 
sliti. Po shvaćanju onih krajeva, gdje se čin sbiva, doista — 
veće kazne ne može biti! Ona je tolika, da nas pače s 
-okrutnikom Smailom donekle izmiruje. 

DODATAK, 


Pozdrav Vinodolu. Čistopis, pisan rukom pjesnika, 
tadašnjega gimnazijalca, nalazi se u mene. Otisnuo je pjesmu 
g. Tade Smičiklas u svojem već pomenutom životopisu (Spo- 
men-knjiga Matice). Dobro spominje g. Tade Smičiklas, kako 
se vidi uticaj Kačićeve pjesmarice. Osim toga valja ipak srav¬ 
niti jezične oblike ove pjesme, zanimivu mješavinu đvijuh 
hrvatskih narječja, koja se stiču u našem Primorju, s jezikom 
narodnih pjesama novljanskih, osobito junačkih. Ima jih sila 
božja, od kojih je malen dio priobćio tiskom g. Stjepan Mažu- 
ranić (»Hrvatske narodne pjesme«, Senj, 1876.). Sbirčicu nov¬ 
ljanskih junačkih pjesama sabrao je i Matija Mažuranić, brat 
Ivanov (pisac »Pogleda u Bosnu«), ter se ona sad nalazi u 
rukopisu kod »Matice Hrvatske«. 

Leandro Heroni. Prevod početka Ovidijeve »He- 
roide«. List Leandra, mladića iz Abida, svojoj ljubovci Heroni,. 
svećenici Venerinoj, koju je posjećivao u Šestu (zato je »Se- 
stinja« dieva), plivajuć k njoj preko Helesponta. 

Str, 189. stih 13, ...kad d j e k 1 i c u tvoju p o h a- 
d j a š. Grkinja Orichtya, po mitologiji ljubovca Boree, vjetra 
Sjevera. Zato veli pjesnik u stihu 12., da Boreu bjehu opekli: 
»akejski plami«. 

Grofu Gjuri Erdediu. Improvizacija, o kojoj je po¬ 
kojni Mirko Bogović pripoviedao prof. g. Milivoju Šrepelu 
sliedeće; 

Godine 1843. (23. travnja) u oči Gjurgjeva dne sastanu se 
kao obično u gostionici, ujedno kavani Čeha Černoga na staroj 
Harmici (sad Jelačićevu trgu) u Hatzovoj kući neki mladi 
ilirski književnici, poimence; Ivan Mažuranić, Demeter, Vraz, 
Užarević, Babukić, Niemčić i Bogović, a bio je medju njima i- 
mladi grof Gjuro Erdedi. Prijatelji počnu odmah u slobodnom 
razgovoru razpravljati o raznim književnim radnjama naših i 
tudjih pisaca, a Stanko Vraz svrne govor na sonet i stane 
dokazivati, da se i u hrvatskom jeziku mogu graditi dobri 
soneti, pa da vješta pjesnika ne mogu u hrvatskom jeziku ništa 
smetati metarske spone soneta; a ujedno dodade, da bi se 
vrieđnim sonetima mogao mladoj ilirskoj književnosti podati; 
vriedan ures. Svi to potvrde, a netko u družtvu zapita, bi li se 
tkogod od nazočnih usudio, tako rekavši svezanih ruku uz 
zadane sonetne rime sastaviti sonet, i preporuči, da tkogod 

-zadade rime. Predlog bi zanosno prihvaćen, Bogović odmah 
,sk©či, te na papiriću napiše ove rime: voda, meni, roda, sjeni 
■— poda, izmieni, zgoda, stieni — glasi, stoji čaši — moji, da si, 
,tvoji. Na to družina pozove Ivana Mažuranića kao prvoga na¬ 
šega pjesnika, neka s mjesta spjeva sonet i tako dokaže, da se 
,u milozvučnom hrvatskom jeziku mogu lako graditi soneti. 
.Mažuranić se nasmije, uzme papirić s rimami, preleti ih okom 
i u tili čas nadopuni sonet.« (»Vienac« br. 2., 1892.}. 

Početak Tassova »Jerusolima oslofcodjena«. 

Prevod iz talijanskoga. U velikom epu ovom pjeva Torquato 
Tasso (1544—1595.), kako je Goffredo (Gottfried, dakle Bo- 
gumir) od Bouillona, glavni vodja za prve križarske vojne, god., 
1099. osvojio Jerusolim. Prevadjač je nastojao, da ostane vjeran 
metru Tassovu. Svaka »stanca« ima osam jedanaesteraca. 
(Sravni bilježku na str. 198. k pjesmi M o j o j). 

Str. 190. stih 8. Nad blud niem družim. Tu se 
razumjevaju napose vojvode Baldovin, Tankred i Bojemundo. 
Zašto su »bludni«, t. j. kako su se ogriešili proti svetomu svo¬ 
jemu zadatku svaki na svoj način (zato »bludni«), to se razabire 
iz devete stance. 

Str. 191. stih 6. Alfonso; vojvoda od Ferrare, zaštitnik 
Tassov. Pjesnik ga nuka u ovoj i sliedećoj stanci, da povede 
novu križarsku vojnu. 

Stih 16. Trak. Osmanlija. 

Str. 192, stih 7. S o r i j a. Talijanski oblik mjesto »Sirija«. 

